
সমস্য।ত্র সম্মুখীন 


উনবিংশ শতাব্ীতে ভারতবষে এক বিরাট পুনর্জাগরণ 
হয়েছিল । প্রধানতঃ পাশ্চাত্য জগতের সঙ্গে ঘনিষ্ট সংস্পর্শে 
ভারতের জাতীয় জীবনের বিভিন্ন ক্ষেত্রে এক নৃতন চেতনা দেখা। 
দিয়েছিল । নানা দিক থেকে দেশের তখন সঙ্গীন অবস্থা ৷ 
সেই অবস্থা থেকে দেশকে মুক্ত করার সক্রিয় প্রচেষ্টা এই 
সময় স্বর হল । দেশের পুনরুথানের কাজে যে সব মনীষা 
অক্রাস্ত পরিশ্রম করে গেছেন ঈশ্বরচন্দ্র বিদ্যাসাগর ছিলেন 
তাদের মধ্যে অন্যতম । সাধারণতঃ দেখা যায় রাজনৈতিক 
সংস্কারের আগে সামাজিক বা শিক্ষা সংস্কারের প্রচেষ্টা আরস্ত 
হয়। ভারতবর্ষেও তাই হয়েছিল | বিদ্যাসাগরের সামাজিক ও 
সাংস্কৃতিক কর্ম সাধনায় পৰবস্তী যুগে রাজনৈতিক জাগরণের 
বনিয়াদ তৈরী হয়েছিল । 

ঈশ্বরচন্দ্র বিদ্যাসাগর ছিলেন সরল ও দৃঢচেতা মাহুৃষ। 
তিনি সারা জীবন সমাজ ও শিক্ষার উন্নতির জন্য অক্রাস্তভাবে 
সংগ্রাম করে গেছেন । এ কাজে তাকে অনেক আত্মত্যাগও 
করতে হয়েছিল । ঘেমন ছিলেন সাহসী পুরুষ তেমনি 
করতেন সাহসের সঙ্গে কাজ । তাই তার সব প্রচেষ্টা সার্থক 
হয়ে উঠত । 

পাশ্চাত্যের সংস্পর্শে এসে তখন আমাদের দেশের পুরাতন 
ভাবধারাকে যাচাই করে নেওয়ার বিক্ষোভময় যুগ | পাশ্চাতোর 
শিক্ষা ও সংস্কৃতির সানিধ্যে এসে কিছু সংখ্যক লোকের মনে 
এঁতিহাময় পুরাতন হিন্দু ধর্ম্মের প্রতি অবিশ্বাসের ভাব জাগে । 

বিচারমুখী মন নিয়ে তারা হিন্দু ধর্মকে যাচাই করতে মরু 
করেন। নৃতন শিক্ষার প্রভাবে অনেকের বুদ্ধি বিভ্রান্ত 
হয়েছিল । সংস্কারমুক্তির ব্যাপারে ভারা বাড়াবাড়ি করতে 
লাগলেন । আর একদল লোক সনাতন বিশ্বাসকে আকডে 
থেকে এই নৃতন শিক্ষার আলোর পথরোধ করতে লাগলেন । 
সনাতন ধর্ম্মে বিশ্বাস ও অবিশ্বাসের ছন্দের সঙ্কটময় শ্বুগে জাবন 
খুবই বিপর্যাস্ত হয়ে উঠেছিল । সেই -যুগে বিদ্যাসাগর জন্ম- 
গ্রহণ করলেন। কিন্ত তিনি নৃতনের সংস্পর্শে বিভ্রান্ত হলেন 
না বা পুরাতনের কঠিন আবরণের মধ্যেও আত্মগোপন করে 
রইলেন না । বিদ্রোহীর আবেগ ও সংস্কারকের ধৈর্য নিয়ে 
বিদ্ভাসাগর সেই যুগের সম্মুখীন হলেন এবং ক্রমে তার 
কাধ্যকলাপের মধ্য দিয়ে প্রগতিশীল সামাজিক চিন্তাকে আরও 
বিস্তৃত রূপ দিলেন ৷ পাণিককরের মতে রাজা রামমোহন রাম 
ভারতের প্রথম আধুনিক ব্যক্তি । নানা দিক দিয়ে বি্ভাসাগর 
ছিলেন তার উত্তরাধিকারী । বিগ্ভাসাগরের মধ্যে এমন একটা 
ছুলভ গুণ ছিল যার ফলে তিনি গোড়া পরিবারে জন্মগ্রহণ 
এবং শিক্ষালাভ করেও সেই পারিপাশ্বিকের উদ্ধে উঠে 
কুসংস্কার-মুক্তি ও প্রগতির কাজে অগ্রগামী হতে পেরেছিলেন । 
শিক্ষার ক্ষেত্রেও বিদ্যাসাগরের উদার দৃষ্টিভঙ্গীর পরিচয় 
পাওয়া যায় । সনাতন শিক্ষা এতিহো লালিত হয়েও তিনি 
পশ্চিমের নুতন আলোর দ্বার রুদ্ধ করেন নি। শিক্ষা বাবস্থা 
পরিকল্পনা করবার সময় তিনি প্রাচোর শিক্ষার সঙ্গে পাশ্চাতোর 
শিক্ষার সমন্বর করবার চেষ্টা করেছিলেন । তিনি ছিলেন জন- 
শিক্ষার প্রবর্তক । তিনি বিশ্বাস করতেন, জনগণের মধো 
শিক্ষা ও সংস্কৃতি ছড়িয়ে না পড়লে সমাজ উন্নত হবে না। 

শতাব্দীর পথ অতিক্রম করে ঈশ্বরচন্দ্র বিদ্যাসাগরের নাম 
প্রগতি, ব্যক্তিত্ব, উদারতা ও করুণার প্রতীক হয়ে উঠেছে। 
সমস্ত বাংলা দেশ উাকে 'বিদ্যাসাগর*_এই প্রিয় নামে 
অভিহিত করে । 

ঈশ্বরচন্দ্রের জীবনের প্রথম অংশের বিশদ বিবরণ তীর 
বাংলায় লেখা অসমাপ্ত আত্মকাহিনী থেকে জানা যায়। 

তিনি বাংলা দেশের মেদিনীপুর জেলার বীরসিংহ গ্রামে 
জন্মগ্রহণ করেছিলেন । স্টার মত একজন আদর্শ বীরপুরুষের 
জন্মের উপযুক্ত স্থান নয় এই অখ্যাত বীরসিংহ গ্রাম । কিন্ত 
কখনও কখনও ইতিহ।সের অজ্ঞেয় নিয়মে ক্ষুদ্র গ্রামের মৃদ্ময় 
কুটার থেকে বিরাট সম্ভাবনা ও বিরাটতর পরিপূর্ণতা আসে । 
বীরসিংহ গ্রামের এক দরিদ্র ব্রাহ্মণের দীন কুটারে ১৮২০ 
সালের ১৬শে সেপ্টেম্বর তারিখে ঈশ্বরচন্দ্রের জন্ম হয। গল্প 
প্রচলিত আছে যে তার জন্মের পূর্বেই একজন জ্যোতিষী 
শিশুর বিরাট ভবিষ্যতের কথা বলে দিয়েছিলেন । জন্মের পর 
তার কোষ্ঠী গণনা করে দেখা গিয়েছিল যে তিনি ভবিষ্যতে 
বিরাট পুরুষ হবেন কিন্তু এড়ে বাছুরের মত জেদী হবেন । 
ঈশ্বরচক্দ্রেন পরিবার ছিলেন কুলীন ব্রাঙ্গণ । ভার" সংস্কৃত 
শ্ত্র পণ্ডিত ছিলেন এবং তারা সনাতন সংস্কৃতির জন্য গব 
অন্কুভব করতেন। ঈশ্বরচন্দ্রের পিতামহ রামজয় তর্কভৃষণ 
হুগলী জেলার বনমালীপুরের বাসিন্দা ছিলেন। তিনি 
স্বাধীনচেতা ও দৃঢ় ব্যক্তিত্বসম্পন্ন ব্যক্তি ছিলেন। তার 
ভাইদের সঙ্গে মনোমালিন্য হওয়ায় ক্ষুব্ধ হয়ে তিনি গ্রাম ছেড়ে 
চলে গেলেন এবং নিরুদ্দেশভাবে ঘৃরে বেড়াতে থাকলেন 


4 ঈশ্বরচন্দ্র বিদ্যাসাগর 


তখন তার স্ত্রী ছুর্গাদেবী বীরসিংহ গ্রামে পিত্রালয়ের কাছে 
কায়ক্রেশে জীবনধারণ করতে লাগলেন । 

দরিদ্র রামজয় তর্কভৃষণ ছিলেন মহৎ ও চরিত্রবান ব্যক্তি 
ভার ম্বিখ্যাত পৌত্র ঈশ্বরচন্দ্রের জন্য সেই চরিত্রের 
অমূল্য উত্তরাধিকারই তিনি রেখে গিয়েছিলেন । 

সন্তান-সম্ততি নিয়ে ছুর্গাদেবী অত্যন্ত দারিদ্র্যের মধ্যে দিন 
কাটাতে লাগলেন । তীর জ্যেষ্ঠ পুত্র ঠাকুরদাস বন্দ্যোপাধ্যায়ের 
বয়স চৌদ্দ পনের বৎসর হলে .তিনি জীবিকার সন্ধানে 
কলকাতা যাওয়া স্থির করলেন। কলকাতার অপরিচিত 
পরিবেশের মধ্যে কোনমতে নিজের পায়ে দাড়াবার জন্য তাকে 
কঠিন সংগ্রাম করতে হয়েছিল । 

এ সময় জব চার্ণকের কলকাতা ছিল প্রাণোচ্ছুল সহর ৷ 
লর্ড ওয়েলেসলী কলকাতাকে “প্রাসাদ-নগরী” করে গড়ে তুলে- 
ছিলেন। কলকাতা তখন ছিল খুবই আকর্ষণীয় স্থান ও 
আমাদের বিদেশী শাসকদের প্রিয় শাসন কেন্দ্র । যে কোনও 
ব্যক্তি এই কন্মচঞ্চল সহরে এসে নিজের ভাগ্য পরীক্ষা করতে 
প্রলুন্ধ হতেন। তখনকার দিনে ভাসা ভাসা ইংরেজী জানা 
থাকলেই সাফল্যের পথ প্রশস্ত ছিল। ঠাকুরদাস সামান্য 
ইংরেজী শিখে নিয়ে মাসিক ছুণ্টাকা আয়ে কাজ স্বর করলেন । 
সেই প্রতিকূল অবস্থার মধ্যে তার পিতৃবদ্ধু ও কলকাতার 
আশ্রয়দাতা ভাগবত চরণ সিংহের কাছ থেকে তিনি অনেক 
সাহায্য পেয়েছিলেন । ১৪ বৎসর বয়সে ঠাকূরদাস ভগবতী 
দেবীকে বিবাহ করেন । নশ্বরচন্দ্র তাদের প্রথম সন্তান । 

ভগবতী দেবীর চত্রিত্র ছিল অসাধারণ । তার চিস্তাধারা 
ছিল প্রগতিশীল । উদারতা ও দয়ালুতা ছিল তার চরিত্রের 

বিশেষ গুণ | ঈশ্বরচন্দ্র তার মায়ের কাছ থেকে এই গুণগুলি 
পেয়েছিলেন । 

শিশুর মহান ভবিষ্যতের কথা জ্যোতিষী আগেই বলে- 
ছিলেন । তার পরিচয় পেতেও দেরী হল না। প্রথম থেকেই 
ঈশ্বরচন্দ্র যেমন চঞ্চল ছিলেন তেমনই বয়সের তুলনায় তার 
পরিণত বুদ্ধি ছিল | তার স্বভাবে ভবিষ্যৎ সম্ভাবনার চিহ্ন 
ফুটে উঠেছিল । তিনি ছেলেবেলায় খুব দুষ্ট ছিলেন এবং মা, 
বাবা ও প্রতিবেশীদের বিরক্ত করতেন । তিনি নিজেই তার 
অসমাপ্ত আত্মজীবনীতে স্বীকার করেছেন যে বকুনী কিন্বা 
মারধোর করে তাকে শোধরানো যেত না। তার সেই 
চঞ্চলতা ছিল তার অসাধারণ প্রতিভার পরিচায়ক | মাত্র তিন 
বৎসরের মধ্যে ঈশ্বরচন্দ্র আশ্র্ারকমভাবে তাড়াতাড়ি তার 
পাঠশালার পড়া সমাপ্ত করেন । সকলেই এতে বিস্মিত হয়ে 
যান, এমন কি তার শিক্ষক কালীকান্ত চট্রোপাধ্যায়ও | 
তিনি তখন প্রস্তীব করেন যে বালককে ইংরাজী শিক্ষার জন্য 
কলকাতায় নিয়ে যাওয়া উচিত । 

সেইমত ১৮২৮ সালের নভেম্বর মাসে এক শুভদিন দেখে 
ঠাকুরদাস কালীকান্ত, ভৃত্য আনন্দরাম ও ঈশ্বরচন্দ্রকে সঙ্গে 
নিয়ে বিচিত্র কলকাতা সহরের দিকে যাত্রী করলেন । গ্রাম 
থেকে কলকাতা ছিল ৬* মাইল দূর, তিন দিনের দার্থ ও পায়ে 
হাটা কঠিন পথ | তাদের এই যাত্রা ছিল যেন পুরানো জগৎ 
থেকে নৃতন জগতের অভিমুখে, জরাজীর্ণ অতীত থেকে প্রকাশ- 
মান ভবিষ্যতের দিকে । পথে জায়গায় জায়গায় বালককে 
কোলে করে নিয়ে যেতে হয়েছিল। ঈশ্বরচন্দ্র ছিলেন অসাধারণ 
প্রতিভাশালী বালক । যেতে যেতেই তিনি এক আশ্চর্য্য 

ব্যাপার করলেন । পথে দূরত্বের মাপ দেওয়া নিশানাফলকে 
ইংরাজীতে সংখ্যা লেখা ছিল। বালকের অনুরোধ উপরোধে 
ঠাকুরদাস তাকে সংখ্যাগুলি বুঝিয়ে দিলেন । দেখা গেল 
কলকাতা পৌছানর পূর্বেই ঈশ্বরচন্দ্র ইংরাজী সংখ্যামালা শিখে 
ফেলেছেন । 

. কলকাতায় ভাগবত চরণের বাড়ীতে তারা আশ্রয় নিলেন ॥ 
তিনি অবশ্য তখন জীবিত ছিলেন না। তার ছেলে জগতছুর্লভ 
ও বিধবা মেয়ে রাইমণি তাদের সাদরে গ্রহণ করলেন । 
বিদ্যাসাগর জীবনে কোনও দিন রাইমণির ছুলভ স্নেহেন কথা 
বিস্বৃত হন নি। রাইমণির অকাল বৈধব্য তার 'বিকাশোন্ুখ 
মনকে গভীরভাবে অভিভূত করেছিল । 

স্থানীয় পাঠশালায় কিছুদিন ঈশ্বরচন্দ্র পড়াশুনা করার পর 
উচ্চতর শিক্ষার জন্য প্রস্তুত হলেন । এইবার প্রশ্ন উঠলো কি 
শিক্ষা তাকে দেওয়া হবে__ইংরাজী' না সংস্কৃত । 

এইটাই ছিল সে যুগের বড় প্রশ্ন । ইংরাজী শিক্ষা ও প্রাচ্য 
শিক্ষার সমর্থকদের মধ্যে তখন তুমুল তর্ক-বিতর্ক চলছিল এবং 
তার ভিতর দিয়ে সে যুগের দ্বিধা-বিভক্ত জনমত প্রকাশ 
পাচ্ছিল। তখন দেশের ইংরাঙ্তী শিক্ষার আগ্ুহ ক্রমশঃ 
বাড়ছিল । প্রাচ্যশিক্ষা নিজেকে কোনও মতে অনহায়ভাবে 
বাচিয়ে রেখেছিল | স্থরুতে ইষ্ট ইগ্ডিয়া কোম্পানী ক্রন-শিক্ষার 
কোনও দায়িত্ব বোধ করতেন না। ক্রমশঃ গভর্ণমেণ্ট যখন 
এ ব্যাপারে মনোযোগ দিতে আরম্ভ করলেন তখন তারা 
প্রাচ্যশিক্ষী সমর্থন করার নীতি গ্রহণ করলেন । ফলে কলকাতা, 
মাদ্রাসা ও বেনারসের সংস্কৃত কলেজ প্রতিষ্ঠিত হল। কিন্তু 
ইতিপৃর্রেই ইংরাজী শিক্ষা জনপ্রিয় হতে স্বর করেছিল । 

কয়েকজন বিশিষ্ট ইংরাজ ভদ্রলোক ইংরাজী শিক্ষার বিস্তার 
করতে চাইছিলেন । ১৮১৩-সালেই এলফিনষ্টোন ইংরাজী ও 
ইউরোপীয় বিজ্ঞান শিক্ষা দেওয়ার উপরে বিশেষ গুরুত্ব দেন। 
ইতিমধ্যে শ্রীরামপুরের মিশনারী সম্প্রদায়, আলেকজাগ্ডার ডাফ, 
ও মানবহিতৈষী ডেভিড হেয়ারের, মত ব্যক্তিদের প্রচেষ্টায় 
ইংরাজী শিক্ষা বিস্তার লাভ করছিল এবং ইংরাজী শিক্ষার আগ্রহও 
বেড়ে যাচ্ছিল | ভারতীয়দের মধো রাজা রামমোহন রায় ছিলেন 
ইংরাজী শিক্ষার প্রথম ও প্রধান সমর্থক | তিনি কেবলমাত্র 
সমর্থন করেই ক্ষান্ত হননি, ১৮২৩ সালের ডিসেম্বর মাসে লর্ড 
আমহার্টের কাছে একটি পত্রে বিশুদ্ধ সংস্কৃত "শিক্ষা প্রণালী 
প্রচলনের বিরোধিতা করেছিলেন | কিন্তু তার এই প্রতিবাদ 
গ্রাহ্ হয় নি১৮২৪ সালে কলকাতায় সংস্কত কলেজ 
প্রতিষ্ঠিত হয় । 

কিন্তু ১৮১৭ সালে ডেভিড হেয়ারের মত শুভান্ুধ্যায়ী 
বিদেশীদের সাহায্যে কলকাতার সন্ত্ান্ত হিন্দু নাগরিকেরা হিন্দু 
কলেজ প্রতিষ্ঠা করেন। এই হিন্দু কলেজ পাশ্চাত্য শিক্ষা 
বিস্তারের এবং ফলস্বরূপ, সামাজিক বিদ্রোহেরও কেন্দ্র হয়ে 
উঠেছিল । এই কলেজের শিক্ষক, বিদ্রোহী ইউরেশীয়ান 
দেশপ্রেমিক হেনরী লুই ভিভিয়ান ডিরোজিও ও তার তরুণ 
ছাত্রদল | হিন্দ্ধর্ম্মের গোঁড়ামীর বিরুদ্ধে বিদ্রোহ ঘোষণা 
করেছিলেন । ডিরোজিওর ভক্ত এই ছাত্রদল ইয়ং বেঙ্গল নামে 
পরিচিত ছিলেন । অপর দিকে গৌড়ামীর ছূর্গ রক্ষা করছিলেন 
একদল সন্ত্রান্ত হিন্দু সনাতনপন্থী লোক । তাদের পুরোভাগে 
ছিলেন রাজা রাধাকান্ত দেব এবং তার গঠিত ধণ্্সিভা'। 

সর্ববমাধারণের জন্য কি ধরণের শিক্ষা প্রবর্তন করা হবে” 

পাশ্চাত্য অথবা প্রাচ্য-_এই নিয়ে মতবিরোধ চলেছিল প্রায় 
১৮২২ সাল থেকে ১৮৩৫ সাল পধ্যস্ত। ১৮৩৫ সালে 
'গভর্ণমেন্ট যখন লর্ড মেকলের বিখ্যাত লিপিবদ্ধ বিবরণী গ্রহণ 
করলেন তখন এই বিতর্কের সমাপ্তি ঘটল । মেকলের 
বিবরণীতে বলা হয়েছিল যে ব্রিটিশ গভর্ণমেণ্টের “মহান 
উদ্দেশ্য” হল “ভারতবাসীদের মধ্যে ইউরোপীয় সাহিত্য ও 
বিজ্ঞান প্রচলন করা” । অতএব পাশার দান পড়লো ইংরাজী 
শিক্ষার অন্নকুলে । ঈশ্বরচন্দ্রের বাল্যকাল কেটেছিল এই 
স্মরণীয় বাদ-প্রতিবাদের মধ্যে । ভার মতামত ও দৃষ্টিভঙ্গীর 
উপর এই বাদান্থিবাদ খুব প্রভাব বিস্তার করেছিল । 

কিন্ত তখনকার দিনের বুদ্ধিজীবিদের নূতন ভাবধারার 
বিপরীতেই ঈশ্বরচন্দ্রের পাঠ্যবাবস্থা গৃহীত হল । ঠাকুরদাস 
স্থির করলেন ছেলেকে সংস্কৃত শিক্ষা দেবেন যাতে ভবিষ্যতে 
সে তাদের পৈত্রিক পেশা টোল ও চতুষ্পাগীতে শিক্ষকতা 
করতে পারে । অর্থাভাবের জন্য ঠাকুরদাস নিজে এই শিক্ষা 
থেকে বঞ্চিত হয়েছিলেন। আরও স্থির হল যে ঈশ্বরচন্দ্র 
সংস্কৃত কলেজে ভন্তি হবেন । কারণ সেখানে হিন্দু ল কমিটির 
পরীক্ষা দেওয়ার ম্বযোগও ছিল । এই পরীক্ষায় পাশ করলে 
তিনি যে কোনও আদালতে হিন্দু ল অফিসার নিযুক্ত হওয়ার 
যোগ্য হবেন । 

১৮২৯ সালের জুন মাসে ঈশ্বরচন্দ্র কলকাতার গভর্ণমেণ্ট 
সংস্কত কলেজে ভনত্তি হলেন। একই বাড়ীর ছুই অংশে 
সংস্কৃত কলেজ ও হিন্দু কলেজ অবস্থিত ছিল । এ ছুটি ছিল 
যেন ছুটি বিভিন্ন শিক্ষার জগৎ--প্রাচ্য শিক্ষা! ও পাশ্চাডা 

শিক্ষা । বিদ্ভাসাগরের আজীবন চেষ্টা ছিল এই ছুই জগতের 
মধ্যে মিলন সেতু রচনা করা । 

তখনকার দিনে সমাজে জাতিভেদ প্রথা কতটা যে দুরূহ 
ছিল তা এই উদাহরণ থেকে বোঝা যাবে । সংস্কত 
কলেজে কেবলমাত্র ব্রাহ্ণ ও বেছ্য ছেলেদের প্রবেশাধিকার 
ছিল । স্পষ্টই বোঝা যায় এর কারণ হল আমাদের দেশের 
সনাতন বিশ্বাস যে একমাত্র দ্বিজদেরই প্রাচীন শাস্ত্র পড়ার 
অধিকার আছে । হিন্দু কলেজে মুসলমান ও ঝুষ্টান ছাত্রদের 
ভত্তি করা হত না কিন্ত সব জাতের হিন্দু ছেলদের 
প্রবেশাধিকার ছিল । আরও একটা কথা, ছুটি কলেজ 
একই বাড়ির ছুই অংশে অবস্থিত হলেও একটা লোহার রেলিং 
দিয়ে তাদের আলাদা করা ছিল। যেন ছুই কলেজের 
ভাবধারার পার্থকাকে বাস্তব বিভেদ দিয়ে মূর্ত করে রাখা 
হয়েছিল । এই অর্থহীন জাতিভেদের সঙ্কীর্ণতা তথা জ্ঞান ও 
শিক্ষার উপর বাধা-নিষেধ তরুণ বিদ্ভাসাগরকে নিশ্চয়ই ব্যথিত 
করেছিল কারণ পরে সংস্কত কলেজের কর্তৃত্ব পেয়ে 
প্রথমেই তিনি এই জাতিভেদের বিধি-নিষেধ তুলে দিয়েছিলেন । 

সংস্কৃত কলেজে বার বৎসরের ছাত্র জীবনে ঈশ্বরচন্দ্র প্রথম 
থেকে শেষ পধাস্ত অসামান্য কৃতিত্বের পরিচয় দিয়েছিলেন এবং 
অনেক পুরক্ষার ও বৃত্তি পেয়েছিলেন । সংস্কৃতে গছ ও পদ্য 
রচনা করেও তিনি কয়েকটি পুরফ্ার পান । সে সময়ে সংস্কৃত 
কলেজে প্রাথমিক ইংরাজী শিক্ষা দেওয়া হৃত। বিদ্যাসাগর 
ইংরাজীতেও ভাল ফল দেখিয়েছিলেন । কিন্তু ১৮৩৫ সাল 
থেকে কলেজ কর্তৃপক্ষ ইংরাজী -শিক্ষা বন্ধ করে দেবার সিদ্ধান্ত 
নেন। অতএব ঈশ্বরচন্দ্রের ইংরাজী শিক্ষা বেশীদূর অগ্রসর 

হতে পারল না। কিন্তু ইংরাজী শিক্ষার তার খুব আগ্রহ 
ছিল। কারণ তিনি আরও কয়েকজন ছাত্রের সঙ্গে মিলে 
ইংরাজী শিক্ষার পুনঃপ্রবর্তনের জন্য “কর্তৃপক্ষের কাছে এক 
লিখিত আবেদন জানিয়েছিলেন | 

সেকালের বাল্যবিবাহের প্রথা অনুযায়ী বিষ্ভাসাগর ১৪ বছর 
বয়সে দীনময়ী' দেবীকে বিবাহ করলেন । বিদ্যাসাগরের 
জীবনীকার চণ্ডীচরণ বন্দ্যোপাধ্যায়ের বই থেকে জানা যায় যে, 
এই সময়ে বিবাহে তার ইচ্ছা ছিল না। বরং তিনি চিন্তা 
করছিলেন শিক্ষা ও জনসেবার কাজে আত্মনিয়োগ করবেন । 
মনে হয় তার জীবনের আদর্শ সম্বন্ধে সেই তরুণ. বয়সেই তিনি 
অস্পষ্টভাবে একটা ধারণা করে নিয়েছিলেন । কিন্তু তিনি 
তার বাবার একান্ত অনুরোধে বিবাহ করতে রাজী হন । 

ঈশ্বরচন্দ্র তিন বসর ধরে ব্যাকরণ শিক্ষা করলেন । সংস্কৃত 
ব্যাকরণ অত্যন্ত কঠিন জিনিষ । ঈশ্বরচন্দ্রের মত মেধাবা 
ছাত্রও নিশ্চয় তা অন্কুভব করে থাকবেন । কিন্তু তিনি তা, 
বেশ ভালভাবেই আয়ত্ত করেন । ক্রমে ক্রমে তিনি ব্যাকরণ, 
সাহিত্য, অলঙ্কার, বেদ'ন্ত' স্মৃতি, শ্যায়, জ্যেতিষ ও ধর্মশাস্ত 
শিক্ষা করলেন | এইভাবে তিনি বিশেষ কৃতিত্বের সঙ্গে শিক্ষা 
শেষ করলেন । লেখাপড়ার সঙ্গে সঙ্গে ঈশ্বরচন্দ্রকে বাড়ীর 
কাজেও কঠিন পরিশ্রম করতে হত। কারণ তার বাবার 
গৃহভূত্য রাখার সঙ্গতি ছিল না,এবং তাদের কলকাতার বাসায় 
আরও অনেক লোক তাদের সঙ্গে একত্রে থাকতেন । 
ঈশ্বরচন্দ্রকে রান্না" বাসন পরিষ্কার করা ও অন্যান গৃহকর্ম্ম- 
করতে হত। সঙ্গে সঙ্গে সদাজাগ্রত পিতার কঠোর তত্বাবধানে 


ভাঁক ব্াশাম মালাঙগালশীল লা | তখনি সিটি 





সমস্যার সম্মুখীন ]) 


ছেলের লেখাপড়ার ব্যাপারে ঠাকুরাসের আগ্রহ অত্যন্ত 
প্রবল ছিল। ফলে ঈশ্বরচন্দ্রকে লেখাপড়ায় খুব মনোযোগ 
দেওয়ার জন্য তাকে নির্দয়ভাবে প্রহার করতেও তিনি ইত:স্তত 
করতেন না । মনে হয় শৈশবের এই বেদনাদায়ক অভিজ্ঞতার 
ফলে তিনি পরবত্তরী জীবনে ছাত্রদের টদহিক শাস্তি দেওয়ার 
অতাস্ত বিরোধী ছিলেন । 

ঈশ্বরচন্দ্রের জীবনের পথ খুব সহকজ্ত ছিল না। সারা জীবন 
তাকে কঠোর পরিশ্রম ও অবিরত সংগ্রাম করতে হয়েছিল। 
সেই জীবনে একমাত্র আলো ছিল তার অন্তরের উচ্চাশা ও 
ভবিষ্যতের ভরসা | 

১৮৩৯ সালের এপ্রিল মাসে ঈশ্বরচন্দ্র হিন্দু ল কমিটির 
পরীক্ষায় উত্তীর্ণ হয়ে হিন্দু ল অফিসার বা জজ-পঙ্ডিতের 
চাকরী পাওয়ার যোগাতা অর্জন করলেন । জজ-পণ্ডিতের 
কাজ ছিল ইউরোপীয় জজদের হিন্দু আইন বিষয়ে পরামর্শ 
দেওয়া । ত্রিপুরা জেলার জজ-পণ্ডিতের কাজ ঈশ্বরচন্দ্রকে 
দেওয়ার কথা হল কিন্তু ঈশ্বরচন্দ্রের শিক্ষা তখনও শেষ হয়নি 
বলে তার বাবার নির্দেশে তিনি সে কাজ গ্রহণ করলেন না। 
সংস্কত কলেজে তার লেখাপড়া চলতে লাগল । এটা লক্ষ্য 
করার বিষয় যে তার “বিদ্যাসাগর” উপাধি, যে উপাধিতে তিনি 
পরে সমস্ত দেশে পরিচিত হয়েছিলেন, সেই উপাধি সর্বপ্রথম 
এই হিন্দু ল কমিটির সার্টিফিকেটে তার নামের সঙ্গে যুক্ত করা 
হয়েছিল। তারপর থেকে ঈশ্বরচন্দ্র তার পিতৃদত্ত নামের চেয়ে 
এই উপাধির দ্বারা বেশী পরিচিত হলেন । 

অবশেষে ১৮৪১ সালে সংস্কৃত শিক্ষার সকল বিষয় আম 

করে অসামান্য পাণ্ডিত্যের খ্যাতি নিয়ে ঈশ্বরচন্দ্র সংস্কৃত 
কলেজের পড়া শেষ করলেন । 

মানুষের জীবনের প্রথম দিকটা হ'ল তার মানসিক গঠনের 
সময়। সেই দিনগুলি তার ভবিষ্যৎ বিকাশের পক্ষে খুবই 
গুরুত্বপূর্ণ । বিদ্যাসাগরের ক্ষেত্রে এ কথা বিশেষ করে বলা 
যার । সে সময় দেশ যে সাংস্কৃতিক ও নৈতিক সমস্যার 
সম্মুবীন হয়েছিল সে কথা আগেই উল্লেখ করা হয়েছে । 
আমাদের দেশের তখনকার সমাজ ছিল সংস্কারবদ্ধ ও গতিহীন । 
পাশ্চাত্য জ্ঞান ও সংস্কৃতির প্রভাবে ও সংঘাতের ফলে সেই 
সমাজে একটা সঙ্কট স্থষ্টি হল । ফলে চতুদ্দিকে সমাজ সংস্কার 
ও বিপ্লবের মনোভাব ছড়িয়ে পড়ল | এই মনোভাবের মুখোমুখি 
ঈাড়াল গোঁড়া হিন্দু সমাজের এঁতিহাবাদী মনোবৃত্তি । মোটামুটি 
ভাবে বলা যায় যে তখন তিনটি ভাবধারা দেখা যাচ্ছিল__ 
পাশ্চাত্যের মোহ, সংস্কারের মনোভাব ও কঠোর গৌড়ামী । 
তখনকার দিনের সচেতন বুদ্ধিসম্পন্ন বিশিষ্ট অনেক ব্যক্তির 
মত বিদ্ভাসাগরও এই সঙ্কটের সম্মুখীন হলেন এবং একটি 
মধ্যবর্তী পন্থা বেছে নিলেন ৷ পশ্চিমের জ্ঞান ভাগ্ডারের শ্রেষ্ঠ 
সম্পদের সঙ্গে দেশের সাংস্কৃতিক যোগাযোগ যাতে রুদ্ধ না 
হুয় এও সেই পথ । 


্রস্ফুটন 


এর পর বিদ্যাসাগর শিক্ষা সংস্কারক হিসাবে জীবন স্বর 
করলেন । তিনি রাজনীতিবিদ ছিলেন না। তার কাজ ছিল 
দেশবাসীর নৈতিক উন্নতি সাধন করা । এর জন্য সবচেয়ে 
কার্যকরী মাধ্যম ছিল শিক্ষা । সেই মাধ্যমই তিনি বেছে 
নিলেন । 

১৮৪১ সালের ডিসেম্বর মাসে বিদ্যাসাগর ফোর্ট উইলিয়ম 
কলেজে সেরিস্তাদার বা বাংলার হেড পণ্ডিত হিসাবে কাজ 
স্ব করেন। ১৮০০ সালে মাকৃইস অব. ওয়েলেসলীর 
প্রতিষ্ঠিত এই কলেজ বাংলাভাষা ও সাহিত্যের বিকাশে এবং 
পৃর্ব পশ্চিমের যোগসাধনে উল্লেখযোগ্য ভূমিকা গ্রহণ 
করেছিল । কোম্পানীর তরুণ বেসামরিক ০ কর্ম 
চারীদের প্রাচ্য ভাষায় শিক্ষা দেওয়ার জন্য এই কলেজটি 
প্রতিষ্ঠা করা হয়। এই কলেজকে কেন্দ্র করে 'একদল বিদ্বান 
লেখকগোষ্ঠী গড়ে ওঠে । তারা প্রাচ্য ভাষা ও সাহিত্যের 
প্রতিনিধি ছিলেন। তাদের মধ্যে কয়েকজন বাংলা সাহিত্যে 
উল্লেখযোগ্য দান রেখে গেছেন । পারস্পরিক ভাববিনিময়ের 
ফলে এপ পশ্চিমের উদার দৃষ্টিভঙ্গীর দ্বারা প্রভাবিত 
হয়েছিলেন। অপর দিকে তারা তরুণ ইউরোপীয় অফিসারদের 
প্রাচ্য সাহিত্য ও দর্শনের এশ্বর্যের সঙ্গে পরিচয় করিয়ে 
দিয়েছিলেন । 

ফোর্ট উইলিয়ম কলেজে অবস্থান কালে বিদ্যাসাগর 
কয়েকজন বিশিষ্ট ইংরাজের প্রশংসা ও. শ্রদ্ধা অর্জন 
করেছিলেন। তাদের মধ্যে অন্যতম ছিলেন কলেজের 


14 ঈশ্বরচন্দ্র বিদ্যাসাগর 


সেক্রেটারী ক্যাপ্টেন জি. টি. মার্শাল । “তিনি যতই পণ্ডিতের 
সংস্পর্শে আসতে লাগলেন ততই তিনি তার তীক্ষ বুদ্ধি, গভীর 
জ্ঞান, সাহসিকতা ও একাগ্রতা, অক্রান্ত কর্মক্ষমতা এবং 
সব্বোপরি তার মহৎ চরিত্র দেখে মুগ্ধ হতে লাগলেন” 
€ শিক্ষাবিদ ঈশ্বরচন্দ্র, ব্রজেন্দ্রনাথ ব্যানাজ্জি, মডাণ রিভিউ, 
সেপ্টেম্বর ১৯১৭ )। ক্যাপ্টেন মার্শালের উৎসাহে বিদ্যাসাগর 
হিন্দী ও ইংরাজী শিখতে আরম্ত করলেন । শোনা যায় যে 
পরবর্তী কালেও বিদ্যাসাগরের ইংবাজ্জী শিখবার আগ্রহ হাস 
পায় নি। বোঝা যাচ্ছে যে উত্তরাধিকার এবং শিক্ষান্থৃত্রে 
সংস্কতের সঙ্গে তার যে মানসিক সংযোগ ছিল তাতে ইংরাজীর 
মত একটা বিদেশী ভাষা সম্বন্ধে তার মন বিরূপ হয়ে ওঠে নি। 
কলেজে ইউরোপীয়দের সান্নিধ্যে এসে তীর চিন্তাধারা আরও 
উদার হয়েছিল এবং তার অন্তনিহিত সংস্কার সাধন বৃত্তি 
জাগ্রত হয়ে উঠেছিল । 

১৮৪৬ সালের এপ্রিল মাসে মাসিক পঞ্চাশ টাকা বেতনে 
বিদ্ভাসাগর তার কৈশোরের শিক্ষাক্ষেত্র সংস্কৃত কলেজের 
সহকারী সম্পাদক নিযুক্ত হন। 'মার্শাল তাকে যে প্রশংসা 
পত্র দিয়েছিলেন তাতে তিনি উচ্ছৃসিতভাবে বিদ্যাসাগরের 
বহুমুখী গুণের. কথা, বিশেষ ভাবে “তার কুশলতা, বুদ্ধিমত্তা 
এবং কুসংস্কারমুক্ত উচ্চ স্বভাব” সম্বন্ধে উল্লেখ করেছিলেন । 
মনে হয় সংস্কৃত কলেজের এই নূতন চাকরী যে তীর পক্ষে 
স্ববিধাক্তনক হবে না এমন একটা আশঙ্কা বিদ্যাসাগরের 
মনে দেখা দিয়েছিল। হয়ত সেই কারণেই তার ফোর্ট 
উইলিয়ম কলেজের চাকরীর জায়গায় তার ভাই দীনবন্ধু 
হ্যায়রত্ব যাতে নিযুক্ত হন সে বিষয়ে সচেষ্ট হয়েছিলেন । 

তিনি বোধহয় ভেবেছিলেন যে যদি কোনও কারণে সংস্কৃত 
কলেজের কর্তৃপক্ষের সঙ্গে তার বনিবনা না হয় এবং তাকে এই 
চাকরী ছেডে দিতে হয়, তবে তার ভাইএর আয়ের দ্বারা 
পরিবারের ভরণ-পোষণ হতে পারবে । সতা সত্যই তাই 
ঘাটছিল । 

সংস্কৃত শিক্ষা সে সময়ে পুরাণো ৩ গতান্বগতিক ধাচে 
চলছিল | বিদ্যাসাগর একান্তভাবে সে শিক্ষার সংস্কার সাধন 
করতে চেয়েছিলেন । সেজন্য তিনি একটা পরিকল্পনার খসডা 
করে সংস্কত কলেজের সেক্রেটারী রসময় দত্তের কাছে পেশ 
করলেন । মার্শাল নিজে এই খসড়াটির খুব প্রশংসা করলেন । 
কিন্তু সহকারীর রচিত খসড়া অনুযায়ী কাজ করাটা বোধহয় 
সেক্রেটারীর পছন্দ হ'ল না। তিনি এই পরিকল্পনার সামান্য 
ছু'একটা বিষয় ভিন্ন আর কিছুই গ্রহণ করলেন না । 

ইংরাজী শিক্ষার সঙ্গে যুক্ত করে বিদ্যাসাগর সংস্কৃত শিক্ষাকে 
যুক্তিসম্মতভাবে গঠন করতে চেয়েছিলেন, কেননা তার 
ধারণা হয়েছিল যে সেইভাবে শিক্ষা লাভ করলে ছাত্ররা 
শিক্ষা বিস্তারের ক্ষেত্রে প্রয়োজনীয় কাজ করার উপযুক্ত হয়ে 
উঠতে পারবে । এই কারণেই তিনি পরিকল্পনাটি ঠৈরী 
করেছিলেন । কিন্তু সেক্রেটারীর স্বেচ্ছাকৃত উদাসীনতায় 
বিদ্যাসাগর অতান্ত হতাশ হলেন । জীবনে এই প্রথম তিনি 
তার কাজে বাধা পেলেন । ফলে তার ভিতরের জেদী স্বভাব 
মাথা চাড়া দিয়ে উঠল | তিনিস্থির করলেন, যে প্রতিষ্ঠানে 
তিনি নিজে শিক্ষালাভ করেছেন তার জন্য যদি প্রয়োজনীয় 
কাজই না করতে প পারেন, তবে কেবলমাত্র অর্থ উপার্জনের জন্য 

ও শুভান্ুধ্যায়ীদের পরামর্শ অগ্রাহা করে তিনি ১৮৪৭ সালের 
জুলাই মাসে সংস্কত কলেজের চাকরী ছেড়ে দিলেন?। 
তখনকার দিনে মাসে পধ্যাশ টাকা মাইনের চাকরী 'ছেডে 
দেওয়া খুবই সাহস এবং দৃঢ় প্রত্যয়ের কাজ ছিল । সেক্রেটারী 
রসময় দত্ত অবাক হলেন,_তিনি বললেন, চাকরী না থাকলে 
বিদ্ভাসাগর নিজের খরচ চালাবেন কেমন করে ! বিষ্ভাসাগর 
সমুচিত জবাব দিয়ে বলেছিলেন বিদ্যাসাগর “আলু পটল, 
বেচে খাবে । এমনি ছিল তার অদম্য তেজ! 

বেকার অবস্থায় বিদ্ভাসাগর তার মানসিক স্থর্য ও সাহস 
হারালেন না। কলকাতায় তাকে এক বৃহৎ পরিবার 
প্রতিপালন করতে হত, গ্রামেও তার বাবাকে টাকা পাঠাতে 
হত। কারণ বিদ্ভাসাগর তাকে ইতিপৃর্রেই চাকরী থেকে 
অবসর গ্রহণ করিয়ে গ্রামে বসবাস করতে পাঠিয়ে দিয়ে- 
ছিলেন । কিন্তু বিদ্যাসাগর কিছুতেই দমলেন না। চাকরীতে 
গোলমাল হতে পারে অন্বমান করে এবং নিজের সাহিত্য 
জীবনের প্রস্ততির কথা ভেবে বি্ভাসাগর ইতিমধ্যেই 
তার বন্ধু মদনমোহন তর্কালঙ্কারের সহযোগীতায় একটা 
ছাপাখানা খুলেছিলেন । এই ছাপাখানার নাম দিয়েছিলেন 
সংস্কৃত প্রেস। সংস্কৃত প্রেস ডিপজিটারী নামে তিনি একটা 
বই-এর দোকানও করেছিলেন। এই সময়ে তার প্রথম 
বাংলা বই বেতাল পঞ্চবিংশতি' প্রকাশিত হয়। ফোট 
উইলিয়ম কলেজের ছাত্রদের উপযোগী বাংল! পাঠ্যপুর্তকের 
প্রয়োজনে বিদ্যাসাগর এই বইটি লিখে ছাপিয়েছিলেন । 

১৮৪৯ সালের মচ্চি মাসে বিদ্যাসাগরের এই স্বেচ্ছায় বরণ- 
কর] বেরা ব্রত্বের অবসান হয় । তিনি আবার ফোর্ট উইলিয়ম 

কলেজে চাকরী পান, এবারে হেড রাইটার ও কোষাধ্যক্ষ 
হিসাবে । 

কিছুদিন পরে আবার তার টৈশোরের শিক্ষা প্রতিষ্ঠান 
নংস্কত কলেজে ফিরে যাওয়ার একটা শস্বযোগ উপস্থিত হল: 
এই স্বযোগের ফলে তার ভবিষ্যৎ কর্মজীবনে বিশেষ পরিবর্তন 
এসেছিল । সংস্কৃত কলেজে সাহিত্যের অধ্যাপকের পদ খালি 
হওয়াতে ডাঃ এফ. জে. মৌয়াট বিদ্ভাসাগরকে এই পদ গ্রহণ 
করতে বললেন । ডা; মৌয়াট ছিলেন শিক্ষা পরিষদের 
( কাউন্সিল অব. এডুকেশান ) সেক্রেটারী : তিনি বিদ্যাসাগরের 
খুব গুণগ্রাহী ছিলেন । স্থির হল এই. যে বিদ্যাসাগরকে 
অধ্যক্ষের মত ক্ষমতা দেওয়া হবে । বস্ততঃপক্ষে তখন পধ্যস্ত 
কলেঙ্তে কোনও অধ্যক্ষ ছিলেন না, কেবল সেক্রেটারী ও 
এ্যাসিস্ট্যাণ্ট সেক্রেটারী ছিলেন । কিন্তু পরে ছুর্সটি পদ একত্র 
করে একজন অধ্যক্ষ রাখা স্থির হ'ল । ১৮৫০ সালের ৫ই 
ডিসেম্বর বিগ্ভামাগর সংস্কৃত কলেজের সাহিত্যের অধ্যাপক 
শিষুক্ত হালেন। সংস্কৃত কলেজের কাজকন্ম কেমন ভাবে চলছে 
এবং কি ভাবে কলেজের আরও উন্নতি করা যায় সে বিষয়ে 
পরামশ চেয়ে শিক্ষা পরিষদ ব্দ্যাসাগরকে একটা রিপোর্ট 
তৈরী করতে বললেন । সেই অনুসারে বিদ্যাসাগর রিপোর্ট 
দিলেন। কর্তৃপক্ষের সেটি খুব পছন্দ হল এবং সেইকারণে 
তাকে ১৮৫১ সালের ১২শে জানুয়ারী তারিখে একশত পঞ্চাশ 
টাকা বেতনে অধ্যক্ষ নিযুক্ত করা হল। নিজের পরিকল্পনা 
অনুযায়ী কলেজের কাক্কর্ম্ম চালাবার পূর্ণ কর্তৃত্ব বিদ্াসাগর্কে 
দেওয়া হল। 

এইভাবে বিদ্যাসাগরের জ্রীবনের সবচেয়ে গুরুত্বপূর্ণ কর্মময় 

অধ্যায় স্বর হল। তার বহুমুখী ব্যক্তিত্ব বিকশিত হয়ে ক্রমে 
নানাদিকে বিস্তার লাভ করতে লাগল । তিনি মাত্র একটি 
কাজ নিয়ে কখনই ব্যাপূত থাকতেন না। অনেকগুলি কাজ 
এক সঙ্গে একই সময়ে করতেন । তীর প্রতিভা নানাভাবে 
প্রস্ফুটিত হয়ে উঠতে লাগল । 

কবি রবীন্দ্রনাথ ঠাকুরের পিতা মহষি দেবেন্দ্রনাথ ঠাকুর 
১৮৩৯ টি “তত্ববোধিণী সভা” নামে একটী প্রগতিশীল সভা 
প্রতিষ্ঠা করেন । ১৮৪৩ সালে এ সভার মুখপত্র “তত্ববোধিণী 
পত্রিকা” প্রকাশিত হয় । উদার মনোভাবাপন্ন বিগ্ভাসাগর 
সহজাত প্রবৃত্তি বশে এই ছু'টোর প্রতি আকৃষ্ট হলেন । তিনি 
“তত্ববোধিণী পত্রিকা”র সম্পাদকমণ্ডলীর অন্যতম হলেন এবং 
সভার সঙ্গে ঘনিষ্ঠভাবে যুক্ত হলেন,_যদিও এই সভা ছিল 
ব্রাক্ষমনোভারাপন্ন ! কিছুকালের জনতা তিনি এই সভার 
সম্পাদক হয়েছিলেন ! সমাক্ত সংস্কারের ক্ষেত্রে বিদ্যাসাগর 
পূরধরেই কাজ স্বুরু করেছিলেন ৷ এদেশে. স্ত্রী শিক্ষা বিস্তারের 
জন্যা জন ড্রিঙ্ক ওয়াটার বিট্‌ন (বা বেখুন ) বিখ্যাত ছিলেন 
তার এই মহৎ কাজে বিদ্যাসাগরকে বিশেষ উৎসাহী সহকন্মা 
হিসাবে পেয়েছিলেন ! এইভাবে বিভিন্ন ক্ষেত্রে বিদ্যাসাগরের 
কাজ আরম্ভ হয়ে গেল! সংস্কৃত কলেজকে কেন্দ্র করে পুব্রেই 
তিনি শিক্ষা সংস্কারের কাজ শ্বরু করেছিলেন, এখন সমাজ 
সংস্কারের কাজেও ব্রতী হলেন । তিনি বই লিখে এবং 
সম্পাদনা করে সাহিত্য রচনার ক্ষেত্রে প্রয়োজনীয় কাজ 
করুছিলেন। নানারকম জনহিতকর কাজের মধ্য দিয়ে তার 
হৃদয়ের অপরিসীম করুণার শআ্রোত প্রবাহিত হতে লাগল । 
কিছ্যাসাগর “করুণাসাগর” বলে পরিচিত হলেন । বাংলা 

সাহিত্যের নবজাগরণের প্রথম মহান কবি মাহকেল মধূসুদন 
দত্ত বিদ্যাসাগরকে এই আখ্যা দিয়েছিলেন । 
ংস্কত কলেজের শিক্ষা পুনর্গঠনের জন্য বিদ্যাসাগর যে 

খসডা প্রস্তুত করেন তা থেকে তার প্রগতিশীল দৃষ্টিতঙ্গী ও 
শিক্ষা সম্বন্ধে তার ধারণার কথা জানা যায় । সংস্কৃত ব্যাকরণ 
আয়ত্ব করা যে কত কঠিন বিদ্যাসাগর তা বুঝতেন । তাই 
তিনি মাতৃভাষার মাধ্যমে সহজ উপায়ে সংস্কৃত ব্যাকরণ শিক্ষা 
দেওয়ার জন্য “উপক্রমণিকা' ও “ব্যাকরণ কৌমুদী, নামে ছুটি 
পুস্তক নিক্তে রচনা করলেন। মাতৃভাষার মাধ্যমে তিনি 
পাশ্চাত্য গণিত শিক্ষা দেওয়ার পরিকল্পনা করেছিলেন । 
দর্শনের ছাত্রদের পাশ্চাতা দর্শন বিষয়ে যথেষ্ট শিক্ষা দেওয়ার 
প্রস্তাব তিনি করেছিলেন । ইংরাজী শিক্ষাকে আবশ্যিক করার 
কথাও বিদ্যাসাগর বলেছিলেন । 

শিক্ষা পরিষদের সমর্থন পেয়ে বিগ্ভাসাগর সংস্কৃত কলেজের 
শিক্ষা বাবস্থার বড় রকমের পরিবর্তন করতে সরু করলেন । 
কলেজে ভন্তি হওয়ার ব্যাপারে যে জাতিগত নিষেধাজ্ঞা ছিল 
সর্বপ্রথমে তিনি তা দূর করলেন। তখনও পধ্যস্ত কলেজে 
প্রবেশ মূল্য বা মাসিক বেতন নেওয়া হত না। বিদ্যাসাগর 
এই ছু'টো ব্যবস্থাই চালু করলেন, যাতে ছাত্রেরা লেখাপড়ার 
উপর যথেষ্ট গুরত্ব দেয়। তিনি ইংরাজী শিক্ষাকে আবশ্যিক 
করলেন ও আধুনিক গণিত শিক্ষার প্রবর্তন করলেন। তখনও 
পর্য্যস্ত ছাত্র বা শিক্ষক কেউই নিয়মিত ও সময়মত কলেজে 
আসতেন না। বিদ্যাসাগর কড়া নিয়ম করে দিলেন যে 
সকলকে নিয়মিত ও সময়মত কলেজে আসতে হবে । 

এ বিষয়ে কয়েকটি মজার গল্প আছে। কলেজের 

শিক্ষকদের মধ্যে অনেকেই একদিন বিদ্যাসাগরের শিক্ষক 
ছিলেন, কারণ বিদ্যাসাগর একদা এই কলেজেই পড়া শুনা 
করেছিলেন । কাছেই তারা বিদ্যাসাগরের চেয়ে বয়সে বড ও 
চাকরীতে পুরানো ছিলেন । ফলে তাদের তিরফফষার করতে 
বিদ্ভাসাগরের সঙ্কোচ বোধ হত। তাই তিনি এক অশিনব 
পন্থা গ্রহণ করলেন । শ্শিক্ষকরা দেরী করে এলে তিনি তাদের 
একটাও কড়া কথা বলতেন না, শুধু কলেজের প্রধান দরজ্জার 
দিকে লক্ষ্য রাখতেন। যখনই দেখতেন কোনও শিক্ষক 
দেরীতে আসছেন তখনই তার কাছে গিয়ে খুব সরলতাবে 
জিজ্ঞাসা করতেন, “আপনি কি এই মাত্র এলেন ?” শিক্ষকেরা 
লজ্জা পেয়ে নিজেদের সংশোধন করতেন | কিন্তু জয়নাবায়ণ 
তর্কপঞ্ধানন নামে একজন শিক্ষক ছিলেন সংশোধনের মতাত। 
তিনি কোনমতেই ঠিক সময়ে উপস্থিত হতেন না। বিদ্যাসাগর 
এর জন্য একটা ভিন্ন পন্থা গ্রহণ করলেন । দিনের পর দিন 
দেরী করে আসা জয়নারায়ণের জন্য গেটের কাছে অপেক্ষা 
করতেন । একটা কথাও উচ্চারণ করতেন না, কেবল চুপ করে 
দাড়িয়ে থেকে বুঝিয়ে দিতেন যে তিনি ক্রয়নারায়ণের দেরী 
করে আসা লক্ষ্য করছেন । এর ফল ভাল হল । ক্রুয়নারায়% 
তার অন্যায় বুঝতে পারলেন এবং সময়মত আসার প্রতি শ্রুতি 
দিলেন । 

বিদ্াসাগর যে নূতন ভাবধারায় অনুপ্রাণিত হয়ে সংস্কৃত 
কলেজের কাজ পরিচালনা করতে লাগলেন তাতে দিন দিন 
কলেজের উন্নতি হতে লাগল । 

১৮৫৩ সালে একটা বিশেষ পরিস্থিতির সি হল। 
বিষ্ভাসাগরের পক্ষে তা. সঙ্ছটজনক হয়ে উঠতে পারত. কিন্তু 

সৌভাগ্যক্রমে তা তল নি! শিক্ষা পরিষদ বিদ্যাসাগরের কাজে 
সন্তুষ্ট ছিলেন কিন্তু তারা বেনারস সংস্কত কলেজের 
অধাক্ষ ডাঃ জে আর. বালেনটাইনকে আহবান করলেন 
কলকাতা সংস্কৃত. কলেজের কাজকর্ম দেখে একটি রিপোর্ট 
দেওয়ার ক্ন্তা। রালেনটাইন সাধারণভাবে বিদ্যাসাগরের 
কাধ্যাবলী সমর্থন করলেন । তবে কয়েকটি বিষয়ে তিনি 
কিছু মন্তব্য করলেন ' বিষয়গুলি তত জরুরী নয়, কিন্ত 
বিদ্যাসাগর তার ক্রবাব যা দিলেন সেইটাই হল গুরুত্বপূর্ণ । 

মিলের “লজিক” বা তরকশাস্তের একটা সরল সারাংশ 
বাালেনটাইন নিজে লিখেছিলেন । তিনি “সই পৃস্তকটি 
কলেজের পাঠা করার প্রস্তাব করলেন । ভারতীয় স্যায়শাস্ত্ 
এবং (মল লিখিত প্ুশ্তকের মধ্ো পরিভাষার সাদৃশ্য দেখানোর 
চেষ্টা তিনি এই পুস্তকে করেছিলেন । কিন্তু বিদ্যাসাগর 
প্রস্তাবটি বাতিল করে দিলেন, কারণ তার মতে ছাত্রদের মূল 
পুক্তক পড়তে উৎসাহিত করা উচিৎ । এ ছাড়া ব্যালেনটাইন 
বিশপ বারলে রচিত “এনকোয়ারার” নামে দর্শনের পুস্তকটি 
দর্শন ক্লাশের পাঠা করার প্রস্তাব করলেন | কিন্তু বিদ্যাসাগর 
সে প্রন্তাবেরও বিরোধিতা করলেন । তিনি যুক্তি দেখালেন 
যে “সাংখা' ও “বেদান্ত” যে সিদ্ধান্তে উপনীত হয়েছে বার্কলেও 
প্রায় সেই সিদ্ধান্ত করেছেন । “সাংখ্য” ও “বেদান্ত” হিন্দুদের 
কাছে যত পবিত্রই হোক না কেন সেগুলি শ্রযুক্তিপূর্ণ বা 
অভ্রান্ত নয় । অতএব ছাত্রেরা সংস্কত ভাষার মাধ্যমে যা 
শিক্ষা করছে আব'র তাদের তার ইংরাজী সংস্করণ শিক্ষা 
দেওয়া নিরর্থক | 

ব্যালেনটাইন বরং প্র!চান ভারতের বিগ্যাবত্তার পক্ষপাতী 

ছিলেন। কিন্তু বিদ্যাসাগর তা ছিলেন না, তিনি ছিলেন 
প্রগতিশীল । তার দৃষ্টি ছিল সামনের দিকে প্রসারিত । 
পশ্চিমের নৃতন জ্ঞানের আলোক গ্রহণ করতে তিনি একান্ত 
ভাবে উৎসুক ছিলেন । এই প্রসঙ্গে তিনি সনাতন ভারতীয় 
বিদ্বান সমাজের তীব্র বিরুদ্ধতা করে বলেন, “ভারতীয় বিদ্বান 
সমাজকে ইউরোপের অগ্রগামী বিজ্ঞান গ্রহণ করানো এক 
অসম্ভব ব্যাপার ।” তিনি বললেন, “তারা (ভারতীয় সনাতনী 
পণ্ডিতেরা) এমন একদল লোক ধাঁদের দীর্ঘদিনের কুসংস্কার 
কিছুতেই দূর করা যাবে না। তারা বিশ্বাস করেন যে তাদের 
শাক সব্বজ্ঞ ঝধষিদের কাছ থেকে পাওয়া, অতএব সে শাস্ত্র 
অভ্রাস্ত না হয়ে পারে না*"---" এই সব লোকের আনুকুল্যে 
আমাদের প্রয়োজন নেই, কেন না তাদের কোনও রকম. সাহায্য 
আমরা চাই না। এদের বিরুদ্ধতাকে আমাদের ভয় করার 
কোনও কারণ নেই, কেননা এদের প্রভাব প্রতিপত্তি কমে 
যেতে আরম্ত করেছে 1” 

আর একটি গুরুত্বপূর্ণ বিষয়ের উপর বিদ্যাসগর জ্গোর 
দিয়েছিলেন । সেটি হল জনশিক্ষা। তিনি মনে করতেন 
সংস্কত কলেজের ছাত্রেরা ইংরাজী ও সংস্কৃত শিক্ষায় শিক্ষিত 
হয়ে জনগণের মধ্যে জ্ঞানের আলো বিতরণ করবার সম্পূর্ণ 
উপযুক্ত হবে । তিনি বলেছিলেন, “অন্রমান হয় বাংলা 
দেশের লোকেরা শিক্ষার স্ষোগ-ম্ববিধা পাওয়ার জন্য খুব 
উতৎস্তক---"..অতএব মাতৃভাষার মাধ্যমে শিক্ষা দেওয়ার জন্য 
কয়েকটি বিদ্যালয় স্থাপনা ও প্রয়োজনীয় নীতিমূলক কয়েকটি 
পাঠ্যপুস্তক রচনা করার প্রয়োজন । শিক্ষকতা করার জন্য 
উপযুক্ত একদল শিক্ষক তরী হলেই উদ্দেশ্য সিদ্ধ হবে 1” 

যুক্তিবাদী, মানবদরদী ও জনশিক্ষক বিদ্যাসাগরের দৃষ্টিভঙ্গি 
এই কথা থেকে বোঝা যায় । তিনি যে কুসংস্কার ও ধর্্মান্ধতার 
বিরুদ্ধে অভিযান করতে চেয়েছিলেন তাও জানা যায় । অতীত 
যতই গৌরবময় হোকনা কেন তিনি আর পিছনের ডাক শুনতে 
চাইলেন না । ভবিষ্যতের নূতন আলোককে তিনি স্বাগত 
জানালেন । 

এ দেশের সাংস্কৃতিক এতিহোর মধ্যে যা স্থায়ী ও মহান 
তার সঙ্গে বিদ্যাসাগর নূতন ভাবধারার মিলন ঘটাতে চাইলেন । 
তার প্রধান উদ্দেশ্য ছিল এমন একটা শিক্ষা ব্যবস্থা স্থষ্টি করা 
যা নৃতন যুগের প্রয়োজন মিটাতে পারবে । সংস্কৃত বা 
ইংরাজীর মধ্যে কোনও একটিকে নিয়ে তা সম্ভব নয়। তিনি 
মনে করতেন ছুটি শিক্ষাধারার উপযুক্ত সমন্বয়ের মধ্য দিয়েই তা 
সম্ভব ৷ 

প্রথম দিকে শিক্ষা পরিষদ ব্যালেনটাইনের অভিমতের প্রতি 
আকৃষ্ট হলেও শেষ পর্যন্ত তারা বিদ্যাসাগরের যুক্তি মেনে 
নিলেন এবং তীকে স্বাধীনভাবে কাজ করবার অনুমতি দিলেন | 
শুধু তাই নয়, বিগ্ভাসাগরের বেতন বাড়িয়ে তিনশত টাকা করে 
দিলেন । ক্রমশ; কলেজের শ্রীরদ্ধি হতে লাগল | উচ্চপদস্থ 
ব্রিটিশ অফিসাররা বিদ্যাসাগরকে অতান্ত সম্মানের চোখে দেখতে 
লাগলেন । সন্্রান্ত বাঙালী সমাজ ও উঠতি মধাবিত্ত সমাজ 
উভয়েরই শ্রদ্ধা বিদ্যাসাগর অজ্জন করলেন । 

১৮৫৩-৫৪ সালে ঈশ্বরচন্দ্র কয়েকটি মূল্যবান সাহিত্য বিষয়ক 
কাজ করেছিলেন । তিনি এশিয়াটিক সোসাইটির পক্ষ থেকে 
মাধবাচার্ধ্যের “সব্বদর্শন সংগ্রহ” সম্পাদনা করেছিলেন । এ 
ছাড়া “রম্বুবংশ' ও কীরাতার্জুনিযমও সম্পাদনা করেছিলেন । 

তিনি সংস্কৃত ভাষা ও সাহিত্য বিষয়ে একটি প্রবন্ধ এবং 
'ব্যাকরণ কৌমুদী” ও 'শকুত্তলা” রচনা করেন । 

এই সময়ে বিদ্যাসাগরের আর একটা উল্লেখযোগ্য কাজ হল 
নিজ জন্মভূমি বীরসিংহ গ্রামে একটি অবৈতনিক বিদ্যালয় 
স্থাপন করা । এই বি্ালয়ের সব ব্যয় তিনি নিজে বহন 
করতে লাগলেন । শুধু তাই নয়, নিজের বাড়ীতে নিজের 
খরচে প্রায় ত্রিশ জন ছাত্রের থাকা-খাওয়ার ব্যবস্থা করে 
দিলেন । তার চরিত্রের মানবদরদী দিক ক্রমেই প্রকাশিত 
হতে লাগল | তার অন্তরের অপার করুণা নানা ধারায় 
প্রবাহিত হয়ে মানুষের ছুঃখ ও অজ্ঞতা দূর করতে লাগল । 

ইতিমধ্যে শিক্ষা ব্যবস্থার কয়েকটি বিশেষ পরিবর্তন হল । 
১৮৫৪ সালের প্রথম দিকে নৃতন গঠিত পরীক্ষক সংসদ ( বো 
অব. এক্জামিনারস ) ফোর্ট উইলিয়মের কলেজের স্থান গ্রহণ 
করল | বিদ্যাসাগর এই সংসদের সাস্ত হলেন। ১৮৫৪ 
সালের 'এডুকেশান ডেসপ্যাচ” অন্থসারে “কাউন্সিল অব 
এডুকেশান' এর পরিবর্তে একটা শিক্ষা বিভাগ (ডিপার্টমেণ্ট 
অব. এডুকেশান ) গঠিত হল । গর্ডন ইয়ং নামে একজন অনভিজ্ঞ 
সিভিলিয়ান জনশিক্ষা অধিকর্তা ( ডাইরেক্টার অব. পাবলিক 
ইনসন্ট্রাকশান ) নিষুক্ত হলেন । এ'র সঙ্গে বিদ্যাসাগরের সম্পর্ক 
খুব ভাল হল না। বিশ্ববিষ্ভালয় প্রতিষ্ঠার প্রশ্ন বিবেচনা 
করার জন্য একটি কমিটি গঠিত হলে, বিদ্যাসাগর তার অন্যতম 
সদস্য হলেন । ১৮৫৭ সালে কলকাতা বিশ্ববিদ্যালয় প্রতিষ্ঠিত 
হল । বিদ্ভাসাগর তার 'ফেলো, বা সদস্য নিযুক্ত হলেন । 

বিদ্ভাসাগরের জীবনের একটি প্রধান উদ্দেশ্য ছিল জনসাধারণের 
মধ্যে শিক্ষা বিস্তার করা । দেশবাসীদের অজ্ঞান অন্ধকার দূর 
করার কঠিন ব্রত তিনি স্বেচ্ছায় গ্রহণ করেছিলেন! সংস্কৃত 
কলেজের অধাক্ষ হওয়ার আগে থেকেই তার অন্তরে এই ইচ্ছা 
জেগেছিল । অধাক্ষ হওয়ার পর তার আগ্রহ আরও প্রবল হা 
উঠেছিল 

সরকার মেকলের শিল্ষাসংক্রান্ত বিবরণী গ্রহণ করে শিক্ষা 
বিষয়ে মনোযোগ দিতে স্থরু করলেন . মাতৃভাষা ও মাতৃভাষার 
মাধামে শিক্ষাব্যবস্থা অবহেলিত হচ্ছিল । অথচ জনসাধারণের 
মধো শিক্ষা বিস্তার ও শিক্ষার উন্নতি করতে হলে মাতৃভাষ'র 
মাধামে শিক্ষা দেওয়ার ব্যবস্থার উন্নতি করা একান্ত প্রয়োজন 
জাতির পুনর্গঠনের জন্য এটা যে কত গুরুত্বপূর্ণ সে বিষয়ে 
বিদ্ভাসাগর বিশেষ সচেতন ছিলেন তাই তিশি মাতৃভাষার 
মাধামে প্রাথমিক শিক্ষা বিস্তারের অতাস্ত উৎসাহী সম্থক 
ছিলেন । 

বি্াসাগর যখন ফোট উইলিয়ম কলেজে ছিলেন তখন 
গভর্ণর জ্রেনারেল লর্ড হাডিঞ্জ মাতৃভাষার মাধ্যমে প্রাথমিক 
শিক্ষা বিস্তারের ব্যাপারে উৎসাহী হন। মাশালও 
বিদ্াসাগরের সঙ্গে পরামর্শ করে তিনি বাংলা, বিহার ও 
উড়িগ্তা অঞ্চলে ১০১টি পাঠশালা স্থাপন করেন। এই 
পাঠশালাগুলি হাডিঞ বিদ্যালয় নামে পরিচিত ছিল । নানা 
কারণে এই বি্ভালয়গুলি ভালভাবে চলে নি। নানা কারণের 
মধ্যে একটা হল উপযুক্ত শিক্ষক ও পাঠাপুস্তকের অভাব । 

দশ বছর পরে আবার এ বিষয়ে নৃতন করে চিন্তা স্থরু হল । 
উত্তর পশ্চিম সীমান্ত প্রদেশে মি; টোমাসন মাতৃভাষার মাধ্যমে 
শিক্ষা বিস্তারের প্রচেষ্টা করে ভাল ফল পান । তাই ভারত 
সরকার ও বাংলা সরকার আর একবার এ বিষয়ে চেষ্টা করে 
দেখবার সঙ্কল্প গ্রহণ করেন । এই কাজে জনশিক্ষক হিসাবে 
বিগ্ভাসাগর আবার শিক্ষা প্রসারের পুরোভাগে এসে দাড়ালেন । 

ব্যালেনটাইনের রিপোর্টের উপর বিদ্ভাসাগর যে মন্তব্য 
করেছিলেন তাতে তিনি পাঠশালা স্থাপনের, বাংলা পাঠ্য পুস্তক 
রচনার” ও একদল শিক্ষক গড়ে তোলার জন্য বিশেষভাবে 
অনুরোধ জানিয়েছিলেন । অতএব শিক্ষা সম্বন্ধে বিদ্যাসাগরের 
চিন্তাধারা গভর্ণমেণ্টের জানা ছিল ! 

১৮৫৩ সালে গভর্ণমেণ্টের পক্ষ থেকে কাজ হর করবার 
তাগিদ দেখা গেল । প্রথমে কাউন্সিল অব এডুকেশনের সদন্য 
হিসাবে এবং পরে ১৮৫৪ সালে বাংলা দেশের প্রথম 
লেফ টেনাণ্ট গভর্ণর হিসাবে এফ, জে, হলিডে বিশেষ- 
আগ্রহের সঙ্গে এই কাজের ভার গ্রহণ করলেন । হ্যালিডে 
ছিলেন বি্ভাসাগরের অত্যন্ত গুণগ্রাহী । তিনি ভারত সরকারের 
কাজে একটি সংক্ষিপ্ত কার্যবিবরণী পাঠালেন । তাতে তিনি 
অনেকগুলি মাতৃভাষা মাধ্যমে আদর্শ পাঠশালা স্থাপন করার 
এবং মাঝে মাঝে সেগুলি পরিদর্শন করার প্রস্তাব করলেন । 
এই প্রস্তাবের মূলে ছিল বিদ্যাসাগরের চিন্তাধারা, কারণ 
হলিডে তার সংক্ষিপ্ত কার্ধ্যবিবরণীর সঙ্গে বিদ্যাসাগরের রচিত 
একটি স্মারকলিপি সংযুক্ত করে দিয়েছিলেন । এ স্মারকলিপিতে 
তার পরিকল্পনার পুঙ্খানুপুঙ্খ বর্ণনা ছিল। “সংস্কৃত কলেজের 
উৎসাহী ও উপযুক্ত অধ্যক্ষের রচিত পরিকল্পনাটির প্রতি 

হ্হালিডে শুধু যে সাধারণভাবে সমর্থন জানিয়েছিলেন তাই 
নয়, তিনি প্রস্তাব করেছিলেন যে এই “অসাধারণ ব্যক্তির্টির” 
অর্থাৎ বিদ্যাসাগরের উপর ব্যক্তিগতভাবে এই পরিকল্পনার 
বাস্তব রূপায়ণের ভার দেওয়া হোক । হ্যালিডে সত্য সত্যই 
মনে করতেন, এই কাজে বিদ্যাসাগরের সাহায্য একাস্ত 
প্রয়োজন । 

কিন্ত কেমন করে বিদ্ভাসাগর এ কাজের ভার নেবেন? 
তখনও তিনি সংস্কৃত কলেজের অধ্যক্ষের পদে বহাল ছিলেন 
এবং সে দায়িত থেকে তাকে রেহাই দেওয়া সম্ভব ছিল 
না। অতএব একসঙ্গে ছুটি পদের কাধ্যভার তাকে কেমন 
করে দেওয়া যায়? অনেক চিস্তা করা হল। যেমন, তিনি 
প্রস্তাবিত বিদ্যালয়গুলি মাঝে মাঝে পরিদর্শন করবেন অথবা 
তাকে বিদ্যালয়গুলির অস্থায়ী পরিদর্শক নিযুক্ত করা, ইত্যাদি | 

ইতিমধ্যে শিক্ষা বিভাগে অনেক পরিবর্তন হয়েছিল । 
উইলিয়ম গর্ভন ইয়ং নামে একজন নৃতন ও অনভিজ্ঞ উচ্চপদস্থ 
সরকারী কর্মচারী জনশিক্ষা বিভাগের অধিকর্তা (ডিরেক্টার 
অব. পাবলিক ইনস্টাকশান ) নিযুক্ত হফ্েছিলেন। এই 
নিয়োগের ফলে অবস্থার বিশেষ পরিবর্তন ঘটেছিল | 

বিগ্ালয় স্থাপনার কাজে বিগ্ভাসাগরকে নিয়মসঙ্গতভাবে 
গ্রহণ করার জন্য হালিডের একান্ত আগ্রহ শেষ পর্্যস্ত জয়ী 
হল। ১৮৫৫ সালের মে মাসে বিদ্ভাসাগরকে সহকারী 
পরিদর্শক এবং পরে দক্ষিণ বাংলার বিগ্ভালয়গুলির বিশেষ 
পরিদর্শক নিষুক্ত করা হ'ল। এই কাজের জন্ তিনি ছু'শো 
টাকা অতিরিক্ত বেতন পেতে লাগলেন ৷ তার মোট আয় হল' 
পাচ শত টাকা । 

অশিক্ষার অন্ধকার দূর করার ছুরুহ কাজে বিদ্যাসাগর 
ধন্মপ্রচারকের মত উৎসাহী হয়ে উঠলেন । প্রথমেই যে 
জিনিষটায় তিনি বাধা পেলেন তা হল উপযুক্ত শিক্ষকের 
অভাব! তখন হিন্দ্রু কলেজের সঙ্গে একটা পাঠশালা সংযুক্ত 
ছিল! এই পাঠশালাকে কেন্দ্র করে বিদ্যাসাগর একটা 
শিক্ষক-প্রশিক্ষণ বিগ্ভালয় স্থাপন করলেন | অতএব দেখা যাচ্ছে 
যে, বিদ্যাসাগর একসঙ্গে তিনটি দায়িত্ব গ্রহণ করেন"_সংস্কৃত 
কলেজের কাজ দেখাশুনা করা, শিক্ষক-প্রশিক্ষণ বিগ্ভালয়ের 
পরিচালনা এবং তার এলাকাধীন জেলাগুলিতে কতকগুলি 
আদর্শ পাঠশালা স্থাপন 1 অসামান্য কর্মক্ষমতা ছিল বলে 
বিদ্ভাসাগর এই তিনটি দায়িত্ব কৃতিত্বের সঙ্গে পালন করতে 
পেরেছিলেন | 
কলেজের দীঘ ছুটির অবকাশে বিদ্যাসাগর দূরের গ্রামে 
চলে যেতেন এবং আদর্শ পাঠশালা স্থাপন করা বা তার দেখা- 
শুনা করতেন । তার এলাকাধীন জেলাগুলির প্রত্যেক জেলায় 
তিনি পাঁচটি করে মোট কুড়িটি পাঠশালা স্বাপন করেন । 
শিক্ষা বিস্তারের এই নৃতন ভাবধারায় গ্রামবাসীরাও উৎসাহিত 
হয় এবং পাঠশালা গৃহ নিন্্মাণের ভার নিজেরা আনন্দের 
সঙ্গে বহন করে । নিজের স্বাস্থ্যের প্রতি নজর না দিয়ে 
বা শারীরিক কষ্টকে গ্রাহা না করে বিদ্ভাসাগর অক্রান্তভাবে 
এক গ্রাম থেকে অন্য গ্রামে পাক্কীতে চড়ে বা পায়ে হেঁটে 
যাওয়া আসা করতে লাগলেন । হাডিঞ্জ বিদ্ালয়ের করুণ 
পরিণতির কথা তার মনে 'ছিল। তাই তিনি তার স্থাপিত 
পাঠশালাগুলিকে . সফল করার জন্য দৃঢ়প্রতিজ্ঞ হলেন । প্রাণ- 
পণ পরিশ্রম করে বিদ্যাসাগর বাংলাদেশে মাতৃভাষার মাধ্যমে 

শিক্ষা পদ্ধতির বুনিয়াদ রচনা করেছিলেন । এই পদ্ধতির 
অনেক রূপাস্তর হয়েছে, কার্য্যক্ষেত্র অনেক প্রসারিত হয়েছে 
এবং ভ্রমশঃ আরও হচ্ছে । কিস্ত জনসাধারণের মনে মাতৃ- 
ভাষার মাধ্যমে শিক্ষালাত করার আগ্রহ বিদ্যাসাগরই সর্বব- 
প্রথম জাগিয়ে তোলেন । আজ থেকে একশত বছর আগে 
দেশে যখন শিক্ষার প্রসার ছিল না তখন তিনি শিক্ষান্থরাগের 
ভিত্তি স্থাপন করেছিলেন । 

বিদ্যাসাগর যখন গ্রামাঞ্চলে যেতেন তখন তিনি সেখানকার 
লোকেদের সঙ্গে একাত্ম হয়ে যেতেন। গ্রামবাসীদের 
প্রয়োজনে তাদের অর্থ ও অন্যান্য হরেকরকমের সাহায্য 
করতেন । আয় বাড়ার সঙ্গে সঙ্গে বিদ্যাসাগরের দানও বেডে 
গিয়েছিল । অভাবগ্রন্ত ও বিপন্ন লোকেদের জন্য তার 
অর্থভাগার সব্বদাই উন্মুক্ত ছিল। ক্রমে তার নাম যাছ্মন্ত্রের 
মত ছড়িয়ে পড়লো । যেখানেই তিনি যেতেন সেখানেই 
এই করুণার সাগরকে দেখবার ক্রন্য লোকেরা ভিড করে 
আসত । 

বিগ্ভাসাগর বিরাম বা বিশ্রামে বিশ্বাসী ছিলেন না। তার 
অপরাজেয় আদর্শবাদ ছিল, শিক্ষার জন্য আগ্রহও ছিল 
অসামান্য | কেবল ছাত্রদের মধ্যে মাতৃভাষার মাধ্যমে শিক্ষা 
বিজ্তার করে তিনি সন্তুষ্ট হতে পারলেন না। স্ত্রী শিক্ষা 
বিস্তারের চেষ্টা করে তিনি ছুঃসাহসের পরিচয় দিয়েছিলেন । 
এ বিষয়ে আরও বিশদভাবে চেষ্টা করার স্বযোগ এলো । 
ডেভিড হেয়ার ছেলেদের শিক্ষার জন্য যা করেছিলেন, জে, ই. 
ডি. বেখুন মেয়েদের শিক্ষার জন্য তার অনুরূপ প্রচেষ্টা সুরু 
করেন । মেয়েদের শিক্ষা দেওয়ার কিছু চেষ্টা এর আগেও 

হয়েছিল | কিন্তু বস্তৃত£পক্ষে বেখুনই বাংলাদেশে স্ত্রী শিক্ষার 
ভিত্তি স্তাপন করেন ' ১৮৪৯ সালে তিনি একটি বালিকা 
বিদ্ালয় স্থাপন করেন, ক্রমে সেই বিদ্যালয়টি স্ত্রী শিক্ষা 
বিস্তারের কেন্দ্র হয়ে উঠেছিল ' বিদ্যালয়াটির নামকরণ বেখুনের 
নামে হয়েছিল: বাংলাদেশের নারীজাতির মধো থেকে 
অশিক্ষার অন্ধকার দূর করার জনা ধর্্মপ্রচারকের মত বেখুনের 
এই উৎসাহে বিদ্যাসাগর, মদনমোহন তর্কালঙ্কার ও অন্যান্য 
প্রগতিশীল বাক্তিরা তাদের অকৃপণ সমর্থন জানিয়েছিলেন : 
১৮৫০ সালে বিদ্ভাসাগর এই বিদ্যালয়ের সম্পাদক হলেন । 
১৮৫১ সালে বেথুনের ম্বৃতাতে বিদ্ভাসাগর গভীর 'আঘাত 
পেলেন। ফলে তিনি বেখুনের কাজে এবং বেথুনের 
শিক্ষায়তনে নিজেকে সম্পূণভাবে নিয়োগ করলেন 
বিদ্যালয়টির দায়িত্বভার গভর্ণমেণ্ট গ্রহণ করলেন এবং ভারত 
সরকারের তদানীন্তন সেক্রেটারী সিমিল বীডনকে সভাপতি 
করে একটা কমিটি গঠন করলেন : এই কমিটি বি্ভালয়ের 
কাজকর্ম তদারক করতে লাগলেন  বিছ্যালয়াটির উন্নতির 
হ্ুন্য বিদ্াসাগর মন্প্রাণ দিয়ে কাজ করতে লাগলেন । 
মন্থুসংহিতা থেকে একটা শ্লোক উদ্ধত করে বিদ্ভাসাগর 
বিদ্যালয়ের গাড়ী ও পাক্কীর গায়ে লিখিয়ে দিলেন । শ্রোকটির 
অর্থ হল পুত্রের ন্যায় কন্যাকেও যত্বসহকারে শিক্ষা দেওয়া 
কর্তব্য, তারাও শিক্ষার অধিকারী | সাধারণের মনে স্ত্রী 
শিক্ষার প্রয়োজনীয়তাবোধ সঞ্চার করার জন্য বিদ্যাসাগর এই 
প্লোকটি লিখিয়েছিলেন। 'অতান্ত যত্বের সঙ্গে বিদ্যাসাগর 
বিষ্ভালয়ের কাজকর্ম চালাতেন! ১৮৬৯ সালে এই কমিটি 
ভেঙে দেওয়ার আগে পধ্যন্ত বিদ্ভাসাগর এর সঙ্গে যুক্ত ছিলেন ; 

১৮৫৪ সালে স্যার চালস উড শিক্ষ' সম্বন্কে যে বিবরণী দেন 
তাতে তিনি স্ত্রী শিক্ষা সমর্থন করেন: ফলে বহুদিনের 
অবহেলিত স্ত্রী শিক্ষার ক্ষেত্রে উন্নতি হওয়ার একটা নৃতন আশা 
দেখা দিয়েছিল | লেফ টেনাণ্ট গভর্ণর হালিডে এই ব্যাপারে 
ব্যক্তিগতভাবে উৎসাহ দেখিয়েছিলেন ' বেখন যেখান ভার 
কাজের স্ত্র ছেডে [গিয়েছিলেন সেখান থেকে শ্ৃত্র ধরে 
বিদ্যাসাগর কাজটিকে আরও বিস্তৃত করতে চেয়েছিলেন 
হালিডের কাছ থেকে মৌখিক নির্দেশ পেয়ে ১৮৫৭-৫৮ সাল 
বিদ্যাসাগর তার এলাকার জেলাগুলিতে ছেলেদের আদশ 
পাঠশালার মত মেয়েদের জনাও পাঠশালা স্তাপন করতে 
উদ্যোগী হলেন। তার আশা ছিল ভবিষ্যতে গভরামাণ্টের 
অন্থমোদন ও আথিক সাহায7 পাওয়া যাবে: 

ছেলেদের শিক্ষার তুলনায় মেয়েদের শিক্ষা বাবস্তা কক 
কঠিন ব্যাপার ছিল । তাছাড়া এ কাজ বিশেষ সতরৃভাবে 
করার দরকার ছিল! মেয়েদের শিক্ষার বাপা 
বিদ্যাসাগরকে কঠিন বিরুদ্ধতার সম্মুখীন হতে হণ্ল। বহুদুগের 
সঞ্চিত কুসংস্কার স্ত্রী শিক্ষাকে যুক্তিহীনভাবে নিষিদ্ধ করে 
রেখেছিল | অশিক্ষার অন্ধকারে কেবলমাত্র গৃহস্থাল,র কাজ 
নিয়ে স্ত্রীলোকেরা জীবন কাটাতে বাধা হতেন। এই 
কঠিন সমাজ বাবস্থার ফলে চিরকালের মত স্ত্রীলোকদ্রে হীন 
বলে মনে করা হত | এই বদ্ধমূল কুসংস্কারের বিরুদ্ধে সংগ্রাম 
করা সহজ ছিল না। 

কিন্তু বিদ্যাসাগর স্ত্রী শিক্ষার প্রয়োজনীয়তায় দৃঢ় বিশ্বাস 
করতেন । তিনি মনে করতেন সমাজের অগ্রগতির জন্য স্ত্রী 
শিক্ষা অপরিহাধ্য । যেখানে সম্ভব সেখানে বালিকা বিগ্ভালয় 

স্থাপন করেই তিনি ক্ষাস্ত হতেন না। জনসাধারণের মধ্যে 
স্ত্রী শিক্ষার নানাবিধ ম্কলের কথা প্রচার করতেন । এই 
মহৎ কাজের জন্য তাকে যথেষ্ট সমালোচনা, বিরুদ্ধতা ও 
অপমান সহা করতে হয়েছিল। সমাজের গোৌঁড়াপন্থীর! 
বি্রবসাগরের প্রচেষ্টার নিন্দা করতে লাগলেন । তাদের 
মতে স্ত্রী শিক্ষায় নারীত্বের অবনতি হয় । তারা বিদ্যাসাগরের 
মাথায় নিন্দার বোঝা চাপিয়ে দিয়েছিলেন | কিন্তু বিদ্যাসাগর 
অদম্য । নারীশিক্ষার প্রসার ষে বিশেষ প্রয়োজন সে কথা 
সকলের মনে জাগ্রত করবার জন্য বি্ভামাগর অক্রান্তভাবে চেষ্টা 
করে যেতে লাগলেন । 

বিদ্যাসাগর একটির পর একটি বিদ্যালয় স্থাপন করতে 
লাগলেন । তার সম্পূর্ণ বিশ্বাস ছিল যে গভর্ণমেপ্ট এই নব 
প্রতিষ্ঠিত বিগ্ভালয়গুলির দায়িত্ব গ্রহণ করবেন । ১৮৫৭ সালের 
নভেম্বর মাস থেকে ১৮৫৮ সালের মে মাসের মধ্যে তিনি 
৩৫টি বালিকা বিদ্যালয় স্থাপনের বাবস্থা করলেন । এগুলির 
ছাত্রী, সংখ্যা ছিল তেরশো । এই বিগ্ভালয়গুলি ছিল 
অবৈতনিক, এবং বেশীরভাগ ক্ষেত্রেই স্থানীয় লোকেরা বিদ্যালয় 
গৃহ নির্মাণের ব্যয় বহন করেছিল। কিন্তু মাসিক খরচ 
চালানোর জন্য সরকারী সাহায্যের প্রয়োজন ছিল। প্রত্যেকটি 
বিদ্ভালয় স্থাপনের পর বিগ্ভামাগর জনশিক্ষা অধিকর্তাকে খবরটি 
জ্রানিয়ে দিতেন এবং সরকারী সাহায্যের স্থপারিশ করতেন । 
১৮৫৪ সালে উড সাহেব গভর্ণমেণ্টের কাছে যে রিপোর্ট 
দেল তাতে তিনি স্ত্রী শিক্ষাকে সমর্থন করেন এবং অর্থ 
সাহায্য করার প্রস্তাব করেন। কিন্তু তা সত্বেও ভারত 
মরকার সাহাষ্যদানের ঘষে নিয়ম ছিল তা বদল করে বালিকা 

বিদ্ভালয়গুলিকে অর্থ দিতে অস্বীকার করলেন । সরকার 
থেকে বলা হল যে স্বেচ্ছাপ্রণোদিত হয়ে জনসাধারণ যদি 
বিদ্যালয়ের জন্য অর্থ সাহাযা না করে তবে এমন বিদ্যালয় 
না রাখাই ভালো । নারী শিক্ষার প্রতি সরকার চরম 
উদাসীনতা দেখালেন ।; বিদ্যাসাগর গভীর আঘাত পেলেন । 
তিনি বুঝতে পারলেন বাংলাদেশের গ্রামাঞ্চলে ষে প্রদীপ 
তিনি জ্বালিয়ে্ছিলেন তা নিভে যাবে! অন্ধকার অঞ্চল 
আরও অন্ধকার হয়ে যাবে । বিদ্যাসাগর বিগ্ালয়গুলির 
বায়ের জন্য নিজে দায়িত্ব নিয়েছিলেন,_-এই বায় ছিল প্রায় 
সাড়ে তিন হাজার টাকা । সরকারী সাহায না পাওয়া 
গেলে হয়ত তাকে নিজে বায়ভার বহন করতে হবে । 

বি্াসাগর বারংবার অন্বুরোধ জ্ঞানিয়ে বিফল হলেন। 
হ্যালিডে সহানুভূতিশীল ছিলেন কিন্তু গভর্ণমেন্টের বিরাপতার 
জন্ম তিনি নিরুপায় বোধ 'করতে লাগলেন । এমন কি তিনি 
প্রস্তাব করলেন বিগ্ভাসাগর যেন এই টাকা আদায়ের জন্য 
আদালতে তার নামে মোকর্দমা দায়ের করেন। কিন্ত 
বিদ্যাসাগর ছিলেন মহান্ুভব ব্যক্তি ; তার পক্ষে এ কাক্ত করা 
সম্ভব ছিল না' ১৮৫৭ সালের বিদ্রোহে সরকারের প্রচুর 
অর্থবায় হয়েছিল অতএব সরকার আর স্ত্রী শিক্ষার মত 
মহৎ কাজের জন্যও অথ ব্যয় করাতে রাজী হালন না। 
অবশেষে সরকার সে পর্যান্ত নারীশিক্ষার জন্য যতটুকু বার 
হয়েছে তা দিতে রাজী হয়ে বিদ্যাসাগরের ভার কিছু লাঘব 
করলেন কিন্তু এর দ্বারা স্ত্রী শিক্ষার অগ্রগতির ব্যাপারে 
কোনও উত্সাহ দেখালো হুল নাঁ। 

বিদ্ভাসাগর এই স্বটলায় কতটা হতাশ হয়েছিলেন 


ড় 

তা সহজেই অন্নুমান করা যায়। কিন্ত প্রতিকূল অবস্থার 
কাছে নতি স্বীকার করার লোক তিনি ছিলেন না। এই 
বিচ্ালয়গুলিকে বাচিয়ে রাখার জন্য বিদ্াসাগর সাধারণ 
একটা অর্থভাগ্ডার স্থাপন করলেন । এই ভাগারে শুধু যে 
বিশিষ্ট ভারতীয়েরাই চাঁদা দিলেন তাই নয়, সিসিল বিডনের 
হ্যায় উচ্চপদস্থ সরকারী কর্মচারী এবং এমন কি লেডী 
ক্যানিং পর্যস্ত অর্থ সাহায্য করেছিলেন । 

যে মহৎ উদ্দেশ্যে সাধনের ব্রত তিনি নিয়েছিলেন তা 
কিছুকালের জন্য থেমে গেল সন্দেহ নেই। কিন্তু স্ত্রীশিক্ষা 
সম্বন্ধে প্রচলিত কুসংস্কারের বিরুদ্ধে এই আপোষহীন সংগ্রামের 
ফলে তিনি সমাজে এক নৃতন আলো এনে দিলেন: 
দেশের শিক্ষা ও সামাজিক উন্নতির ক্ষেত্রে অবিনশ্বর এক 
যুগ-স্চনার স্বাক্ষর হয়ে আছে বিদ্যাসাগরের এই অপরাজেয় 
সংগ্রাম ! 

সাল তারিখের হিসাবে অনেক পরের ঘটনা হলেও 
তার উল্লেখের প্রয়োজন আছে । কারণ এই ঘটনা থেকে 
বোঝা যাবে যে, বিদ্ভাসাগর তার শ্্চিন্তিত সংস্কারের কাজ 
প্রচগুবেগে চালিয়ে যেতে চাইলেও তার সেই উৎসাহের 
অপপ্রয়োগ করেন নি; প্রয়োজনমত তার সহজাত বাস্তব- 
বাদী মন তাকে এক এক জায়গায় নিরস্ত করেছিল 
ভারতের বন্ধু ও মানবজাতির কল্যাণকামী মিস মেরী কার্পেণ্টার 
নামে এক মহিলা ১৮৬৬ সালের শেষের দিকে ভারতে 
আসেন এবং বিদ্যাসাগরের সঙ্গে ঘনিষ্ঠভাবে পরিচিত হন 
ভারতবর্ষে স্ত্রী শিক্ষার দ্রেত বিস্তার দেখে তিনি উৎসাহবোধ 
করেন এবং কতৃপক্ষের কাছে প্রস্তাব করেন যে বেখুন 

স্কুলের সঙ্গে শিক্ষিকা-প্রশিক্ষণের জন্য একটা নর্মাল স্কুল 
খোলা হোক । স্বভাবতঃ এ বিষয়ে বিছ্ভাসাগরের অভিমত 
চাওয়া হল। কিন্তু এবারে তিনি বিপরীত মত দিলেন । 
বি্ভাসাগর বললেন, নারী শিক্ষার ব্যাপারে তার অত্যন্ত 
আগ্রহ থাকা সত্বে৪ তিনি এই পরিকল্পনা যোগ্য বলে 
স্পারিশ করতে পারছেন না। কারণ তা হলে জনমতের 
খুব বেশী রকম বিরুদ্ধাচরণ করা হবে এবং শ্রেষে এটা 
বিফল হবে। তিনি জানতেন যে সমাজ কুসংস্কারে এত 
অন্ধভাবে আবদ্ধ যে কেউই তার বাড়ীর বয়ঃপ্রাপ্তা কন্যাকে 
শিক্ষিকা-প্রশিক্ষণের জন্য বিদ্যালয়ে পাঠাবেন না । অবিবেচনা 
ও অতি উৎসাহের ফলে একটা মহত উদ্দেশ্য যাহাতে নষ্ট 
না হয়ে ঘা, এ বিষরে বিদ্াসাগর বিশেষ সতর্ক ছিলেন । 
নারীশিক্ষার ব্যাপারে তিনি একান্ত আগ্রহশীল ছিলেন বলে 
তিনি বিশেষ সতর্কভাবে এ কাজে অগ্রসর হতে পেরেছিলেন । 
শেষ পর্যাস্ত দেখা গেল বিদ্যাসাগরের ভবিষ্তুৎ দৃষ্টি নিভুল। 
নমাল স্কুল প্রতিষ্ঠিত হল বটে কিন্তু বেশী দিন চলল 
লা । 

কলকাতায় মিস কার্পেণ্টারের অবস্থিতি কালে বি্ভাসাগরের 
জীবনে একটি ছুঃখপূর্ণ ঘটনা ঘটেছিল | মিস কার্পেন্টার মাঝে 
মাঝে বিভিন্ন জায়গায় বালিকা বিদ্ালয় দেখতে যেতেন । তার 
অনৃরোধে বিদ্যাসাগর তার সঙ্গে যেতেন । একবার বালি থেকে 
ছু"টি পৃথক গাড়ী করে তারা দু'জনে উত্তরপাড়া বালিকা বিদ্যালয় 
দেখতে যাচ্ছিলেন । পথে বিদ্যাসাগরের গাড়ীটা ছ্র্ঘটনায় 
পড়ে উল্টে যায়। বি্াসাগর .গুরুতর আধাত পান এবং 
সংজ্ঞাহীন হয়ে যান্ব। সে সময় মিস কার্পেন্টার মায়ের মত 

শুঙষ। করে কিভাবে তার জ্ঞান ফিরিয়ে আনেন সে কথ 
তিনি জীবনের শেষ ভাগেও স্মরণ করতেন। পড়ে গিয়ে 
বি্লাসাগরের লিভারে যে আঘাত লেগেছিল, সারা জীবনেও 
আর তা ভাল হয়নি। 


পতিহীনােত্র সমর্থনে 


বিদ্যাসাগরের জীবনের সবচেয়ে কৃতিত্বপূর্ণ কাজ ছিল বিধবা 
বিবাহ আইন সিদ্ধ করা । তিনি যদি আর কোন প্রশংসনীয় 
কাজ নাও করতেন তবু শুধু এই একটা মাত্র কাজের জন্য তার 
নাম অঙ্গয় হয়ে থাকতো । 

আধুনিক ভারতের সমাজ সংস্কারের কাজ স্বর করেন রাজা 
রামমোহন | ন্যাযাতঃই তাকে আধুনিক ভারতের জনক বলা 
হয়। সতীদাহ প্রথা বিলুপ্তির কাজে তার ভূমিকাই প্রধান 
ছিল। আবার তিনিই ছিলেন ব্রাহ্ম সমাজের প্রবর্তক,_যে 
ব্রাহ্ম সমাজ কয়েক দশক ধরে দেশে সবরকম প্রগতির কাজে 
শীর্ষভাগে ছিল। যখন সতীদাহের মত বিশেষ গুরুত্বপূর্ণ 

স্কার প্রচেষ্টা শুর হয় তখন বিদ্ভাসাগর মাত্র আট-নয় 
বৎসরের বালক । তিনি তখনও কল্পনাও করতে পারেন নি যে, 
রামমোহনের কাজ যেখানে শেষ হবে ইতিহাসের এই আশীষ- 
ধন্য বালক সেখান থেকে স্বর করবেন আর এক কর্মপ্রচেষ্টার 
অধ্যায় । 

তখন সমাজের মধ্যে সংস্কারের ইচ্ছা জেগে উঠেছিল । 
বিষ্ভাসাগরের জীবনের বেশীর ভাগ সময় কেটেছিল এই সব 
বাধ্যতামূলক বৈধবা ও বহু বিবাহের সমস্যার সমাধান নিয়ে । 
রামমোহনের তীক্ষ যুক্তিবাদী মনে তা ইতিপৃর্ধেই উদয় 
হয়েছিল । মনে হয় এ সমস্তাগুজি নিরসনের জন্য যথেষ্ট সময় 
তিনি পান নি। পরে ইয়ং বেঙ্গল? নামে পরিচিত ডিরোজিওর 
একদল ছাত্র এ বিষয়ে আলোচনা স্বর করেছিল। বাস্তবিকপক্ষে 
বাংলাদেশের শিক্ষিত ও বিশিষ্ট সম্প্রদায় এই সামাজিক 


38 ঈশ্বরচন্দ্র বিদ্যাসাগর 


কৃপ্রথা সম্বন্ধে খুব সচেতন হয়ে উঠেছিলেন! কুপ্রথাগুলি 
বিলোপ করার জন্য প্রকাশ্যভাবে তারা অনেক আলোচনা 
বিতর্ক করছিলেন ৷ দেবেন্দ্রনাথ ঠাকুরের তত্ববোধিনী সভা ও 
“তত্ববোধিনী পত্রিকা" ছিল বিগত শতাব্দীর চতুর্থ দশকেন ছাট 
প্রধান প্রতিষ্ঠান । এই ছ'টির প্রগতিশীল দৃষ্টিভঙ্গী বাংলাদেশের 
শিক্ষিত সম্প্রদায়ের উপর গভীরভাবে রেখাপাত করেছিল 
এবং রামমোহন যে সমাজ সংস্কারের কাক্ত স্বর করেছিলেন 
তাকে আরও শক্তিশালী করে তুলেছিল । 'তত্ববোধিনী 
পত্রিকা"র সম্পাদক অক্ষয় কুমার দত্ত ছিলেন কঠোর ঘুত্তিবাদী 
মান্ষ ও শক্তিশালী গ্ধ লেখক । সমাক্ত সংস্কারের কাঙ্জে 

তত্ববোধিনী সভা ছিল ব্রাহ্ম মনোভাবাপন্ন বাক্তিদের 
প্রতিষ্ঠান । বিদ্যাসাগর এই সভার ঘনিষ্ঠ সংস্পর্শে আসেন 
এবং কিছুকালের জন্য তার সম্পাদক হন । বিধবা বিবাহ 
সম্বন্ধে তার প্রথম প্রবন্ধটি 'তত্ববোধিনী পত্রিকা'য় ছাপা হয় । 
বিদ্যাসাগরের এক জীবনীকারের অভিমতে, আনৃষ্ঠানিকভাবে 
ব্রাহ্ম ধর্ম গ্রহণ না করলেও তার মনোভাব ছিল ব্রাহ্মদের মত । 
সে সময়ে সমাজ যে রকম কুসংস্কারপূর্ণ ছিল তাতে বিদ্যা- 
সাগরের এই প্রগতিশীল ও উদার দৃষ্টিভঙ্গী সতাই প্রশংসার 
যোগ্য । বিদ্যাসাগরের মনের স্বাভাবিক উদারতার সঙ্গে মিশে- 
ছিলো তত্ববোধিনী দলের প্রগতিবাদের চিন্ত্রাধারা । 

অতএব প্রগতিবাদী শিক্ষিত লোকের কাছে ইতিমধ্যেই 
বিধবা বিবাহের প্রশ্নটা বড় হয়ে দেখা দিল। বিদ্যাসাগর 
বিধবা বিবাহ প্রচেষ্টা স্থরু করার আগেই বাল-বিধবাদের 

পুনবিবাহের জন্য প্রয়াস করা হয়! কিন্তু সমাজের প্রবল 
বিরুদ্ধতার জন্য তা সফল হয়নি, 

বিদ্াসাগর ছুটি কঠিন সমস্যার সাঘনে এসে টাড়ালেন,.__ 
এক দিকে সংস্কারবাদের তরঙ্গ, অন্যদিকে কঠোর গেৌডামী | 
পথ বেছে নেওয়া সহজ ছিল না; প্রগতির পথ নেবেন 
কি প্রগতিবিরোধের পথ নেবেন ! বিদ্যাসাগর প্রথম পথটাই 
বেছে নিলেন। তিনি স্ির করলেন যে. বিধবা বিবাহ যে 
শান্ত্রসম্মত সে কথা তিনি প্রমাণ করবেন । 

বিদ্যাসাগরের বিধবা বিবাহের প্রচেষ্টার সঙ্গে জডিত 
অনেকগুলি কাহিনী প্রচলিত আছে । তার একটা হল 
এই যে. বি্াসাগরের মা নিজেই তার কাছে বিধবাদের 
পুনবিবাহের চেষ্টা করার নির্দেশ দেন। তিনি ছিলেন 
অসাধারণ উদারমনা মহিলা | গোঁড়া মনোভাবাপন্ন হওয়া 
সত্বেও বিদ্ভাসাগরেন বাবাও বিগ্তাসাগরকে এ বিষয়ে উৎসাহ 
দিয়েছিলেন । অপর একটা কাহিনী অনুসারে বিদ্যাসাগর 
তার নিজের গ্রামের এক বালা-সঙ্গিনী বাল-বিধবার ছুঃখ 
দেখে গভীরভাবে অভিভূত হন তের-চোদদ বছরের বালক 
বিদ্যাসাগর যখন শুনলেন তার বালা-সঙ্ষিনী বিধবা বলে 
মাঝে মাঝে উপবাস করতে বাধ হন তখন তিনি কান্নায় 
ফেটে পড়লেন । বিশেষ কোনও দৃষ্টান্তের প্রয়োজন ছিল 
না. কারণ চারিদিকে আনেক বাল-বিধবা ছিল এবং তাদের 
ছুঃসহ জীবন বিদ্যাসাগর নিজের চোখে দেখেছিলেন । 
এছাড়া বিদ্যাসাগরের অভ্তরে ছিল সমাজ সংস্কানর প্রবল 


অনুরাগ । 
আইন করে সতীদাহ প্রথা নিষিদ্ধ করার ফলে দেশে 


40 চাশ্বরচন্্র ৰিভ্ভা সাগর 


বিধবাদের সংখ্যা খুব বেশী হয়ে গিয়েছিল । তখন বাংলা- 
দেশে কৌলিন্যপ্রথা বলে একটা প্রথা ছিল। এরজন্যও 
বিধবাদের সংখ্যা বৃদ্ধি পাচ্ছিল। কৌলিন্প্রথা জাতি- 
প্রথার একটা বূপ। দ্বাদশ শতাবীতে বাংলাদেশের রাজা 
বল্লাল সেন ব্যক্তিগত গুণান্ুসারে ব্রাহ্মণদের কয়েকটি শ্রেণীতে 
ভাগ করেন। বল্লাল সেনের মতে ব্রাহ্মণদের নয়টি গুণ 
থাকা উচিৎ । যে সব ব্রাহ্গণের সব কয়টি গুণ আছে 
তাহাদের কুলীন নামে অভিহিত করেন । তখনকার দিনে 
কুলীনদের বিভিন্ন পরিবারের মধ্যে বিবাহের কোনও বাধা- 
নিষেধ ছিল না। এমন কি কুলীনের সঙ্গে অ-কুলীনের বিবাহও 
হত । এক গ্রেণীর ব্রাহ্মণদের কাজ ছিল কুলান প্রথার পবিত্রতা 
রক্ষা করা । এই শ্রেণীর দেবাবর ঘটক ( পঞ্চদশ শতাব্দী ) 
নামে এক ব্রাহ্মণ কূলীনদের ছত্রিশটি বিভাগে বিভক্ত করে 
নির্দেশ দিলেন যে এই ছত্রিশাটি বিভাগের প্রত্যেকটি বিভাগের 
অন্তর্ভুক্ত ব্রাহ্মণের নিজেদের পরস্পরের মধ্যে বিবাহাদি 
সম্পন্ন করবেন । প্রথমে কৌলিন্য ছিল ব্যক্তিগত সম্মানের 
চিহ । পরে তার অবনতি ঘটে । কুলীনের সন্তান হালই 
তার কৌলিন্যের অধিকার জন্মাত, উপরোক্ত নয়টি গুণের 
একটি গুণ না থাকলেও । এই কৌলিন্য প্রথাই নিষ্টুর নারী 
নিধাতনের পথ উন্মু্ত করে দিয়েছিল । উচ্চবর্ণের পিতা- 
মাতাদের কুলীন পাত্রে কন্যা দান করার বাধ্যবাধকতা থাকায় 
বিবাহের বাঙ্তারে কুলীন পাত্রের চাহিদা অতান্ত বেশী হয়ে 
গেল। এর ফলে বিবেকহীন কুলীনদের এক লাভজনক 
ব্যবসা চালানোর স্বর্ণ যোগ মিলে গেল । তারা অনেকগুলি 
বিবাহ করতে স্বর করলেন এবং তা কেৰলমাত্র পয়সার 

জন্য | লৌকিক প্রথা অন্বযায়ী কন্যাদের খতুমতী হওয়ার 
আগেই বিবাহ দেওয়ার বাধ্যবাধকতা থাকায় পিতামাতারা 
ব্যস্ত হয়ে উঠতেন। সময়মত উপযুক্ত কুলীন 'পাত্র না 
পেলে সামাঙ্তিক নির্যাতনের ভয়ে তারা যে কোনও কুলীন 
পাত্রেই কন্যা দান করতেন ; এমন কি তার যদি ডজনখানেক 
স্রী থাকতো তবুও । সত্তর আশী বছরের বৃদ্ধের হাতে 
বিবাহের নামে কন্যা বিসঙ্জন দেওয়া হতে লাগল । অনেক 
সময় বিবাহের ঠিক পরেই তাদের মৃত্যু হত এবং তাদের 
বাল-বিধবা পত্বীরা সারাজীবন ছুঃখ ক্লেশ ভোগ করতেন। 
ঘে সব কুলীনরা বহু বিবাহ করতেন, স্ত্রীদের ভরণপোষণের 
কোনও আথিক দায়িত্ব তারা নিতেন না । বরং তারা কন্যার 
পিতামাতাকে সামাজিক নিন্দার হাত থেকে রক্ষা করেছেন 
এই অজুহাতে তাদের কাছ হতে অর্থ আদায় করতেন । 
বালিকা নিধাতনের করুণ কাহিনীর সাক্ষ্য-স্ববূপ অনেক 
লিখিত বিবরণী আছে । কথিত আছে যে, কুলীনরা এত 
সংখ্যক বিবাহ করতেন যে তাদের সকল স্ত্রীকে তারা চিনতেন 
না, এমন কি কয়েক বৎসরের মধ্যেও তাদের সকলের সঙ্গে 
একবার দেখা করবার স্বযোগ বা সময় পেতেন না । শভুচন্দ্র 
বাচস্পতি নামে বিদ্ভাসাগরের একজন শিক্ষক বুদ্ধ বয়সে 
একটি বালিকাকে বিবাহ করেন । তাতে বিদ্যাসাগর এত ক্রুদ্ধ 
হন যে, প্রতিজ্ঞা করেন তিনি জীবনে কখনও এ শ্শিক্ষকেদ 
বাড়িতে খাগ্ভ বা পানীয় গ্রহণ করবেন না । বলা বাহুলা, 
এ শিক্ষকের অল্পদিনের মধ্যেই মৃত্যু হয় এবং তার বালিকা 
বধুটি বেঁচে থাকেন । 

অতএব বি্যাসাগর বাধ্যতামূলক বৈধব্যদশার মত একটি 


42 ঈশ্বরচন্দ্র বিদ্যাসাগর 


নিষ্ঠুর সামাজিক প্রথা দূর করবার জন্য বদ্ধপরিকর হলেন । 
এটা ছিল মানবিক সমস্যা । কারণ সমস্ত জীবনব্যাপী 
্রহ্মাচরধ্য ও ছুঃখদর্দশার সঙ্গে এই সমস্যাটি জড়িত ছিল 
বিদ্যাসাগর গভীরভাবে হিন্দু শাস্ত্রের মধ্যে বিধবা বিবাহের 
সমর্থনে বিধান অন্বেষণ করতে লাগলেন | তিনি বাক্তববাদী 
ছিলেন বলে হিন্দুশাস্ত্রের মতবাদের বাইরে যেতে চাইলেন 
না, কারণ তা হলে সমসামযিক সমাজ সেই আমুল 
পরিবর্তন গ্রহণ করবে না। হিন্দ্রশাস্তররে পরিধির মধ্যে 
থেকেই তিনি এই সমাধান খুঁজে বার করে বৃহত্তর 
হিন্দুসমাজের কাছে তা গ্রহণযোগ্য প্রতিপন্ন করতে 
চাইলেন । গভীর অধ্যয়ন এবং গবেষণার পর তিনি 
পরাশর সংহিতার মধ্যে একটি শ্লোকের সন্ধান পেলেন । 
এই শ্লোকের উপর ভিত্তি করে তিনি এই সিদ্ধান্ত 
করলেন যে, কোনও কোনও অবস্থায় বিধবার পুনবিবাহের 
অনুমতি শাস্ত্রে দেওয়া হরেছে। পরাশরের মতে সহমরণ 
ও আজীবন ব্রহ্ষাচর্ধয অবশ্যই পুণের কাজ । কিন্তু 
সেই সঙ্গে তিনি একথাও বলেছেন যে “স্বামীর সংবাদ 
বহুদিন পর্যন্ত না পেলে, স্বামীর মৃত্যু হলে বা সন্্যাস 
গ্রহণ করলে বা ক্রীব প্রমাণিত হলে অথবা অধঃপতিত হলে” 
স্রীলোকেরা দ্বিতীয়বার পতিগ্রহণ করতে পারে । বিদ্যাসাগর 
যুক্তি দেখালেন যে যখন সতীদাহপ্রথা আইন করে: বন্ধ 
করা হয়েছে এবং যখন কলিষুগে আজীবন ব্রহ্মাচধ্য পালন 
করা স্ত্রীলোকদের পক্ষে কঠিন তখন তৃতীয় পন্থা, অর্থাৎ 
সত্রীলোকদের দ্বিতীয়বার বিবাহের বিধান শাস্ত্রে দেওয়া 
হয়েছে । অতএব বিধবা বিবাহ শান্ত্রসম্মত । কলিষুগে পরাশর 


পতিহীনাদের সমর্থনে 47 


সংহিতা বিশেষভাবে প্রযোজা সে কথাও তিনি যুক্তি সহকারে 
প্রমাণ করলেন । 

বি্ভাাগরের এই সিদ্ধান্ত প্রথমে “তত্ববোধিনী পত্রিকা'য় 
ছাপা হয় এবং পরে (জানুয়ারী ১৮৫৫) একটি ছোট 
পুস্তিকা আকারে মুদ্রিত হয়। এই পুস্তিকা তার অসাধারণ 
পাণ্ডিত্য ও আলোচ্য বিষয়বস্ত্রর উপর গভীর জ্ঞানের 
নিদর্শন বহন করছে ! তীর ঘুক্তিগুলিও ছিল অকাটা । 

বিদ্ভাসাগরের এই পুক্তিকাটি গৌড়া সমাজকে দারুণ 
আঘাত করেছিল | ধম্ম ও শাস্ত্রের নামে রক্ষণশীল সমাজের 
আধিপত্যের বিরুদ্ধে এই পুক্তিকাটি খোলাখুলিভাবে সংগ্রামের 
আহ্বান বলে তারা মনে করলেন; রক্ষণশীল সমাজ বিপরীত 
যুক্তি দেখিয়ে পুস্তিকাটির তীত্র প্রত্যুত্তর দিলেন । তখনকার 
দিনে হিন্দু সমাজের নেতা, শোভাবাজারের রাজা রাধাকান্তত 
দেব তার বাড়ীতে ছুটি, বিতর্ক সভার আয়োজন করলেন । 
সেখানে বিদ্ভাসাগর ও অন্যান্য পণ্ডিতের মধো বিধবা 
বিবাহের শাস্রগত বিধান সম্পর্কে বিতর হল । সেই বিতর্কে 
বিদ্যাসাগর অগাধ পাণ্ডিতা ও প্রবল যুক্তি স্থাপন করলেন | 
এমন কি রাজা রাধাকান্তও প্রভাবিত না হয়ে পারলেন না। 
কিন্তু দুর্ভাগ্যের বিষয় যে, শেম পধ্যন্ত তিনি প্রতিক্রিয়াশীলদের 
পক্ষ অবলম্বন করলেন এবং বিদ্যাসাগরের বিরুদ্ধে গেলেন | 
তবে এই মহৎ কার্ধে বিদ্যাসাগর বেশীর ভাগ সাহাযা পেলেন 
ব্রাহ্ম নেতা ও “ইয়ং বেঙ্গল" দলের কাছ থেকে৷ ধর্মসিভা 
নামে একটি দলের নেতৃত্বে রক্ষণশীলেরা নানা বাধা স্ষ্টি 
করতে লাগলেন । 

বিদ্াসাগরের পুভ্তিকাি তখনকার সমাক্ষে যে তুমুল 

মালোডন স্্টি করেছিল তা আজ এই এতদিন পরে ধারণা 
করা কঠিন। সে যেন এক উত্তাল উৎক্ষেপ। রক্ষণশীল 
দলেরা বি্ভাসাগরের নিন্দাবাদে মুখর হয়ে উঠলেন । তারস্বরে 
তারা ঘোষণা করতে লাগলেন যে, বিদ্যাসাগর হিন্দুধর্মের 
পবিত্রতা নষ্ট করছেন । বিধবা বিবাহ যে শাস্ত্র বিরুদ্ধ তা 
প্রমাণ করে অসংখ্য পুস্তিকা লেখা হতে লাগল । এমন কি 
টাকা দিয়ে বিধবা বিবাহের বিরুদ্ধে বিদ্বান লোকেদের মত 
সংগ্রহ করা হতে লাগল । .বিদ্ভাসাগরকে অজক্ম গালি দেওয়া 
হল, তাকে নিয়ে বি্রপাত্মক রচনা লেখা হল । 

এই তথাকথিত বিদ্বান লোকেদের শাস্ত্রীয় ব্যাখ্যার উপরে 
লক্ষ লক্ষ হিন্দু নির্ভর করত | কিন্তু বিদ্ভাসাগর জানতেন থে 
শাস্ত্রের বিধান সম্বন্ধে তাদের বিশেষ মাথাবাথা নেই । তারা 
বরং যুক্তিহীন সামাজিক প্রথাকে অন্ধের মত আকডে থাকতে 
চাইতেন : 

বিদ্যাসাগর স্পষ্টই বুঝেছিলেন যে, এই যুক্তিহীন অঙ্ধ 
দ'মাজিক প্রথা ধর্মের চেয়ে বড় হয়ে উঠেছে। এই প্রথাই 
পন্ষের প্রকৃত মন্্রকে মুছে দিয়েছে । ধর্মের উপর সামাজিক 
প্রথার অত্যাচার দেখে তিনি. অত্যন্ত ক্ষুন্ধ হন। সমাক্তের 
প্রভাবশালীরা নারীদের উপর যে অত্যাচার করছিলেন 
বিদ্াসাগর তার বিরুদ্ধে সংগ্রাম করতে লাগলেন । ধর্ম্মের 
নামে নারী নির্ধ্যাতনের বিরুদ্ধে বিদ্ভাসাগরের এই সংগ্রাম 
ছিল মুক্তির সংগ্রাম । 

সাত দিনের মধ্যে বিদ্ভানাগরের শু!তক।র ছু'হাজার সংখ্যা 
বিক্রী হয়ে গেল। আরও তিন হাজার সংখ্যা ছাপাতে 
দেওয়া হল। শেষে আরও দশ হাক্তার পুক্তিকা ছাপাতে 

হয়েছিল। ইংরাক্তী শিক্ষিত লোকেরাই ষে শুধু এই 
বইয়ের দ্বারা প্রভাবিত হয়েছিলেন তাই নয় দূর দূরাস্তরের 
গ্রামবাসীরাও । সকলের মুখে মুখে তখন বি্ভাসাগরের 
নাম । বিধবা বিবাহ ও বিদ্ভাসাগরকে নিয়ে লোকসঙ্গীত 
লেখা হল। তাকে অভিনন্দন জানিয়ে কবিতা লেখা 
হল। তাতিরা আবার সে কবিতা মেয়েদের শাড়ীর পাড়ে 
বুনে দিল। 

প্রবল বাধা ও প্রতিবাদ অগ্রাহ্হ করে বিধবা বিবাহের 
সমর্থনে বিদ্যাসাগর আর একটি পুস্তিকা (১৮৫৫ অক্টোবর ) 
প্রকাশ করলেন। এই পুক্তিকাতেও তিনি আগের মতই 
অসাধারণ পাণ্ডিতা দেখালেন! বিরোধী পক্ষের কুট-তর্কের 
জাল মুন্দর ও শক্তিশালী ভাষায় ছিন্ন করলেন। তিনি 
গালির বদলে গালি দিলেন না; অকাট্য যুক্তি দিয়ে বিরোধী 
পক্ষের যুক্তি খণ্ডন করলেন । বিগ্ভাসাগরের আগে একমাত্র 
রামমোহন হিন্দুশান্ত্র সম্বন্ধে এ রকম পাণ্ডিতা দেখিয়েছিলেন । 

দ্বিতীয় পুক্তিকায় বিদ্যাসাগর দেশাচার বা সামাজিক প্রথার 
তীব্র নিন্দা করেন। তিনি বলেন, “দেশাচার শাস্ত্রের মাথার 
উপরে পা রেখেছে, ধম্মেরি মর্্স্থলকে বিদ্ধ করেছে, ভাল ও 
মন্দের বিবেচনা শক্তি নষ্ট করেছে, ন্যায় ও অশ্ঠায়ের পার্থকয 
বিচারের পথ রুদ্ধ করেছে ।” এই পুর্তিকায় আর এক 
জায়গায় তিনি বলেছেন, “হে ভারতবাসী ! তোমরা আর 
কতদিন বিভ্রান্তির শযায় শুয়ে মোহনিদ্দ্ায় অভিভূত থাকবে! 
তোমরা অনুভূতির, চক্ষু খুলে দেখ তোমাদের পৃণ্যভূমি 
ভারতবর্ষ ব্যাভিচার ও ভ্রূণ হতার পাপে উচ্ফ্বলিত. হয়ে 
উঠেছে'*.দেশাচারের প্রতি দীর্ঘদিনের আন্ুগতোর ফলে 

তোমাদের বুদ্ধি ও ধর্ম্মভাব এতদূর বিনষ্ট ও বিভ্রান্ত হয়েছে যে 
তোমাদের কঠিন ও সহান্ৃভৃতিহীন অন্তরে হতভাগিণী বিধবাদের 
ছুর্দশার জন্য কিছুমাত্র ছুঃখ অনুভব করার শক্তি নেই, অথবা 
অজ ব্যাভিচার ও ভ্রণহত্যার প্রতি ঘ্বণা করার ক্ষমতাও 
তোমরা হারিয়েছ। তোমাদের প্রাণপ্রিয় কন্যাকে ' বৈধব্যের 
ছুঃখদাহনে জালাতে তোমরা প্রস্তত । তোমাদের কন্যা অদম্য 
দৈহিক কামনার জন্য ব্যাভিচারে লিপ্ত হলেও তোমরা ধর্ন্ম ও 
নীতির মর্ধ্যাদাহানি উপেক্ষা করে তা সমর্থন করতে প্রস্তত 
কেবলমাত্র সামাজিক নিন্দার ভয়ে তোমরা তাকে ভ্রণহত্যার 
কাজে সমর্থন করতে প্রস্তত হও এবং এইভাবে পাপের পক্ষে 
নিমজ্জিত হও, তবু আশ্চর্য্যের বিষয় এই যে তোমরা পুনবার 
তাকে বিবাহ দিয়ে বৈধব্য যন্ত্রণা থেকে মুক্ত করতে প্রস্তত নও । 
"তোমরা মনে কর যে, স্বামীর মৃত্যুর সঙ্গে সঙ্গে স্ত্রীলোকের 
দেহ পাষাণের মত হয়ে যায়, সে আর ছুঃখ ব্যথা অন্থভব করে 
না, এবং তার অদম্য দৈহিক কামনা সম্পূর্ণভাবে নির্বাপিত হয়ে 
বায়। কিন্তু তোমাদের এই সব অনুমান যে ভুল তা প্রতি 
পদে প্রমাণিত এবং প্রদশিত হচ্ছে'"'হায় কি পরিতাপের 
রিষয়। যে দেশে পুরুষজাতির অন্তরে দয়া নেই, যেখানে ধর্ম 
নেই, হ্যায়-অন্যায় বিচার নেই, হিতাহিত বোধ নেই, পাপ ও 
'শুণ্যের মধ্যে বিভেদ জ্ঞান নেই, কেবল লৌকিক প্রথা অনুসরণ 
করাই যেখানে পরম ধর্ম মনে করা হয়, সে দেশে যেন হতভাগ্য 
অবলা জাতি জন্মগ্রহণ না করে ।” 
১৮৫৬ সালে বিদ্যাসাগর তার পুক্তিকা ছুটি ইংরাজীতে অন্ভবাদ 
করেছিলেন “ম্যারেজ অব হিন্দু উইডোজ' নাম দিয়ে । 
বিদ্ভাসাগরের উপর নিন্দা, গালি ও অপমান সমানভাবে 

বষিত হতে থাকলো । পথে চলবার সময় কখনও কখনও 
শত্রভাবাপন্ন লোকজন তাকে অকস্মাৎ ঘিরে ধরে গালি বর্ষণ 
করতো । 

এমন কি শারীরিকভাবে তাকে নির্যাতন করবার 
পরিকল্পনাও হয়েছিল । ভীত হয়ে তার পিতা গ্রাম থেকে 
একজন বিশ্বস্ত লোককে কলকাতায় পাঠিয়ে দিয়েছিলেন 
বিদ্ভাসাগরের দেহরক্ষী হিসাবে । বিদ্যাসাগর এটা বিশেষ 
পছন্দ করেন নি। মৌখিক গালি বা শারীরিক নির্যাতনের 
ভয়ে দমে যাওয়ার মত লোক ছিলেন না তিনি । বৃষ রাশিতে 
জন্ম হয়েছিল বলে তিনি বরাবর এডে বাছুরের মত জেদী 
ছিলেন । জেদ বস্ত্রটাকে সব সময় প্রশংসা করা যায় না। 
কিস্তু বিদ্যাসাগরের বেলায় এই জেদ খুবই গৌরবের বস্ত হয়ে 
উঠেছিল । প্রবল বিরুদ্ধতা সত্বেও তিনি তার কাজে অটল 
রইলেন । 

বিদ্যাসাগরের পুক্তিকাটিতে জোরালো যুক্তি তর্ক ছিল 
এবং বইটি সমাজে পরিবর্তনের স্চনা করেছিল। কিন্তু তা 
যথেষ্ট ছিল না। তাই বিদ্যাসাগর বিধবা বিবাহকে আইনসিছ্। 
করার কথা চিন্তা করলেন । আইন করে বিধবা বিবাহ চালু 
করলে এ বিষয়ে আর বিরুদ্ধতার অবকাশ থাকবে না। 
সমাজের প্রগতিশীল ব্যক্তিদের মধ্যে ৯৮৭ জনেন স্বাক্ষর নিয়ে 
বিদ্ভাসাগর ইগ্ডিয়ান লেজিসলেটিড কাউন্সিলে একটি 
আবেদনপত্র পাঠানোর ব্যবস্থা করলেন এই আবেদনপত্রে 
তিনি “হিন্দু বিধবাদের বিবাহের আইনগত অস্থবিধা দূর করে 
এই বিবাহের সন্তানদের বৈধ বলে ঘোষণা” করে একটি 
আইন তৈরী করার অন্থরোধ করলেন । 

১৮৫৫ সালের ১৭ই নভেম্বর জে. পি. গ্রাণ্ট নামে একজন 
সদস্য সভায় এই মর্মে একটি বিল উখবাপন করলেন । 
বি্াসাগর সম্বন্ধে তিনি “সংস্কৃত কলেজের বিদ্বান.ও বিশিষ্ট 
অধ্যক্ষ” ও “যে আন্দোলনের ফলে এই বিল উত্থাপন করা 
হয়েছে তার প্রধান উদোক্তী” বলে উল্লেখ করলেন । গ্রাণ্ট 
এই যুক্তি দিলেন যে. এই বিলের দ্বারা ধর্মের কোনো৷ 
ব্যাঘাত ঘটবে না কারণ এটা অন্ুমতিস্চক আইন এবং 
“যাদের উপকারের জন্য এই আইন তৈরী হবে তারা যখন এই 
আইনের আশ্রয় চাইবে কেবলমাত্র তখনই এই আইন তাদের 
পক্ষে প্রযোজ্য হবে ।” স্তার জেমস কোলঠিল নামে অপর 
একজন সাস্ত এই বিলটি অনুমোদন করবার নময়ে বিদ্যাসাগরের 
“উদার মত” এবং “সমাক্ত সংস্কারের প্রবল আগ্রহের” ভূয়সী 
প্রশংসা করেন। 

“মে স্বামীকে হয়ত কেবলমাত্র বিবাহের মন্ত্র পড়ার সময় 
দেখেছে সেই স্বামীর মৃত্যুর পর তার প্রতি কর্ধব্য ও শ্রদ্ধা 
দেখানোর জন্য কুমারী বাল-বিধবাদের সারাঙ্জীবন ধরে নিজের 
ইচ্ছার বিরুদ্ধে ইক্দিয় দমন করে চলবার ভয়ঙ্কর বিধানের” 
তিনি তীব্র সমালোচনা করেন ! 

ভারতের জাতীয় গ্রন্থ সংরক্ষণাগারের (ন্যাশনাল আর্কাইভস) 
ও লেক্তিসলেটিভ কাউন্সিলের কার্য বিবরণীর মধ্যে রক্ষিত 
বিধবা বিবাহ সম্পকিত কাগজপত্র থেকে জানা যায় যে, এই 
বিল উথ্থাপনের ফলে সারা দেশে কি রকম তুমুল আন্দোলন 
হয়েছিল । বিলের স্বপক্ষে ও বিপক্ষে অসংখ্য ব্যক্তির স্বাক্ষর 
করা বন্ধু আবেদনপত্র কাউন্সিলের কাছে এসেছিল, তারমধ্যে 
বেশীর ভাগই ছিল বিপক্ষে । কেবলমাত্র বাংলাদেশ থেকেই 


পতিহীনাদের লমর্থনে 49 


আবেদনপত্র এসেছিল তাই নয়, ভারতবষের সমস্ত জায়গা 
থেকে, বিশেষতঃ দক্ষিণ ও পাশ্চম ভারত থেকেও । গ্রানণ্ট 
হিসাব করে বলেছিলেন সে “পঞ্কাশ থেকে ষাট হাজার 
বাক্তির স্বাক্ষর নিয়ে চল্লিশের বেশী আবেদনপত্র বিলের 
বিপক্ষে এবং পাঁচ হাজারের কিছু বেশী লোকের স্বাক্ষর নিয়ে 
পাঠানো হয়েছিল ।” সংখ্যাগরিষ্টের মতই যে সব্বদা গুরুত্বপূর্ণ 
বলে বিবেচিত হয় তা নঘ্ব। সাধারণত: অল্পসংখক শিক্ষিত 
বাক্তিই সংস্কারের কাজে অগ্রণী হন ! 

নথিপত্র থেকে একটা অভিনব কথা জানা যায় । কলকাতার 
89 জন এদেশীয় নাগরিক বিধবা বিবাহকে রেজিদ্টি করার জন্য 
একটি অনুচ্ছেদ এ বিলের সঙ্গে যুক্ত করার প্রস্তাব কাউন্সিলের 
কাছে করেছিলেন। কিন্তু তাকরা হয়নি। সিলেক্ট কমিটি 
যে ভাবে বিলটির খসডা করেছিলেন সেই ভাবে সেটা অন্ু- 
মোদিত হয়ে গভর্ণর ক্ষেনারেলের সম্মতি নিয়ে ১৮৫৬ সালের 
১৬শে জুলাই বিলটি পাশ হয়েছিল । ভারতবর্ষের সমাজ 
সংস্কারের ইতিহাসে সে হ'ল এক স্মরণীয় দিন । 

বিলটিতে ঘে বিবাহ রেজিষ্ট্রি করার অনুচ্ছেদ যুক্ত হল না তা 
বিদ্ভাসাগরের ভুল বা ক্ররটির জন্য নয়। বোধহয় তিনি মনে 
করেছিলেন বিবাহ রেজিঘ্ি করার প্রস্তাবটি সে যুগের পক্ষে 
একটু বাড়াবাড়ি হয়ে যাবে । কিন্তু এই অনুচ্ছেদটি না থাকার 
জন্য কয়েকটি বিবাহ সফল হল না দেখে বিদ্যাসাগরের মনে 
হয়েছিল যে বিবাহের সময় ছুৃ'পক্ষ একটি ঘোষণাপত্রে স্বাক্ষর 
করলে তাল হয়। 

রর 


50 ঈশ্বরচন্দ্র বিদ্যাসাগর 


এরপর স্থুর হল আইন চালু করার কাজ । কিছুদিন পধাস্ত 
বিধব| বিবাহ দেওয়ার জন্য কেউই সাহস করে এগিয়ে এল 
না। কিন্তু শেষ পর্য্যস্ত বিদ্ভাসাগরের অক্লান্ত প্রচেষ্টা ও 
উৎসাহের পুরস্কার মিলল । ১৮৫৬ সালের ডিসেম্বর মাসে 
তার তত্বাবধানে তার বন্ধু রাজকুষ্ণ বন্দ্যোপাধ্যায়ের কলকাতাব 
বাড়ীতে প্রথম বিধবা বিবাহ অনুষ্ঠিত হয়। পাত্র শ্রীশচন্দ্র 
বিগ্ভারত্ব এবং পাত্রী বার বৎসর বয়স্কা বিধবা কালীমতি 
এই বিবাহ সারা সহরে চাঞ্চল্য স্থঠি করে। গোলযোগ 
ঘটতে পারে আশঙ্কা করে বিদ্যাসাগর আগে থেকেই পুলিসের 
ব্যবস্থা করেছিলেন । যে বাড়ীতে বিবাহ সম্পন্ন হল সে বাড়ীর 
চতুদ্দিকে বিরাট জনতার সমাবেশ হয়েছিল । এই অচিস্তনীর 
ও অকল্পনীয় ঘটনা কেমন করে সম্ভব হচ্ছে তা দেখতে 
বেশীর ভাগ লোক কৌতৃহলী হয়ে ওঠে। কেউ কেউ এসেছিল 
এ ব্যাপারকে তাচ্ছিল্য করার জন্য, আবার কেউ কেউ 
মজা দেখতে । কিন্তু প্রগতিশীল দলের প্রতিনিধি-স্থানীয় 
ব্যক্তিরা এই প্রয়াসকে সফল করার জন্য সব্বাস্তকরাণ 
সাহায্য করেন। বিখ্যাত সংস্কারক রাজা রামমোহন রায়ের 
কনিষ্ঠ পুত্র রমাপ্রসাদ রায় সম্বন্ধে একটা গল্প প্রচলিত 
আছে । তিনি বিদ্যাসাগরের বন্ধু ছিক্সেন এবং প্রথম থেকেই 
বিধবা বিবাহ আন্দোলনের প্রতি সহানুভূতিশীল ছিলেন । 
এই বিধবা বিবাহে উপস্থিত থাকার প্রতিশ্রতি দিয়ে 
শেষ পধ্যস্ত তিনি যোগ দেন নি। পশ্চাৎ অপসারণের 
এইটাই একমাত্র দৃষ্টান্ত নয়, আরও অনেকে এই রকম করে- 
ছিলেন । কিন্ত রমাপ্রসাদের ব্যবহারে বিদ্যাসাগর সবচেয়ে বেশী 
আঘাত পান। রমাপ্রসাদ যে সে ব্যক্তি নন, ভিনি মহান 

সমাজ সংস্কারক রাজা রামমোহনের পুত্র । বিদ্যাসাগরের আদর্শ 
ছিল রামমোহন রায় । গল্প আছে যে বিবাহের আগে বিদ্যাসাগর 
রমাপ্রসাদের কাছে গিয়ে তাকে এই অনুষ্ঠানে উপস্থিত থাকার 
জন্য অনুরোধ করেছিলেন । রমাপ্রসাদ বলেছিলেন তিনি 
অস্তরাল থেকে এই কাজে সহযোগিতা করবেন কিন্তু প্রকাশ্য- 
ভাবে এই বিবাহে যোগদান করবেন না । এই কথায় বিদ্যাসাগর 
এত ক্রুদ্ধ হয়েছিলেন যে রমাপ্রসাদের দেওয়ালে টাঙানো 
রামমোহনের ছবির দিকে আঙল তুলে স্বক্ষোভে বলেছিলেন, 
“ছবিটা খুলে ফেলুন, বাইরে ছুড়ে ফেলে দিন ।” বিদ্যাসাগরের 
কণ্ঠে তিরস্কার ফুটে ওঠে । 

দ্বিতীয় বিধবা বিবাহ সম্পন্ন হয় তার পরের দিন। পাত্র 
পাত্রী ছিলেন মধুদ্থদন ঘোষ ও থাকমণি । 

বিদ্যাসাগর নিজের দায়ীত্বে অনেকগুলি বিধবা বিবাহ 
দিয়েছিলেন । কেবলমাত্র বিবাহ দিয়েই তিনি তার কর্তব্য শেষ 
হয়েছে বলে মনে করতেন না । নববিবাহিত দম্পতির মঙ্গলের 
জন্য তিনি সব্বরকম সাহায্য করতে সর্ধদা প্রস্তুত থাকতেন। 
বিধবা বিবাহের খরচ প্রচুর ছিল । যৌতুক, গহনা ও অন্যান্য 
প্রয়োজনীয় জিনিস সংগ্রহ ও নানাবিধ ব্যবস্থা করতে হত । এ 
সবই ব্যয়সাপেক্ষ ব্যাপার এবং এর সমস্ত ব্যয় বিদ্যাসাগর 
নিজেই বহন করতেন । তা না করলে কেউই বিধবা বিবাহ 
করতে রাজী হতেন না। অতএব বিদ্যাসাগর প্রচুর 
খরচ করে জাকজমকের সঙ্গে বিধবা বিবাহ দিতেন। 
তিনি এ জন্য বেপরোয়াভাবে ব্যয় করে খুব ঝণগ্রন্ত 
হয়ে পড়লেন। এক একটি বিবাহে তিনি দশ হাজার 
টাকা পর্যস্ত খরচ করতেন। সবচেয়ে ছুংখের বিষয় 

এই যে, যারা প্রথমে খুব উৎসাহিত হয়েছিলেন, ও সব্বরকমে 
সাহায্য করবার প্রতিশ্রতি দিয়েছিলেন তাদের মধ্যে অনেকেই 
পিছিয়ে যান । আঘথিক দায়ীত্ের গুরুতর বোঝা বিদ্যাসাগরের 
মাথায় চাপিয়ে দিয়ে তারা সরে পড়লেন ৷ বিদ্যাসাগর একাই 
এ সংগ্রাম করে চললেন । ন্থ্রেন্ত্রনাথ বাানাজীঁর বাবা 
ছূর্গাচরণ ব্যানাজীকে বিদ্যাসাগর একটি পত্রে জানান যে তিনি 
র্গচরণের কাছ থেকে যে অর্থ খণ নিয়েছিলেন তা শোধ 
করতে না পারার জন্য ছুঃখিত। শোধ করতে না পারার কারণ 
এই যে খারা বিদ্ভাসাগরকে অর্থ সাহায্য করার প্রতি শ্রুতি 
দিয়েছিলেন তারা তাকে অন্বাবধার মধ্যে ফেলে সরে 
দাডিয়ে্ছিলেন । কিন্তু বিদ্যাসাগর এই ক্রমঃবদ্ধমান ঝণের 
বোঝা মাথায় নিয়ে ও তীব্র আক্রমণের সম্মুখীন হয়েও 
জীবনের শেষ দিন পর্য্যন্ত তার ব্রত নিষ্ঠার সঙ্গে পালন 
করে গেছেন। তিনি গ্রামাঞ্চলেও বিধবা বিবাহ প্রচলন 
করবার প্রচেষ্টা করেছিলেন ৷ বিদ্যাসাগরের ভাই, শত্চরণ 
বিছ্ভারত্বের বই থেকে জানা যায় তাদের অসাধারণ গুণবতী 
মা বিদ্ভাসাগরকে এ ব্যাপারে অনেক সাহায্য করেছিলেন । 
কখনও কখনও বিধবা বিবাহের পর নব দম্পতিকে বিগ্যালাগাবের 
গ্রামের বাড়ীতে আশ্রয় দেওয়া হ'ত । 

_বিদ্যাসাগরে একমাত্র পুত্র নারায়ণচন্দ্র পরে একটি বিধবাকে 
বিবাহ করেন। তার আত্মীয়ন্বক্রনেরা একঘারে করার তয় 
দেখালে বিদ্যাসাগর তার ভাই শস্তুচন্দ্র বিদ্যারত্বকে লেখেন, 
“আমার জীবনের সব্বাপেক্ষী মহৎ কাজ এই বিধবা বিবাহ 
প্রচলন । এর চেয়ে মহত্তর কোনও কাজ করার সম্ভাবনা 
এ জীবনে আর নেই। এই কাজের জন্য আমার সর্বস্ব 

গেছে এবং প্রয়োজন হলে এর জন্য আমার জীবন পণ করতেও 
দ্বিধাবোধ করব না। এই অবস্থায় আত্মীয়স্বজনের সঙ্গে 
বিচ্ছেদ তো অতি সামান্য আত্মত্যাগ । আমি কখনই সামাজিক 
প্রথার দাস নই । আমার নিজের জন্য বা সমাজের জন্য যা 
আমি ভাল বলে মনে করব তা আমি অবশ্যই করব এবং 
লোকের বা আত্মীয়ম্বজনের সমালোচনার ভয়ে আমি নিবৃত্ত 
হব না।” 

বিধবা বিবাহ প্রথম দিকে বেশ প্রচার লাভ করেছিল। 
কিন্তু ক্রমশঃ উৎসাহ কমে আসতে লাগল । কেবল মাঝে মাঝে 
দু'একটি বিবাহ হতে থাকল । প্রথম দিকের উৎসাহী লোকেরা 
পিছিয়ে গেলেন । অনেক সুবিধাবাদী লোকেরা হঠাৎ কিছু 
অর্থ পেয়ে যাওয়ার আশায় বিধবা বিবাহ করতে এগিয়ে এল, 
শেষে তারাও প্রতারণা করল । এই প্রগতির সঙ্গে তাল রেখে 
চলার ক্ষমতা তখনকার সমাজের ছিল না। বিদ্যাসাগরের 
মন ভেঙ্গে গেল, কিন্ত তবু তিনি কখনও তার আদর্শে বিশ্বাস 
হারান নি। 

সে যুগের পক্ষে বিদ্যাসাগরের সমাজ সংস্কার খুবই বেপ্লবিক। 
কিন্তু প্রায় সব সংস্কারের বেলাতেই অল্প বিস্তর এই রকমই 
হয়ে থাকে । প্রথমে কোনও একজন ব্যক্তি বা কয়েকজন 
শিক্ষিত বাক্তি সংস্কারের জন্য প্রয়াপী হন। সাধারণ 
লোকেদের মানসিক প্রস্রতির আগেই সংস্কারের কাজ স্বর 
হয়। ক্রমে সংস্কারের কাজের প্রয়োজনীয়তা বোঝা যায়। 
এ ক্ষেত্রেও তাই হয়েছিল। স্বাধীন ভারতবর্ষের সংবিধানে 
নারীকে পুরুষের সমান অধিকার দেওয়া হয়েছে । আগেকার 
প্রগতি বিমুখ সমাজে নারীকে হীন বলে মনে করা হ'ত। এখন 

বিধবা বিবাহের চেয়ে আরও এক ধাপ এগিয়ে গিয়ে তাকে 
বিবাহ বিচ্ছেদের অধিকার দেওয়া হয়েছে । তারা এখন 
সম্পত্তির উত্তরাধিকারিণী হয়েছেন । 

সমাজের এখন যে অগ্রগতি দেখা যাচ্ছে তার ভিত্তি রচন। 
করেছিলেন আজ থেকে একশত বছর আগে একজন সরল, 
সাহসী সংস্কারক । তিনি তার যুগের লোকেদের তুলনায় 
অনেক দূরদর্শী ছিলেন। তার সমসাময়িক মানুষদের চেয়ে 
অনেক উন্নত শ্ুরের মানুষ ছিলেন । 


বুহ্থু বিবাহের বিক্ুদ্জত। 


বাধ্যতামূলক বৈধব্যদশা নিবারণ করাই ঘে বিদ্যাসাগরের 
একমাত্র লক্ষ্য ছিল তাই নয় । এই সঙ্গে জড়িত আর একটি 
কপ্রথা বহু বিবাহের বিরুদ্ধেও তিনি সংগ্রাম ঘোষণা করেছিলেন । 
তখনকার দিনে এক একজন লোক অনেকগুলি বিবাহ করতেন 
এবং তার মৃত্যু হলে একই সঙ্গে অনেকে বিধবা হতেন । 
এই ভাবে রহ বিবাহের কুপ্রথার জন্য বিধবার সংখ্যা বেডে 
যাচ্ছিল । এই ম্বৃণ্য প্রথা যে সমাজের কত বড ক্ষতি করছিল, 
ত| বিদ্যাসাগর অনুভব করেছিলেন । তাই তিনি এই প্রথা 
তুলে দেবার জন্য প্রয়াসী হন । ১৮৫৫ সালের ডিসেম্বর মাসে 
বিধবা বিবাহ নিয়ে তুমুল তর্কবিতর্ক শুরু হয়ে যায়। সেই 
সময় তিনি আড়াই হাজার ব্যক্তির স্বাক্ষরযুক্ত এক আবেদনপত্র 
গতর্ণমেন্টের কাছে পাঠান । আইন করে বহু-বিবাহ বন্ধ করার 
জন্য এই আবেদনপত্রে সমাজের কয়েকজন উচ্চশ্রেণীর ব্যক্তিও 
স্বাক্ষর করেছিলেন । 

কৃলীন প্রথা ও বহু বিবাহ সন্থান্ধে পূর্ববর্তী অধ্যায়ে উল্লেখ 
করা হয়েছে । মনুর বিধান অনুসারে অনুপযুক্ত ব্যক্তির সঙ্গে 
কন্যার বিবাহ দেওয়া কখনও উচিত নয়, এমন কি যদি সে 
কন্ঠাকে চিরজীবন অবিবাহিত থাকতে হয় তবুও নয়। এই 
সাধারণ নিয়মকে এমন বিকৃত অর্থে প্রয়োগ করা হ'ত যে 
উচ্চবর্ণের উপযুক্ত পাত্র না পেলে পিতামাতারা যে কোনও 
কূলীনের হস্তে কণ্যাদান করতেন । এমন কি, সে কুলীন ব্যক্তি 
যদি বৃদ্ধ হতেন কিম্বা তার কয়েক ডজন স্ত্রী থাকত তবুও তার 

সঙ্গে কন্যার বিবাহ দিতে দ্বিধা করতেন না। পিতামাতা বা 
অভিভাবকের] কন্যার মঙ্গলের চেয়ে কোনও মতে বিবাহ নামক 
রীতি রক্ষা করাটাই জরুরী কাজ বলে মনে করতেন। 
সামাজিক প্রথার জঙ্ নিরপরাধ মেয়েদের নিষ্টুরভাবে বিসর্জন 
দেওয়া হত । 

বিদ্যাসাগর বহু] ববাহ প্রথা রদ করার জন্য গভর্ণমেণ্টের 
কাছে আবেদন পাঠ্ঠালেন। সামাজিক প্রথার কঠিন ছর্গে 
তিনি আর একবার আঘাত করলেন। স্থির হল জে. পি. 
গ্রাণ্ট এই মর্মে একটি বিল আনবেন । কিন্তু সে সময় লোকে 
বিধবা! বিবাহ সন্ধন্ধেই বেশী আগ্রহশীল ছিল এবং সমস্ত 
মনোযোগ সেই দিকে আকৃষ্ট হচ্ছিল। তারপর সমাজ 
সংস্কারের সরকারী ও বেসরকারী সমস্ত প্রচেষ্টা বন্ধ হয়ে গেল 
১৮৫৭ সালের সিপাহী বিদ্রোহের ফলে। অনেকে এমন 
অন্ুমানও করলেন যে এই বিদ্রোহের অশ্যতম কারণ বিধবা 
বিবাহ আইন প্রণয়ন। কিছুদিন পর্য্যস্ত বিশৃঙ্খলা চলল । 
তারপঞ্ ব্রিটিশ গভর্ণমেন্ট নিজের হাতে ভারতের শাসনভার 
গ্রহণ করার পরে ভারত ও ভারতবাসীদের প্রতি তাদের 
মনোভাব বিশেষ পরিবন্তিত হয়ে গেল | মহারাণীর ঘোষণায় 
এহ আশ্বাস দেওয়া হল যে “অত:পর প্রকার ভারতীয় 
প্রজাদের ধর্ম বিশ্বাস ও পৃজা অচ্চনার ব্যাপারে কোনও রকম 
হস্তক্ষেপ করবেন না 1” মনে হয় ভারতীয়দের সমাজ সংস্কারের 
ব্যাপারে প্রথমদিকে বিটিশের যে উৎসাহ ছিল, এই কারণে 
তার অবসান হ'ল । 

বিদ্যাসাগর পরাজয় স্বীকার করার লোক ছিলেন না। 
ষিপাহী বিদ্রোহের অশান্তি ও অব্যবস্থা কেটে যাওয়ার পর 

তিনি আবার অক্রান্তভাবে চেষ্টা স্বর করলেন । ১৮৬৬ সালের 
ফেব্রুয়ারী মাসে আর একটি আবেদনপত্র গভর্ণমেণ্টের কাছে 
পাঠালেন বনু বিবাহ প্রথার বিরুদ্ধে আইন তৈরী করার জন্য | 
এই আবেদনপত্রে বাংলাদেশের কয়েকজন বিশিষ্ট নেতা সহ 
একুশ হাজার ব্যক্তির স্বাক্ষর ছিল । এই একই উদ্দেশ্যে 
বিদ্যাসাগর কয়েকজন শীর্ষস্থানীয় ব্যক্তিদের নিয়ে বাংলাদেশের 
তখনকার লেফটেন্যাণ্ট গভণরের সঙ্গে সাক্ষাৎ করলেন । এই 
ভাবে বহু বিবাহের বিরুদ্ধে আন্দোলন নূতন করে শক্তিলাভ 
করল । 

কিন্তু এবার গভর্ণমেণ্ট আগের চেয়ে একটু বেশী সতর্ক । 
এ বিষয়ের সব দিক নিয়ে বিবেচনা করার জন্য একটি 
কমিটি নিয়োগ করা হল । এই কমিটি স্বীকার করলেন যে, 
এই প্রথা সমাজের অনেক ক্ষতি করছে । কিন্তু তারা এর 
বিরদ্ধে কোন আইন প্রণফন করার প্রস্তাবও করলেন না। 
মনে হয় গভর্ণমেণ্ট ভেবে দেখলেন দেশের, এমন কি বাংলা- 
দেশের একটি বড অং» এই প্রথা বন্ধ করার বিরুদ্ধে । 
বিধবা বিবাহের ক্ষেত্রে সরকার শিক্ষিত সংখ্যালঘুদের 
অভিমত মেনে নিয়ে আইন করেছিলেন । কিন্তু এ ব্যাপারে 
আর তা করলেন না। বহু বিবাহ বন্ধ না করে শুধু বিধবা 
বিবাহ চালু করার আইন প্রণয়নের অর্থ অসমাপ্ত সমাজ 
সংস্কার ব্যবস্থা । যতদিন পর্য্যস্ত এক বিবাহ প্রথাকে সমাজ 
একমাত্র উচিত পথ বলে মেনে নিয়েছে ততদিন এই বহু 
বিবাহ প্রথা চালু রইল। 

বিদ্যাসাগরের মত আদর্শবাদী এত সহজে ভেঙ্গে পড়ার পাত্র 
মন.। তার সংগ্রামশীল মন পরাজয় স্বীকার করল না। 

গভর্ণমেণ্টকে দিয়ে আইন করাতে না পেরে তিনি অন্য পন্থা 
গ্রহণ করলেন । তিনি খোলাখুলিভাবে বহু বিবাহের নিন্দ। 
করতে স্বর করলেন । শক্তিশালী লেখনী দিয়ে বিধবা বিবাহ 
প্রচলনের জন্য যেমন সংগ্রাম করেছিলেন এবারও তিনি সেই 
অস্ত্র দিয়ে বু বিবাহ প্রথা বন্ধ করার জন্য প্রস্তত হলেন । 
শাস্ত্র ও প্রচলিত সমাজ ব্যবস্থা সম্বন্ধে তার গভীর জ্ঞান ছিল । 
১৮৭১ সালের আগষ্ট মাসে ও ১৮৭২ সালের এপ্রিল মাসে 
তিনি বহু বিবাহের বিরুদ্ধে যুক্তি দিয়ে ছুটি অমূল্য পুক্তিকা 
প্রকাশ করেন। সে সময় তার বেশ বয়স হয়েছিল এবং 
তিনি খুবই অস্থস্থ ছিলেন । এই ছ্‌টি পুস্তিকার মধ্যে তিনি 
তার অগাধ পাণ্ডিত্য ও বিচার বুদ্ধির পরিচয় দেন। শাস্ত্রের 
বিভিন্ন নির্দেশ ব্যাখ্যা করে তিনি প্রমাণ করলেন যে বন 
বিবাহ প্রথা যে ভাবে চালু আছে তার পিছনে কোনও শাস্ত্রীয় 
অনুমোদন বা বাধ্যবাধকতা নেই। বিদ্ভাসাগর সমাজের 
নানাবিধ কুপ্রথা, যৌতুক, বালবিবাহ বিশেষ করে বনু 
বিবাহকে আরও তীব্রভাবে আক্রমণ করেন । কিন্তু তার 
ভাষা ছিল সভ্য ও মাজ্জিত। 

কোলিন্য ও বছ বিবাহ প্রথার বিরুদ্ধে বিদ্যাসাগরের যুক্তি 
ছিল অকাট্য । বস্ত্তঃপক্ষে বু কুলীন তাদের জাতিগভ 
গৌরব হারিয়েছছিলেন | কৌলিন্য প্রথার ইতিহাস পর্য্যালোচনা 
করে তিনি দেখালেন অর্থলোলুপতার জন্য এই প্রথা 
কতদূর হীন হয়ে উঠেছে এবং এর নিন্দনীয় অপব্যবহার কি 
ভাবে সমাজকে ছুবর্বল করে তুলছে । সমাজে নারীজাতির স্থান 
হীন প্রতিপন্ন করার ফলে তাদের কত ছুঃখকষ্ট ও ছর্দশার মধ্যে 
দিন কাটাতে হয় সে বিষয়ে তিনি তার অস্তরের গভীর ছ্‌ঃখ 

প্রকাশ করেছেন । বহু বিবাহ সম্বন্ধে লিখিত তার প্রথম 
পুক্তিকার ভূমিকায় তিনি লিখেছেন; “স্বভাবতঃ স্ত্রীলোকেরা 
পুরুষের তুলনায় ছুব্বল” আবার সামাজিক প্রথার দৌঁরাঝ্ম্ে 
তাদের পুরুষতদর অধীন করে রাখা হয়েছে । এই দুর্বলতা ও 
পুরুষের আধিপত্যের ফলে স্ত্রীলোকদের পরাধীন ও মর্যাদাহীন 
জ্রীবনযাপন করতে হয়। প্রভুত্বকারী পুরুষ তাদের সম্বস্ত 
করে রাখে, অন্যায়ভাবে তাদের সঙ্গে যেমন ইচ্ছা তেমন 
আচরণ করে। ক্ত্রীলোকেরা নিজেদের অস্তিত্ব বজায় রাখার 
জন্য অসহায়ভাবে আত্মসমর্পণ করে |” এই ছিল বিদ্যাসাগরের 
যথার্থ পরিচয় । এ আজ একশত বছর আগের কথা ৷ 

এই সম্পর্কে বিদ্যাসাগর একটা উল্লেখযোগ্য কাজ করেন। 
তিনি হুগলী জেলার ১৩৩ জন ব্রাহ্মণের বিবাহের একটি 
তালিকা তৈরী করে দেখান যে জাতি শ্রেষ্ঠতার সুযোগ নিয়ে 
কুলীন ব্রাহ্মণেরা কি ভাবে কৌলিন্য প্রথার অপব্যবহার 
করেছেন । তার মধ্যে কয়েকটির উদাহরণ নীচে দেওয়া হল,__ 

ভোলানাথ বন্দ্যোপাধ্যায়, বয়স ৫৫, স্ত্রী সংখ্যা ৮০; ভগবান' 
চট্টোপাধ্যায়, বয়স ৬৪' স্ত্রী সংখ্যা ৭১; পূর্ণ মুখোপাধ্যায়, 
বয়স ৫৫, স্ত্রী সংখ্যা ৬২; মধুস্থদন মুখোপাধ্যায়, বয়স ৪, স্ত্রী 
সংখ্যা ৫৬, ছর্গা বন্দ্যোপাধ্যায় নামে ১* বছবের তরুণের স্ত্রীর 
সংখ্যা ১৬। 

বিদ্যাসাগর বহু বিবাহের বিরুদ্ধে এভাবে সংগ্রাম চালিয়ে 
যাচ্ছিলেন । বাধ্যতামূলক বৈধব্য দশার ও অন্যায়ের বিরুদ্ধে 
তিনি যে স্বতাবগত তেজের সঙ্ষে সংগ্রাম করেছিলেন এখন 
পঞ্চাশ উত্তীর্ণ বয়সে ও ভগ্ন স্বাস্থ্য নিয়ে আর সে রকম 
কাক্ত করতে পারছিলেন না। এই বহু বিবাহ নিরোধক 

আন্দোলনের ফলে তাকে যথারাতি গালি ও অপবাদ কুডোতে 
হচ্ছিল। তবুও জীবনের শেষ দিন পর্য্যন্ত তিনি প্রাচীনপন্থী 
ও প্রতিক্রিয়াশীল শক্তির বিরুদ্ধে সংগ্রাম করে গেছেন। 
এই ছুই শক্তি সে সময় সমাজে আবার মাথা চাড়া দিয়ে 
উঠেছিল । 

সমাজ সংস্কারকের ভূমিকায় বিদ্যাসাগরের বিষয়ে আর 
একটা কথা উল্লেখ করা প্রয়োজন ৷ অন্লবয়সী বধুদের 
রক্ষার জন্য সহবাস সম্মতি বিল সম্বন্ধে তার অভিমত । তখন 
১৮৯০ সাল, বিদ্যাসাগর অন্ুস্থ ও মৃত্যুশষ্যায়। গভর্ণমেণ্ট এই 
বিল সম্বন্ধে বিদ্যাসাগরের মত জিজ্ঞাসা করেন। এই বিলটি 
প্রধানত: পাশী সমাজ সংস্কারক মালাবারীর উদ্যোগে উত্থাপিত 
হয়। এই বিলের উদ্দেশ্যে ছিল বাল্য বিবাহ নিয়ন্ত্রণ করা 
এবং বালিকা বধূর বয়স বার বতসর ন] হওয়া পধ্যস্ত সহবাস 
দ্বারা বিবাহ সম্পূর্ণ করার বাাপারটি রদ করা। বিদ্যাসাগর 
বললেন হিন্দুদের পক্ষে গর্ভাধান অনুষ্ঠান যখন আবশ্যিক ক্রিয়া 
এবং কবে বালিকা বধু প্রথম. রজন্ষলা হবে জানা নেই, তখন 
সহবাস সম্মতির বয়স ইচ্ছামত বার বৎসর নিদিষ্ট করার তিনি 
বিরোধী । তিনি প্রস্তাব করলেন যে বিলটি এমনভাবে তৈরী 
করা হোক যাতে কোনও স্বামা যদি তারক্ত্রী প্রথম রজ-স্বল। 
হওয়ার আগে বিবাহ সম্পূর্ণ করে তবে তা" আইনতঃ অপরাধ 
রলে গণা করা হৰে। বিদ্যাসাগরের মতে এই ভাবে কাজ 
করলে বিলে উল্লিখিত প্রস্তাবের চেয়ে “আরও ব্যাপকভাবে 
বাল্সিকা বধৃদের কল্যাণ করা সম্ভব হবে।” বাল্য বিবাহ 
প্রথায় এই নির্যাতিত অপহায় বলিকা বধৃদের জন্য তার 
অসীম সহান্তৃভৃতি ছিল। তিনি এই রকম বিবাহ নিবারণ 

করার জন্য কেবলম এ শাস্ত্রের নজীর পেখিষে ক্ষান্ত হন শি। 
গভর্ণমেন্টকে তিনি বিশেষভাবে অন্তুরোধ করেছিলেন 
ষে *স্ত্রীর প্রথম রজংদর্শনের আগে যদি কোনও ব্যক্তি 
স্ত্রীর সঙ্গে সহবাস করে তবে সেটা দণ্ডযোগ্য অপরাধ 
হবে,” এই মর্মে ষেন অবশ্যই একটা আইন করা হয়। 
প্রদীপ নিতে যাওয়াব্ আগে শেষবারের মত্ব প্রজ্জলিত 
হয়ে উঠল । তিনি শেষবারের মত দেশের আইন প্রণেতাদের 
'কাছে নিপীড়িত নারীক্জাতির পক্ষ হয়ে গভীর আবেদন 
জানালেন। 

লোকমান্য তিলক এই বিলের প্রচণ্ড বিরোধিতা করে- 
ছিলেন। ভার মতের কথা এখানে উল্লেখ করা কিছু 
অপ্রাসঙ্গিক হবে না। বিদ্যাসাগরের মত তিনিও অন্কভৰ 
করতেন যে সহবাস সম্মতির জন্য ইচ্ছামত একটা বয়স বার্ধ্য 
করা ঠিক হবে না, বরং তারঙ্জন্য প্রথম রজ-স্বলা হওয়ার 
বয়সকে উপধুক্ত সময় বে নিদিষ্ট করা উচিত। বালা বিবাহ 
সমাজের অনেক ক্ষতি করছে একথা অস্বীকার না করলেও, 
তিলক এই বিলের বিরোধিতা করেন। তার বিরুদ্ধতার 
প্রধান কারণ এই যে, এই বিল্াটির দ্বারা হিন্দুদের সামাজিক 
ও ধর্মীয় স্বাধীনতার উপর বিদেশী হস্তক্ষেপ করা হবে ! 

সমাজ সংস্কারের অন্যান্য যে সব ক্ষেত্রে বিদ্যাসাগর সক্রিয় 
অংশ নিয়েছিলেন, তার মধ্যে আর একটা বিশেষ উল্লেখ- 
যোগা। পাশ্চাত্য সভ্যতার প্রতাবে স্থরাপানের অত্যাস 
সমাজের মধ্যে বহুলাংশে ছড়িয়ে পড়েছিল । বিদ্যাসাগর 
মদ্যপান নিবারণী আন্দোলনে আর একজন সমাক্ত সংস্কারক 
শ্রীপ্যারীচরণ সরকারের সঙ্গে অস্তরিকভাবে সহযোগিতা 

রুরেন। প্যারীচরণ সরকার “বেঙ্গল টেমপারেন্স সোসাইটি" 
নামে একটি সমিতি গঠন করেন । 

সমাজ সংস্কার বিদ্যাসাগরের প্রাণ বায়ুর মত ছিল। তার 
জীবনীকার চণ্ডীচরণ বন্দ্যোপাধ্যায় লিখেছেন যে, তিনি সমাজ 
সংস্কারের জন্য দশটি প্রস্তাব বিশিষ্ট এক অঙ্গীকারপত্র রচনা 
করেন। এ থেকে ঝৌবা যায়, সমাজের সমস্ত কুপ্রথা দূর 
করার জন্য তার অন্তর কতটা ব্যাকুল হয়েছিল । যারা 
সেই অঙ্গীকারপত্রে স্বাক্ষর করতেন ধর্মের নামে তাদের 
প্রতিজ্ঞা করতে হত যে, তারা তাদের কন্যাদের শিক্ষা দেবেন। 
১১ বছর বয়সের পূর্বের মেয়েদের বিবাহ দেবেন না, কৌলিন্য 
প্রথার কথা চিন্তা না করে স্বজাতির সৎপাত্রে কন্যাদান 
করবেন, বিধবা কন্যাদের সম্মতিক্রমে তাদের পুনবিবাহ দেবেন, 
পুত্রদের ১৮ বৎসর বয়সের পূর্বে্ব বিবাহ দেবেন না, এক স্ত্রী 
জীবিত থাকতে নিজের! দ্বিতীয়বার বিবাহ করবেন না, যার 
এক স্ত্রী জীবিত আছে এমন পাত্রে কন্যাদান করবেন না, শপথ 
পালনে ব্যাঘাত ঘটে এমন কোনও কাজ করবেন না, নিদিষ্ট 
কোষাধ্যক্ষের কাছে মাসিক আয়ের এক পঞ্চমাংশ দান করবেন 
এবং একবার অঙীকারপত্রে স্বাক্ষর করার পর তা পালনে 
পশ্চাৎপদ হবেন না। তিনি মাত্র ১২৫ জন স্বাক্ষরকারী 
সংগ্রহ করতে পেরেছিলেন । 

এবার আমরা বিদ্যাসাগরের সরকারী কন্ম্জীবনের ঘটনাগুলি 
সম্বন্ধে আলোচনা করব । তার জীবনের এ অধ্যায়কে খুব 
সখের বলা যায় না। মনে রাখা দরকার ১৮৪৭ সালের জুলাই 
মাসে সেক্রেটারীর সঙ্গে মতান্তর হওয়ার ফলে তিন গভর্ণমেণ্ট 
সংস্কৃত কলেজের কাজ ছেড়ে দেন। অর্থাৎ সংগ্রামের প্রথম 
পর্যায়ে তিনি পরাজিত হন । তারপরে কলেজের অধ্যক্ষ হিসাবে 
আবার সেখান প্রবেশ করার পর ব্যালেনটাইন রিপোর্টের 
ব্যাপারে অস্বস্তিকর অবস্থার সম্মুখীন হন। সেবারে গভর্ণমেন্ট 
তার মত সমর্থন করেন । কিস্তৃস্ত্রী শিক্ষা প্রসারের ব্যাপারে 
গভর্ণমেণ্ট তাকে যে অপ্রস্তত করেন তাতে তিনি গভীর আঘাত 
পান। তাছাড়া তরুণ সিভিলিয়ান, জনশিক্ষা অধিকর্তা গঞ্ডন 
ইয়ং-এর সঙ্গে বহু ব্যাপারেই তার মতাত্তর ঘটতে থাকে । ড!: 
মউয়াট, হ্যালিডে, সিসিল বিডনএর মত উচ্চপদস্থ ইংরেজ 
সরকারী কর্মচারীরা বিদ্যাসাগরকে খুবই শ্রদ্ধার চোখে 
দেখতেন এবং সাধারণত তার অভিমত সমর্থন করতেন। 
হ্ালিডের সঙ্গে তার খুবই অস্তরঙ্গতা ছিল। কারণ এ বন্ধুত 
ছিল একজন ইংরাজের সঙ্গে একজন ভারতীয়ের, একজন 
উপরওয়ালার সঙ্গে অধীনস্থ কর্মচারীর বন্ধুত্ব । এইসব 
শুভান্ুধ্যায়ী বিদেশীয়দের সহায়তা ও উৎসাহের জন্য 
বিদ্ভাসাগর তার শিক্ষা সংস্কারের কাজ চালিয়ে যেতে পেরে- 
ছিলেন। কিস্তু আগেকার “কাউন্সিল অব এডুকেশানে'র 
পরিবর্তে শিক্ষা বিলাগের সমস্ত দায়িত্বভার যখন একজন 
তরুণ কণ্মচারীর উপর দেওয়৷ হস্ল তখন থেকে বিদ্যাসাগরের 

স্বাধীনসত্বা নানা বাধার সম্মুখীন হতে লাগল । নিজের কাজের 
ক'রে তুললো । 

ছিলই না, উপরস্তব বিদ্যাসাগরের স্বাস্থ্যও ভেঙ্গে পড়তে 
লাগল । স্বাস্থ্য উদ্ধারের জন্য তিনি দীর্ঘ ছুটি নিতে পারতেন, 
একেবারে পদত্যাগ করার কোনও প্রয়োজন ছিল না । আর 
একটি ঘটনায় বিদ্যাসাগর খুব হতাশ হয়ে পড়েন। মিঃ লজ 
নামে একজন ইংরাজকে দক্ষিণ বাংলার স্কুলগুলির পরিদর্শক 
নিষুক্ত করা হয়। এটা শ্ৃস্প্ই পক্ষপাতিত্ব ! কারণ এ পদ 
খালি হলে শিক্ষা সমস্যা সম্বন্ধে বিদ্যাসাগরের জ্ঞান ও 
অভিজ্ঞতার জন্য বিদ্যাসাগরেরই এ পদ পাওয়া উচিত ছিল। 
কিন্ত সে দাবী অগ্রান্ত করা হল।' অত্যন্ত আশ্চর্যের কথা 
যে, বিদ্যাসাগরের গুপগ্রাহী হওয়া সত্বেও লেফটেন্যাণ্ট 
গভর্ণর হ্যালিডে বিদ্যাসাগরের দাবী সমর্থন না করাই 
স্থির করলেন। অন্মান কোনও মহল থেকে তার উপর 
চাপ দেওয়া হয়েছি. অথবা এর পেছনে ছিল তার্রতীয়দের 
প্রতি বিরুদ্ধ মনোভাব । যাই হোক, এই ঘটনায় বিদেশ 
শাসকদের কাছ থেকে শ্ববিচার পাওয়ার মোহ বিদ্যা- 
সাগরের ভেঙ্গে গেল। অতএব ১৭৫৭ সালের আগস্ট 
মাসে পদত্যাগ করার ইচ্ছ৷ প্রকাশ করে জনশিক্ষা অধিকর্তাকে 
তিনি 'একঠি পত্র লেখেন । সেই - পত্রের একটা প্রতিলিপি 
স্কালিডের কাছেও পাঠিয়ে দেন। হ্থালিডে এজন্য ঠিক প্রস্তূত 
ছিলেন না। তিনি কিছুট৷ বিস্মিত হন এবং পদত্যাগ না 
করার জন্য বিদ্যাসাগরকে বিশেষতাবে অন্থুরোধ করেন। 

হালিডের সম্মানে তার অন্থরোধ রক্ষা করে বিদ্যাসাগর আর 
এক বছর কাজ করতে রাজী হন । অবশেষে ১৮৫৮ সালের 
আগষ্ট মাসে বিদ্যাসাগর পদত্যাগ করেন । ১৮৫৮ সালের 
সেপ্টেম্বর মাসে গভর্ণমেন্ট তার পদত্যাগপত্র ছুঃখের সঙ্গে গ্রহণ 
করে মন্তব্য করেন যে, পণ্ডিত কিছুটা “অশোভন ভাবে” পদ- 
ত্যাগ করেছেন, কারণ “তার অসন্তোষের কোনও সঙ্গত কারণ 
ছিল না ।” কিন্তু গভর্ণমেন্ট “ভারতবাসীর শিক্ষার কাজে ভার 
দীর্ঘ ও উৎসাহপুর্ণ কাজের” কথা স্বীকার করেন । এই 
সামান্য স্বীকৃতি শিক্ষা ক্ষেত্রে তার দীর্ঘ প্রাণপণ কর্মসাধনারই 
পুরস্কার । তিনি অন্য কোনও পুরস্কার পান নি, এমন কি 
কোনও পেনসনও পান নি । কারণ তার কন্মকাল ছিল দশ 
বছরের সামান্য কিছু বেশী । 

এই পদত্যাগের সময় বিদ্যাসাগর বিধবা বিবাহ আন্দোলনের 
মধ্যে খুব বেশী করে জড়িয়ে পড়েছিলেন এবং তার খুব বেশী 
অর্থের প্রয়োজন ছিল । অবশ্য তখন পুস্তক প্রকাশের কাজ 
থেকে তার অর্থাগম বেশ ভালই হচ্ভিল। কিন্ত তার দানের 
পরিমাণও নেহাৎ কম ছিল না। বাকল্যাণ্ডের মতে তখন 
দানের জন্য মাসে প্রায় দেড হাজার টাকা বিদ্যাসাগরের ব্যয় 
হত। এ ছাড়া বিধবা বিবাহের জন্যও তার অসম্ভব রকম 
খরচ হত। তবুও তিনি পাঁচশো টাকা মাইনের চাকরী ছেড়ে 
দিলেন । অধ্যক্ষ হিসাবে মাসিক তিনশো এবং বিদ্যালয়ের 
বিশেষ পরিদর্শক রূপে মাসিক ছু'শো টাকা তখন তিনি 
পাচ্ছিলেন । যে ব্যক্তি এমন চাকরী স্ষেচ্ছায় ছেড়ে দিতে 
পারেন তার কী অসীম আত্মপ্রত্যয় তা সহজেই অন্বুমান 
করা যায়। 

সরকারী কর্মচারীর বেশে বিদ্যাসাগর ছিলেন স্থার্থত্যাগী 
সংস্কারক । অতএব তিনি যখন দেখলেন যে তার জীবনের 
উদ্দেশ্য পূরণের অনুকূল পরিবেশ নেই এবং সরকারী চাকুরীর 
কঠিন আবেষ্ঠনীর বাইরে থেকেই তিনি সে ব্রত আরও 
ভালভাবে পালন করতে পারবেন, তখন সুরকারী চাকরী ছেডে 
দেওয়া থেকে কেউই তাকে নিরস্ত করতে পারল না। অর্থের 
প্রয়োজনীয়তা তিনি অবশ্যই বুঝতেন এবং অর্থ চাইতেনও বটে, 
কিন্ত আত্মসম্মান ও স্বাধীনতা এবং সব্রোপরি নিজের 
জীবনের ব্রতকে ক্ষুন্ন করে নয় । “ধুতি, চাদর ও চটি" পরিহিত 
এই সরল পণ্ডিত লাটভবনে মাথা উচু করে চলতেন। 
ইস্পাতের মত অনমনীয় মানুষ ছিলেন তিনি । 

সমাজ সংস্কারের অসম্ভব খরচ এবং দানের পরিমাণ ক্রমশঃ 
বেড়ে যাওয়ার জন্য বিদ্যাসাগরের এত অর্থভাব হয়েছিল যে, 
একসময়ে তিনি প্রেসিডেন্পী কলেজের সংস্কৃতির অধ্যাপকের 
পদের জন্য প্রার্থী হয়ে তখনকার লেফটেন্যাণ্ট গভর্ণর স্যার 
সিসিল বিডনকে পত্র লিখেছিলেন । কিন্তু সেই ছুঃসময়েও 
তার আত্মসম্মান বোধ এত তীব্র ছিল যে, তিনি পূক্রেই জানিয়ে 
দিয়েছিলেন যে, কোনও ইউরোপীয় অধ্যাপকের চেয়ে কম 
বেতনে তিনি চাকরী গ্রহণ করবেন না । মনে হয় বিদ্যাসাগরের 
গুণগ্রাহী হওয়া সত্বেও বিডন এই সর্ত পূরণ করা খুব সহজ 
মনে করেন নি। সেখানেই এই ব্যাপারটার পরিসমাপ্তি ঘটে। 

এইভাবে তার জীবনের একটি স্মরণীয় অধ্যায় শেষ হ'ল । 
তার চাকরী জীবনের বিবরণ থেকে জানা যায় যে, ইংরেজ 
কর্মচারীরা তাকে তীর স্বাধীন স্বভাব, সাধুতা ও পাণ্ডিত্যের 
জন্য বিশেষ সম্মান করতেন। তিনি খুব স্বাধীনচেতা পুরুষ 

ছিলেন এবং তার কাধ্যসাধনের মহান উদ্দেশ্য সরকারী চাকরীর 
স্কীর্ণ কাঠামোর মধ্যে থেকে পূরণ সম্ভব ছিল না। কিস্ত 
যতদিন চাকরী করেছিলেন ততদিন তিনি শিক্ষা ব্যবস্থাকে 
নৃতন রূপ দিয়ে তার বুনিয়াদ শক্ত করে গডে তুলতে চেয়ে- 
ছিলেন যাতে সে শ্শিক্ষা ভবিষ্যতে প্রসার লাভ করতে 
পারে । গত শতাব্দীর মধ্যভাগে লোকের মনে শিক্ষার রূপ, 
বিষয় ও মাধ্যম সম্বন্ধে অনেক দ্বিধা-দ্বন্দ ছিল। সবচেয়ে 
অস্থবিধা ছিল এই যে, সে যুগে কোনও শিক্ষাব্রতী ছিলেন 
না; সরকারী কর্মচারীরাই শিক্ষার মত একটি গুরুতর 
বিষয় পরিচালনা করতেন। শিক্ষার কর্মপন্থা নির্দেশের 
ব্যাপারে ভারতীয়দের বিশেষ কোনও হাত ছিল না। সেই 
বিশৃঙ্খল অবস্থার মধ্যেও বিদ্যাসাগর তার মত প্রতিষ্ঠিত করতে 
পেরেছিলেন । 

চাকরী ছেড়ে দিলেও তিনি সরকারী সংঅ্রব পরিত্যাগ করেন 
নি। গভর্ণমেন্ট তার কাছে শিক্ষা ও সমাজ কল্যাণ সম্পকিত 
অনেক বিষয়ে মতামত চাইতেন । যেমন, সংস্কত কলেজের 
পাঠ্যতালিকা পুনবিশ্যাস সম্বন্ধে ভার মত চাওয়া হয়েছিল । 
সংস্কৃত কলেজ তুলে দিয়ে সেই টাকায় তখনকার অন্যান্য স্কুল 
কলেজে সংস্কৃত শিক্ষাদানের যে প্রস্তাব হয়েছিল তিনি তার 
বিরোধিতা করেছিলেন । জন-শিক্ষা প্রসার সম্বন্ধেও তার মত 
চাওয়। হয়েছিল | 

বিদ্যাসাগর চাকরীতে ইস্তফা দেওয়ার কিছুদিন আগে 
গভর্ণমেন্ট “ওয়ার্ডস্‌ ইনষ্রিট্যুশান" নামে একটা প্রতিষ্ঠান স্থাপন 
করেন । উদ্দেশ্য ছিল রাজা ও জমিদারদের নাবালক 
উত্তরাধিকারীদের শিক্ষা দেওয়া । ১৮৬৩ সালে বিদ্যাসাগর এই 

প্রতিষ্ঠানের ভিজিটর বা পরিদর্শক নিযুক্ত হন এবং সেই 
স্বাদে তিনি কতকগুলি সংস্কারের সুপারিশ করেন। 
শিক্ষা প্রতিষ্ঠানে দৈহিক শাস্তি দেওয়া যে বিদ্যাসাগর অত্যন্ত 
ঘ্ণা করতেন তা 'অন্যান্য ব্যাপারে জানা গিয়েছিল। এই 
প্রতিষ্ঠান সম্বন্ধে তার মন্তব্য থেকেও তা জানা যায় । 

১৮৬৯ শ্বষ্টাব্দে গভর্ণমেন্ট “হিন্দ্-উইলস্‌ বিল? সম্বন্ধে বিছ্যা- 
সাগরের অভিমত জানতে চান। উত্তরাধিকার সম্বন্ধে 
যে শাস্ত্রীয় বিধান আছে সেই অনুসারে তিনি অভিমত দেন। 
আগেই উল্লেখ করা হয়েছে যে গভর্ণমেণ্ট তার কাছে “সহবাস 
সম্মতি বিল? সম্বন্ধেও মত জিজ্ঞাসা করেছিলেন । 

সরকারী কাজ থেকে অবসর নেওয়ার পর বিদ্যাসাগর তার 
জীবনের একটি মহৎ কাজ করেন। তা হল “হিন্দু ফ্যামিলি 
গ্যান্ুইটি ফাণ্ড, প্রতিষ্ঠা । এ কাজে তিনিই ছিলেন পথিকৃৎ । 
যখন এই ফাণ্ড প্রতিষ্ঠা করা হয় তখন জীবনবীমা ও 
পারিবারিক নিরাপত্তার কোন ব্যবস্থা ছিল না। হিন্দু 
মধ্যবিত্রদের পক্ষে এই ব্যবস্থার বিশেষ অর্থ নৈতিক 
তাৎপর্য্য ছিল। গ্যান্ুইটি ফাণ্ড প্রতিষ্ঠার ব্যাপার থেকে 
বোঝা যায় যে, বিদ্যাসাগর স্বপ্রদশী আদর্শবাদী ছিলেন 
না, বরং কঠোর বাক্তব বুদ্ধিসম্পন্ন ব্যক্তি ও অর্থনীতি বিষয়ে 
সচেতন ছিলেন । তখনকার দিনে সংসার ছিল একাননবী । 
বিদ্যাসাগর নিজে ছিলেন একান্নবত্তী মধ্যবিত্ত ঘরের ছেলে । 
তিনি জানতেন যে একান্নবত্তী পরিবারের একমাত্র উপার্ভন- 
কারী ব্যক্তির মৃত্যু হলে তার পরিবারের লোকদের কত 
অসহায় অবস্থা হয় । টাকা পয়সার ব্যাপারে একজন বিধবাকে 
কত অসহায়ভাবে এবং কিরকম সামাজিক বিধি নিষেধের 


বিভিন ক্ষেত্রে 69 


মধ্যে জীবন কাটাতে হয় তাও তিনি জানতেন । অতএব 
তিনি যে পরিকল্পনা করলেন সেই অন্থসারে প্রতিমাসে এক 
ব্যক্তি যদি একটা নিদ্দিষ্ট পরিমাণ অর্থ ফাণ্ডে জমা দেয় তবে 
তার মৃত্যুর পর তার পৰিবারবর্গ অবশ্যই কিছু ন্যুনতম সাহায্য 
পাবে। 

বিদ্যাসাগরের অবসর জীবনের আর একটা বড় কাজ হল 
মেট্রোপলিটান ইনষ্রিট্যুশান। প্রথমে এই প্রতিষ্ঠানের নাম 
ছিল “ক্যালকাটা ট্রেনিং স্কুল” । মধ্যবিত্ত ঘরের ছেলেদের কম 
খরচে ইংরাজী শিক্ষা দেওয়ার উদ্দেশ্যে কলকাতার কয়েকজন 
বাসিন্দা মিলে এই স্কুলটি প্রতিষ্ঠা করেন। তখনকার দিনে 
সমস্ত শিক্ষা প্রচেষ্টার কাজে বিদ্যাসাগর কোনও না কোনও 
ভাবে সাহায্য করতেন । অতএব তিনি সেই প্রতিষ্ঠানের 
সঙ্গেও যুক্ত হন। পরে পরিস্থিতি এমন হল যে তাকে 
সেই প্রতিষ্ঠানের সমস্ত দায়িত্ব গ্রহণ করতে হস্ল। এর নুতন 
নাম হস্ল হিন্দু মেট্রোপলিটান ইনপ্রিট্যুশান। বৃদ্ধ বয়সে সমাজ 
সংস্কারকের অবসর জীবনে এই প্রতিষ্ঠান ছিল সবচেয়ে প্রিয় 
কর্ম্মস্থল। তিনি প্রায় মাতাপিতার স্তেহে এই প্রতিষ্ঠানটি 
লালন পালন করতেন । ১৮৬৪ সালে তিনি এখানে উচ্চতর 
শিক্ষার ব্যবস্থা করে একে বিশ্ববিগ্ভালয়ের তত্বাবধানে আনার 
চেষ্টা করেন কিন্তু তার সে চেষ্টা সফল হল না। কারণ 
তখন কলিকাতা বিশ্ববিদালয়ের ইউব্রোপায় কর্মকর্তারা মনে 
করতেন যে “এক নেটিভের” দ্বারা পরিচালিত প্রতিষ্ঠানে 
সত্যকারের উচ্চ ইংরাজী শিক্ষা দেওয়া সম্ভব নয় । ১৮৭২ সালে 
বিদ্যাসাগন আবার এই বিদ্যালয়টিকে বিশ্ববিদ্যালয়ের অন্তর্গত 
করতে চান। এবার এখান থেকে ফাষ্ট আর্টস পরীক্ষা 

দেওয়ার অন্নুমতি দেওয়া হয়। ধীরে ধীরে বিদ্যালয়টির 
উন্নতি হতে লাগল । ছাত্ররা পরীক্ষায় ভাল ফল দেখাতে 
লাগল । একজন নেটিভের পরিচালিত প্রতিষ্ঠান পরীক্ষায় 
এত ভাল ফল করছে দেখে ইউরোপীয় শিক্ষাব্রতীরা ও 
মিশনারীরা বিস্মিত হলেন ও একটু হিংসার ভাবও জাগলো । 
মেট্রোপলিটান ইনষ্রিট্যুশান সম্বন্ধে আরও কিছু বলা 
প্রয়োজন। তাহলে বিদ্যাসাগরের চরিত্রের ও চিন্তাধারার 
স্পষ্ট পরিচয় পাওয়া যাবে । প্রথমতঃ তিনি ইংব্রাজী শিক্ষার 
পক্ষপাতী ছিলেন । অবশ্য তিনি ভারতীয় ভাষা ও সংস্কৃতিকে 
বজ্গন করতে চাননি । তিনি বুঝেছিলেন যে, বিদেশী 
ভাষা ও সংস্কৃতিকে দূরে সরিয়ে রাখার দিন চলে গেছে। 
তাছাড়া দেশে তখন যে পুনর্জাগরণ স্বরু হয়েছিল তাকে 
শক্তিশালী করতে হলে প্রাচ্য ও পাশ্চাত্য সংস্কৃতির মধ্যে যে 
শ্রেষ্ঠ জিনিষগুলি আছে তাদের মিশ্রণ ও সমন্বয় ঘটাবার 
প্রয়োজন ছিল । মধ্যবিত্ত সমাজের ছাত্রেরা যাতে স্বল্প বায়ে 
ইংরাজী শিক্ষা পেতে পারে সেজন্য তিনি এই মেট্রোপলিটান 
ইনষ্রিট্যুশান গড়ে তুলেছিলেন । তাছাড়া আরও একটা 
কারণ ছিল। মিশনারী প্রতিষ্ঠানের বা হিন্দু কলেজের 
ছাত্রেরা বিদেশী আবহাওয়ার মধ্যে শিক্ষা পেয়ে জাতীয় 
মনোভাব থেকে বিচ্ছিন্ন হয়ে পড়ছিল । কিন্তু বিদ্যাসাগরের 
এই প্রতিষ্ঠানের মত ভারতীয় স্বত্বাধিকারীর ও ভারতীয়দের 
দ্বারা পরিচালিত ইংরাজী শিক্ষা প্রতিষ্ঠানে সে ক্ষতির সম্ভাবনা 
ছিল না। অর্থাৎ রবীন্দ্রনাথ ঠাকুরের ভাষায় এই মেট্রোপলিটান 
ইনষ্রিট্যুশানের মধ্য দিয়ে বিদ্যাসাগরই সর্বপ্রথমে জাতীয় 
ভিত্তির উপর ইংরাজী শিক্ষার বুনিয়াদ রচনা করলেন। এর 

'ফলে পাশ্চাত্য ভাবধারার সঙ্গে ভারতীয় ভাবধারার সংমিশ্রণ 
ঘটলো এবং এই প্রতিষ্ঠানের ভিতর দিয়ে জাতীয়তাবাদের ও 
রাজনৈতিক চেতনার জাগরণ হল । রাজনীতিবিদ না হয়েও 
বিদ্যাসাগর এইভাবে রাজনৈতিক জাগরণে সাহায্য করেছিলেন। 
একথা স্মরণ করা দরকার যে, স্রেন্দ্রনাথ বন্দ্যোপাধ্যায় যখন 
সিভিল সাভিস থেকে বরখাস্ত হলেন এবং ব্যারিষ্টারী করবার 
অন্নুমতিও পেলেন না, তখন তিনি ইংরাজীর অধ্যাপক হিসাবে 
বিদ্যাসাগরের এই প্রতিষ্ঠানে যোগদান করেন এবং ছাত্রদের 
মধ্যে বিপুল উদ্দীপনা স্ষ্টি করেন। ক্রমে আরও অনেক 
খ্যাতনামা ব্যক্তি এই প্রতিষ্ঠানে যোগ দেন। দেশের মধ্যে 
যখন জাতীয়তাবোধ জেগে উঠেছিল তখন এই প্রতিষ্ঠানটি 
সে চেতনার বিকাশে অনেক অনুপ্রেরণা যুগিয়েছিল | তরুণদের 
মনে প্রথমে জাতীয়তাবোধ জাগ্রত করার ও তাকে শক্তিশালী 
-করার ছুটি উপায় হল, সংবাদপত্র ও শিক্ষা প্রতিষ্ঠান। 
সাংবাদিকতার ক্ষেত্রে বিদ্যাসাগরের ভূমিকার কথা পরে 
আলোচনা করা হবে। শিক্ষা ক্ষেত্রে নানাবিধ কাজের মধ্যে 
দিয়ে তিনি খুবই প্রভাব বিস্তার করেন। তীর মেট্রোপলিটান 
ইনষ্রিট্যুশানের মত শক্তিশালী প্রতিষ্ঠানের মধ্য দিয়ে তিনি 
নবজাগ্রত দেশপ্রেমকে সযত্বে লালন করেন। অতএব 
পরবর্তীকালে এই প্রতিষ্ঠানটি যে বিদ্যাসাগরের নামে নামকরণ 
করা হয়েছিল তা নিঃসন্দেহে যুক্তিযুক্ত হয়েছিল! 


একজন শ্রষ্ঠা, নিম্মাত 


আধুনিক বাংলা সাহিত্যের বিকাশ ও উন্নতির ব্যাপারে 
বিদ্যাসাগরের ভূমিকা ছিল তাৎপর্যপূর্ণ । বস্ত্রতঃপক্ষে বাংলা 
গদ্যের জনক হিসাবে তিনি এক বিশিষ্ট্য স্থান অধিকার করে 
আছেন। তার সঙ্গে সঙ্গেই বাংলা গদ্য আধুনিক স্জনধর্মবী 
পধ্যায়ে প্রবেশ করল । 

প্রথম ও মধ্য যুগের বাংলা সাহিত্যে গদ্যের স্থান ছিল 
একেবারেই গৌণ,__বস্তৃতঃপক্ষে সাহিত্যিক গদ্য বলতে কিছুই 
ছিল না। বাংলা গদোর বিকাশ ঘটে ব্রিটিশ যুগে এবং 
তা প্রধানত: বিদেশীদের দ্বারা প্রবন্তিত হয়। মুখ্যতঃ বৃষ্টধর্মব 
প্রচারের উদ্দেশ্যে শ্রীরামপুরের মিশনারীরা বাংলা গদ্য লিখতে 
এবং ছাপতে আরম্ভ করেন। এদের পুরোভাগে ছিলেন 
বিখ্যাত যাজক উইলিয়াম কেরী | তিনিই বাংলা গদ্য লেখার 
প্রেরণা যোগান। তারপরে ছিল ফোর্ট উইলিয়াম কলেজ । 
এইখানে তরুণ ব্রিটিশ উচ্চপদস্থ রাজকম্ম্চারীদের বাংলা ভাষা 
শিক্ষা করতে হত । কেরী ছিলেন এই কলেজের বাংলা বিভাগের 
প্রধান অধ্যাপক | কিন্তু বাংলা পাঠ্যপুস্তকের অভাব বাংলা 
শিক্ষার পথে অন্তরায় ছিল। অতএব কেরী আটক্রন পণ্ডিত 
যোগাড় করলেন এবং পনের বৎসর সময়ের মধ্যে ১৩টি বাংলা 
গদাপুস্তক রচনা করালেন। প্রকৃতপক্ষে রামমোহন রায় 
আধুনিক বাংলা গদ্যের ভিত্তি স্থাপনা করেন, সংস্কৃত গ্রন্থের 
বাংলা অনুবাদ, ধর্ম সন্বন্ধে বিতর্কমূলক রচনা ও তার সাময়িক 
পত্র “স্বাদ কৌমুদী”র মাধ্যমে ! এই প্রসঙ্গে তভবোধিশী 
পত্রিকা, ও বিশেষ করে তার প্রতিভাশালী সম্পাদক 

অক্ষয় কুমার দত্তের ভূমিকা উল্লেখযোগ্য । অক্ষয় কুমার দত্ত 
একটি শক্তিশালী গদ্য রচনাশৈলী রচনা করলেন, যার মাধ্যমে 
ইতিহাস বিজ্ঞান, দর্শন, ধন প্রভৃতির ন্যায় গুরুতর. বিষয়ে 
লেখা সম্ভব হয়েছিল । এইভাবে বাংলা গগ্ভের বিকাশ হতে 
লাগল । কিন্তু তা সত্বেও বাংলা গগ্য যেন বিদ্যাসাগরের 
লেখনীর যাছুস্পর্শের জন্য অপেক্ষা করে ছিল। বিদ্যাসাগর 
বাংলা গগ্কে সজীব ও প্রকাশব্যগ্তক করে তুললেন। 

বিদ্াসাগর নিজেও ছিলেন তত্ববোধিনী দলের একজন । 
তিনি যে রচনাশৈলী প্রবর্তন করলেন তার ফলে বাংলা 
গদ্য বিশেষভাবে অগ্রসর হলো । 

বিদ্যাসাগর ছিলেন মুখাতঃ একজন অষ্টা একজন নির্মাতা । 
শিক্ষার ব্যবস্থা তখন ভাল ছিল না, ভাল পাঠ্যপুস্তকও পাওয়া 
যেত নী । বাংলা গগ্য তখনও ভাল করে বিকাশ লাভ 
করে নি। তিনি চিন্তা করে দেখলেন ষে প্রথমে এই ছুটি 
অভাব পূরণ করতে হবে । বাংলা ভাষার কাঠামো তৈরা 
করে ভাষাকে নানারকম ভাব প্রকাশের উপযুক্ত করে তোলাই 
ছিল তার প্রথম কাজ । অতএব মৌলিক রচনার পরিবর্তে 
তিনি প্রধানতঃ অন্রবাদ ও অন্য পুস্তক রচনার দিকে ঝ,কলেন । 
তার নিজের মৌলিক রচনার মধ্যে ছিল বিধবা বিবাহ (বিষয়ক 
ছুটি পুস্তিকা, বহু বিবাহ নিরোধ বিষয়ে ছুটি পুস্তিকা, অসমাণ্ত 
আত্মজীবনী, সংস্কৃত ভাষা ও সাহিতা সম্বন্ধে একটি বড় প্রবন্ধ 
এবং আরও কিছু কিছু লেখা । শোষোক্ত লেখাগুলি তিনি 
ছদ্দনামে লিখেছিলেন বলে অনুমান করা হয় । বিদ্যাসাগরের 
মধ্যে যে প্রগাঢট পাণ্ডিত্য ও শ্রান্তিহান কর্মক্ষিমতার সমন্বয় 
হয়েছিল তা দেখে আমাদের বিস্ময় জাগে । তিনি ছিলেন 

অত্যন্ত আগ্রহশীল পাঠক । তার গ্রন্থ সংগ্রহশালায় ভালো। 
ভালো বাংলা, সংস্কৃত, ইংরাজী ও হিন্দী পুস্তক ছিল। যেমন 
তার রচনাশৈলী ছিল-নিখুঁত তেমনি তার লেখায় ছিল দক্ষতা । 
প্রয়োজনের চাপে তাকে অনেকগুলি শিশুপাঠ্য ও অন্যান্য পাঠ্য 
পুস্তক লিখতে হয়েছিল। কিন্তু অস্তরে অন্তরে তিনি ছিলেন 
শিল্পী। তার রচিত মোট গ্রন্থ সংখ্যা পঞ্চাশেরও অধিক । 
বিদ্যাসাগরের প্রথম প্রকাশিত পুক্তক “বেতাল পঞ্চ বিংশতি” 
(১৮৪৭) “বেতাল পচ্চিশী' নামে একটা হিন্দী পুস্তকের ভিত্তিতে 
রচিত। বইটি প্রথমে ফোর্ট উইলিয়াম কলেজের পাঠ্যপুস্তক 
মনোনীত হওয়ার যোগ্য বিবেচিত হয় নি; পরে শ্রীরামপুর 
মিশনের মার্শম্যান সাহেবের বিশেষ প্রশংসায় সেটা পাঠ্য পুক্তক 
হিসাবে গৃহীত হয়। তিনি তার সাহিত্যিক জীবনের প্রথম 
বাধা উত্তীর্ণ হলেন। এরপরে বিদ্যাসাগর ইংরাজী পুস্তক 
অবলম্বনে “বাংলার . ইতিহাস” (১৮৪৮) এবং “জীবন চরিত, 
(১৮৪৯) নামে ছুটি পুস্তক লিখলেন । তারপর ক্রমে ক্রমে 
শিশুদের পাঠ্য পুস্তক “বোধোদয়” (১৮৫১), “কথামালা, 
(১৮৫৬) ও আখ্যান মঞ্জরী” (১৮৬৩) প্রকাশ করলেন । কিন্তু 
বাংলাদেশের লক্ষ লক্ষ ছেলেমেয়েদের জন্য বিদ্যাসাগরের 
সবচেয়ে বড দান ছিল “বর্ণ পরিচয়' প্রথম ও দ্বিতীয় ভাগ । 
এই ছুইখানি শিশুপাঠ্য পুস্তক শতাধিক বৎসরেরও বেশী 
বাংলার প্রাথমিক শিক্ষাক্ষেত্রে প্রধান স্থান অধিকার করেছিল । 
“বর্ণ পরিচয়ের জনপ্রিয়তা ছিল অসীম, বাংলার প্রতি গৃহে 
শিক্ষার অঙ্গ হয়ে পড়েছিল এই বই ছুটি। বই ছুটিতে বাংলা 
বর্ণ পরিচয়ের সহজ অথচ স্সম্বদ্ধ প্রণালী প্রবর্তন করা হয় । 
বিদ্যাসাগর কালিদাসের 'অভিজ্ঞান শকুত্তলমে'র ভিত্তিতে 

শকুস্তলা' (১৮৫৪) ও ভবভূতির “উত্তর রামচরিতে'র ভিত্তিতে 
“সীতার বনবাস” (১৮৬০) লিখেছিলেন | বই ছুখানি পড়লে 
মৌলিক রচনা বলে মনে হয়। এই বই ছুটিতে বিদ্যাসাগরের 
শিল্পী মনের পরিচয় রয়েছে । তার অস্তনিহিত সৌন্দর্য ও 
শিল্পবোধ পরিপূর্ণভাবে প্রকাশ পেয়েছে এই বই ছুটিতে । 
এখানে দেখতে পাই বিদ্যাসাগর সমাজ সংস্কারের কোলাহলময় 
ও ধুলিধূসর বাদান্বাদের ক্ষেত্র থেকে মুক্ত হয়ে প্রাচীন মহান 
সাহিত্যের সৌন্দর্য্য ও মহিমার মধ্যে মগ্ন হয়ে গেছেন । এই 
প্রসঙ্গে উল্লেখযোগ্য যে, তিনি “কুমারসম্ভব', “কাদম্বরী” 
“মেঘদূতম্‌" “রঘৃবংশম' প্রত্তৃতি কয়েকখানি প্রাচীন খ্যাতনামা 
গ্রন্থ সম্পাদন করেছিলেন । কঠিন সংস্কৃত ভাষা এবং এই 
ভাষার ব্যাকরণ আয়ত্ব করতে ছাত্রদের অনেক বছর লাগত । 
ফলে ভারতের এই অমূল্য প্রাচীন ভাষা ও সাহিত্যের চর্চায় 
তারা নিরুৎসাহ বোধ করতো । সেইজন্য তিনি “সংস্কৃত 
ব্যাকরণের 'উপক্রমণিকা" (১৮৫১) এবং চার খণ্ডে ব্যাকরণ 
কৌমুদী” (১৮৫৩, ১৮৫৪ ও ১৮৬২) লিখে সংস্কৃত ব্যাকরণকে 
সরল ও সহজবোধ্য করেছিলেন । 

সেকস্পীয়ারের “কমেডি অব এররস্* অবলম্বনে ভ্রান্তি 
বিলাস, লিখে বিদ্যাসাগর দেখালেন তার সাহিত্যিক রুচি 
কত ব্যাপক ছিল। 

বিদ্যাসাগর লিখিত বিধবা বিবাহ ও বহু বিবাহ সম্বন্ধে চার 
খানি গবেষণামূলক পুস্তিকা এবং তার সংস্কৃত ভাষা ও সাহিত্য 
সম্বন্ধে প্রবন্ধ (১৮৫৩) বাংলা গদ্যের ইতিহাসে একটা বিশিষ্ট 
স্থান অধিকার করে আছে । শেষোক্ত প্রবন্ধে সংস্কৃত সাহিত্যের 
একটা রূপরেখা দেওয়া হয়েছে । বিদ্যাসাগর আত্মজীবনী; 

লিখতে স্বর করেছিলেন । কিন্তু ছুটি অধায়ের বেশী লিখতে 
পারেন নি। এর মধো তার জন্ম, পিতৃপরিচয় এবং শৈশব 
জীবনের কথা লেখা আছে । 

ছদ্বুনামে লিখিত কয়েকটি প্রস্তক বিদ্য'সাগরের দ্বারা রচিত 
বলে মনে করা হয়, যেমন “অতি অল্প হইল? (১৮৭৩), “আবার 
অতি অন্তর হইল' (১৮৭৩), 'ব্রজবিলাস” (১৮৮৪) ইতাদি । লেখার 
ধরণ ও ভাষা দেখে ও সমসামরিক কয়েকজন ব্যক্তির প্রামাণিক 
বিবৃতি অনুসারে মনে করা হয় যে, বিদ্যাসাগরই এই রইগুলির 
রচয়িতা'ছিলেন। এই পৃস্তকগুলি ছিল প্রধানতঃ বিধবা বিবাহ 
ও বহু বিবাহ সম্পর্কে তর্কবিতর্কমূলক ব্যঙ্গ রচনা । বিদ্যা- 
সাগরকে এই পুস্তকগুলিকে বাঙ্গ করে যে সব অজস্র গালি 
দেওয়া হয়েছিল, তিনি তার উপযুক্ত জবাব দিয়েছেন। এই 
বইগুলির ভাষা তার গবেষণামূলক পুস্তিকার মত নয়! এগুলি 
হালকা সুরে রচিত, স্থানে স্থানে কথ্য ভাষায় সহজ শৈলী । 

বিদ্যাসাগর অবিসংবাদিতভাবে বাংলা গদ্যের অষ্টা ছিলেন । 
সাহিত্যের ক্ষেত্রে তার আবির্ভাবের আগে বাংলা গদ্য ছিল 
একেবারে সংস্কৃত ধেঁষা, ক্লান্তিকর ভাবে দীর্ঘ ও শববহুল। 
আধুনিক ভাষার সাবলীলতা, সৌন্দর্য ও সহজ বাচনভঙ্গী 
কিছুই বাংলা গদ্যে ছিল না। অক্ষয় কুমার ইত্যাদির মত 
তত্ববোধিনী দলের লেখকেরা, বাংলা ভাষাকে সাবলীল করার 
ব্যাপারে যেসব অস্নৃবিধা ছিল, সেগুলি দূর করতে সুর ঝরে 
ছিলেন। কিন্ত বিদ্যাসাগরই সুষ্ঠুভাবে শব্দ বাবহার করে 
ভাষার দুর্বোধ্যতা দূর করলেন.। সাহিতা এবং অন্যান্য বাস্তব 
বিষয় প্রকাশের উপযোগী করে ভাষাকে গড়ে তুললেন । 

বিদ্যাসাগর যে বাংলা ভাষা থেকে সংস্কৃত শব্দ বজ্জন 

করলেন তা নয়। বরং সংস্কৃত শবের এমন যুক্তিসঙ্গত 
ব্যবহার করলেন যে, ভাষা আর দীর্ঘ ও ছুর্বোধ্য রইল না। 
শুধু তাই নয়, ভাষা সৌন্দর্য্য ও গান্ভী্য্যপূর্ণ হয়ে শক্তিশালী 
ও স্পষ্টরূপে ভাব প্রকাশের উপযোগী হল । সংক্ষেপে বলা 
যায় তিনি সাধু ভাষার মান নিদ্দিষ্ট করে দিলেন। এই প্রসঙ্গে 
আর্ল অব রোণাণ্ডসে বলেছিলেন, “যে কাজে ফোট উইলিয়ম 
কলেজের পণ্ডিতেরা কৃতকার্য হতে পারেন নি, সেই কাজে 
বিদ্যাসাগর সফল হলেন । কারণ বাংলা ভাষার বৃন্ধুণীর মধ্যে 
তিনি সংস্কৃত শব্দকে এমনভাবে সন্নিবেশ করলেন যে ভাষা 
হাস্যকর ভাবে গুরুগন্তীর না হয়ে এশ্বধ্যশালী হয়ে উঠল 1” 
বিদ্যাসাগর যে কেবল বাংলাভাষায় ছেদ চিহ্ন প্রবর্তন করলেন 
তাই. নয়, তিনি পদবিন্যাস ও বাক্যগঠন প্রণালীকে যুক্তিসঙ্গত 
রূপ দিরে সহজবোধ্য করে দিলেন । তিনিই সর্বপ্রথম স্বসম 
শব্দ দিয়ে বাক্য গঠন করে স্ুসম্বদ্ধ ও শিল্পময় ' গদ্যশৈলী 
প্রবর্তন করেন। ভাষাকে তিনি যে রকম সুন্দর করলেন তা৷ 
একমাত্র শিল্পী মনের পক্ষেই সম্ভব । 

তাষা সংস্কার করে বিদ্যাসাগর এই ভাবে বাংলা গদ্যের 
বুনিয়াদ রচনা করেছিলেন বলে বঙ্কিমচন্দ্র চট্টোপাধ্যায়ের মত 
একজন সুলেখক ওঁপন্যাসিকের আবির্ভাব সম্ভবপর হয়েছিল । 
বিদ্যাসাগরের সঙ্গে বঙ্কিমচন্দ্রের মততেদ ছিল এবং বিদ্যা- 
সাগরের রচনার সাহিত্যিক মূল্য সম্বন্ধে প্রথম জীবনে তার 
মনে সংশয় ছিল। তা সত্বেও বস্কিমকে স্বীকার করতে, 
হয়েছিল যে বাংলা গদ্য ক্ষেত্রে বিদ্যাসাগর যা স্থি করে- 
ছিলেন তাই ছিল তার নিজের এবং' সমসাময়িক লেখকদের 
প্রধান অবলম্বন .। বিদ্যামাগরী রীতি বা সাধুভাষার বিরুদ্ধে 

একটা প্রতিক্রিয়াও হয়েছিল। প্যারীর্টাদ মিত্রের লেখা 
'আলালের ঘরের ছুলাল" নামক গ্রন্থে এই প্রতিক্রিয়া দেখা 
যায়। প্যারী্টাদ বইটি টেকাদ ঠাকুর এই ছদ্মনামে লেখেন । 
সংস্কৃত ধেষা রীতি বর্জন করে সম্পূর্ণভাবে কথ্যভাষায় এই 
বইটি লেখা হয়েছিল। বঙ্কিম বিদ্যাসাগর ও টেকর্টাদের 
মাঝামাঝি পথ অন্নুসরণ করেছিলেন । তবে শেষের দিকে তার 
ভাষা যতটা সম্ভব সরল হয়ে সাধারণ মানুষের কথ্যভাষার মত 
হয়েছিল । 

ভাষার এই বিবর্তনে বিদ্যাসাগর শক্তি ও গতিবেগ সঞ্চার 
করেছিলেন । তা না হলে ভাষা এত দ্রেত অগ্রসর হতে পারত 
না। শিক্ষা, সমাজ, ভাষা ও সাহিত্য, সর্বক্ষেত্রেই বিদ্যাসাগর 
ছিলেন সংস্কারক । 

বিদ্যাসাগর সাংবাদিক ছিলেন না। সংবাদপত্রের যা 
প্রধান উপজীব্য অর্থাৎ রাজনীতি, তার সঙ্গেও তার কোনও 
সংঅব ছিল না। তবুও তিনি নানাবিধ কাজের দ্বারা 
সাংবাদিকতার পরিপোষণ করবার চেষ্টা করেছিলেন । 

বাংলা সাংবাদিকতা তখন দ্রুত অগ্রসর হচ্ছিল। শ্রীরামপুর 
মিশনারীদের দ্বারা প্রতিষ্ঠিত “দিগদর্শন” ও “সমাচার দর্শন 
থেকে সরু করে অনেকগুলি বাংলা সাময়িক পত্র প্রকাশিত 
হয়েছিল । ১৮৩১ থেকে ১৮৪*__এই দশ বছরের মধ্যে ৩০টি 
সাময়িক পত্র প্রকাশিত হয়, সবগুলি অবশ্য দীর্ঘস্থায়ী হয়নি । 
কিন্ত এই পত্র পত্রিকাগুলির প্রকাশ থেকে জানা যায় যে 
তখনকার সামাজিক, রাজনৈতিক ও সাহিত্যিক চেতনা ক্রমশ: 
বৃদ্ধি পাচ্ছিল। 

বিদ্যাসাগর 'তত্ববোধিনী পত্রিকা"র সম্পাদকমণ্ডলীর সভ্য 

ছিলেন, এ কর্থা পৃরেরেই বলা হয়েছে । এ ছাড়া বন্ধু মদন 
মোহন তর্কালঙ্কারের সহযোগিতায় তিনি “সব্বশুভম্করী পত্রিকা। 
নামে একটা সাময়িক পত্র প্রকাশ করেন। এ পত্রিকা অবশ্য 
দীর্ঘদিন স্থায়ী হয়নি । ১৮৫৮ সালে তিনি বন্ধু দ্বারকানাথ 
বিদ্যাভূষণের সহায়তায় “সোমপ্রকাশ' নামে আর একটি 
সাময়িক পত্রিকা প্রকাশ করেন। আল অব রোণাগুসে 
বলেছিলেন, “এই পত্রিকা বাংলা সাংবাদিকতার ক্ষেত্রে একটা 
নৃতন পরিমাজ্জিত ভাব এনেছিল ।” বাঙালী সমাজের উপর 
এই পত্রিকার খুব প্রভাব পড়েছিল । দ্বারকানাথ বিদ্যাভূষণ 
ছিলেন এর সম্পাদক | বিদ্যাসাগর নানাভাবে সাহায্য করে 
এই পত্রিকাটিকে শক্তিশালী প্রগতিশীল সামাজিক ও 
রাজনৈতিক মত প্রকাশের উপযোগী করে গড়ে তুলেছিলেন। 
মধ্যবিত্ত সমাজের মুখপত্র “হিন্দু পেদ্রিয়ট” পত্রিকার সম্পাদক 
হরিশচন্দ্র মুখাজ্জর্ণর যখন মৃত্যু হয়, তখন এ ইংরাজী সংবাদপত্র 
পরিচালনার ভার বিদ্যাসাগরের উপর এসে পড়ে এবং তিনি 
কেষ্টদাস পালকে এর সম্পাদক নিযুক্ত করেন। এই সংবাদ 
পত্রটি বিশেষ খ্যাতি লাভ করেছিল এবং সরকারী ও 
বেসরকারী উভয় মহলেই এর সুনাম ছিল। পরবস্তাকালে 
কেছ্দাস পালের সঙ্গে মত বিরোধ হওয়ায় বিদ্যাসাগর এর 
সংশ্রব ছেড়ে দেন। 

এই ছুটি পত্রিকার সঙ্গে বিদ্যাসাগরের যোগাযোগ থেকে 
বোঝা যায় যে, তিনি সামাজিক ও রাজনৈতিক কাজে 
সাংবাদিকতার গুরুত্ব উপলন্ধি করতে পেরেছিলেন বলে 
সংবাদপত্রের কাজে যথাসম্ভব সাহায্য করতেন । এই প্রসঙ্গে 
উল্লেখ করা যেতে পারে যে, পূর্ধববস্তাঁ যুগের অন্যান্য সাময়িক 

পত্রিকাগুলি রাজনীতির মত গুরুতর বিষয়ে আলোচনা করতো 
না। সেগুলি প্রধানত: সমাজ ও ধর্ম বিষয়ে আলোচনা 
করতো । কিন্তু “সোমপ্রকাশ' প্রধানত; রাজনীতি নিয়ে 
আলোচনা করতো । 

বিদ্যাসাগরের রাজনৈতিক মত সম্বন্ধে কিছু জানা যায় না। 
তিনি যে সব পত্রিকার সঙ্গে সংশ্রিষ্ট ছিলেন তা থেকেও কিছু 
জান! যায় না। কিন্তু সাংবাদিকতাকে তিনি সব্বদাই সমর্থন 
করতেন। কারণ সংবাদপত্রের মধ্য দিয়েই সমাজের প্রগতিশীল 
অথচ সংযত মত প্রতিফলিত হয়। ১৮৭৬ সালে ইগ্ডিয়ান 
গ্যাসোসিয়েশান গঠিত হয় । এই এ্যাসোসিয়েশানের উদ্যোক্তা- 
দের মধ্যে আনন্দমোহন বস্ত্র ও স্ুরেন্দ্রনাথ ব্যানাজ্জীর মত 
ব্যক্তিরা বিদ্যাসাগরকে এই রাজনৈতিক প্রতিষ্ঠানের সভাপতি 
করার প্রস্তাব করেন। ক্রমশঃ স্বাস্থ্য খারাপ হয়ে যাচ্ছিল 
কুলে বিদ্যাসাগর এ প্রস্তাব গ্রহণ করেন নি। তবে রাজনৈতিক 
অগ্রগতির জন্য এই রকম প্রতিষ্ঠান গড়ে তোলার কাজ 
অনুমোদন করেছিলেন । 

বিদ্যাসাগরের অন্তরে অপরের জন্য অসীম সহান্থৃভৃতি ছিল । 
তিনি বু লোককে দান করতেন। তার চরিত্রে গভীর 
মানবতাবোধ ছিল। এমন কি তার জীবিতকালেই তাকে 
নিয়ে নানারকম গল্প প্রচলিত হয়েছিল । এটা যে কেবল তার 
সমাজ সংস্কার কাজের জন্য হয়েছিল তা নয়। তার অসীম 
দয়ার জন্যও লোকে তাকে নিয়ে অনেক গল্প স্থ্টি করেছিল । 
তার এই দয়ার জন্য লোকে ভালবেসে তার নাম দিয়েছিল 
“দয়ার সাগর” । বিদ্যাসাগর নিজে ছিলেন খুব সরল ও 
অনাড়ম্বর। কিন্তু অপরের জন্য খরচ করার সময় তিনি প্রচুর 
অর্থ ব্যয় করতেন। এই ব্যয় এত অজ ছিল সে একে প্রায় 
দৌষাবহ বলা যেতে পারত । কোনও অভাবগ্রস্ত বা বিপন্ন 
ব্যক্তি তার কাছে এসে কখনও নিরাশ হয়ে ফিরে যেত না। 
শত শত দরিদ্র ছাত্র+ পিতৃমাতৃহীন বালক বালিকা ও অসহায় 
বিধবা বিদ্যাসাগরের দানের উপর নিভভর করে জীবনযাপন 
করত । বোধহয় বিদ্যাসাগর ছাড়া আর কেউ বিপন্ন ব্যক্তিকে 
সাহায্য করার জন্য নিজে খণগ্রস্ত হওয়ার ছুঃসাহস করবেন না। 
কিন্তু এই ছুঃসাহস ছিল বিদ্যাসাগরের অভ্যাসগত । এমন কি 
চাকরীতে ইস্তফা দেওয়ার পর যখন তাকে শুধু তার ছাপাখানা 
ও পুস্তক প্রকাশের আয়ের উপর নির্ভর করতে হত, তখনও 
তার দানশীলতা আগের মতই অব্যাহত ছিল । 

মাইকেল মধুস্দন দত্তের উল্লেখ পৃর্ব্বেই করা হয়েছে । এই 
মাইকেলকে বিদ্যাসাগর ঘে ভাবে সাহায্য করেছিলেন তা তার 
বদান্যতার একটি প্রকৃষ্ট উদাহরণ হয়ে আছে। মাইকেলের 

অমর কাব্য 'মেঘনাদ বধ? বাংলার কবিতার জগতে বিপ্লব 
এনেছিল । এই “মেঘনাদ বধ কাব্যের” রচয়িতা মাইকেল একদা 
ভার্সাই সহরে তার ফরাসী স্ত্রী ও সন্তান-সম্ততিদের নিয়ে 
অনাহারে দিন কাটাচ্ছিলেন, এবং ধণের জন্া প্রায় কারাবাসের 
সম্মুখীন হয়েছিলেন । যখন বাংলা দেশের কেউ মাইকেলের 
সাহায্যের জন্য এগিয়ে এল না তখন মাইকেল বিদ্যাসাগরকে 
চিঠি লিখলেন এবং তার শোকার্ত স্ত্রীকে সান্তনা দিলেন যে, 
এবার তিনি যে ব্যক্তির কাছে সাহাযোর ক্রন্য আবেদন করেছেন 
তার মধ্যে সমন্বিত হয়েছে “প্রাচীন খষির প্রতিভা ও জ্ঞান, 
ইংরাজের কর্্মশক্তি ও বাঙালী মায়ের কোমল হৃদয় ।” 
মাইকেল ঠিকই বলেছিলেন,_তার আবেদন বার্থ হল না। 
মাইকেলের এই করুণ পত্রে বিদ্যাসাগর বিশেষভাবে বিচলিত 
হয়ে সঙ্কল্প করলেন যে, তিনি কবিকে বিদেশে দার্দশা ও 
মর্য্যাদাহানির 'হাত থেকে বীচাবেন। মাইকেলের বন্ধু ও 
হিতৈষীদের কাছে সাহায্য চাইতে গিয়ে বিদ্যাসাগর বিফল 
মনোরথ হলেন । অতএব তিনি দেড় হাজার টাকা ধণ করে 
কবিকে পাঠিয়ে দিলেন । কিস্তু সেখানেই ব্যাপারটার নিষ্পত্তি 
ঘটল না। যতদিন না৷ মাইকেল ব্যারিষ্টারী পরীক্ষায় সফল 
হলেন ততদিন পর্যস্ত বিদ্যাসাগর সেই স্বভাবতঃ অমিতব্যয়া 
কবিকে টাকা পাঠাতে লাগলেন! এবং এর জন্য তিশি 
বেপরোয়াভাবে খণ করতে লাগলেন । একথা ভাবলেন না 
যে অসংযমী কবি হয়ত কোনদিনই সেই টাকা ফেরৎ দিতে 
পারবেন না । মাইকেল ছিলেন কবিতার জগতে বিদ্যাসাগরের 
প্রতিরপ | তিনি ছিলেন বিদ্রোহী । পুরাতনের ধ্বংশাবশেষ 
থেকে মাইকেল নৃতন কাব্যরূপ সৃষ্টি করেছিলেন, যেমন 

বিদ্যাসাগর গদ্যের জগতে নৃতন ধারা স্থৃষ্টি করেছিলেন। তারা 
ছজনে বাংলা সাহিত্যে আধুনিক যুগের প্রবর্তন করেছিলেন । 
এই ছুই বিদ্রোহীর পরস্পরের মধ্যে একটা সহান্নুভৃতির বন্ধন 
অস্তনিহিত ছিল। অনেকে মাইকেলকে শুধু যে এডিয়ে 
চলতেন তাই নয়, এমন কি ঘবণা করতেন, কেননা তিনি বৃষ্টধর্মম 
গ্রহণ করেছিলেন ।” কিস্তু বিদ্যাসাগর তাকে ভালবাসতেন 
এবং তার গুণগ্রাহী ছিলেন.। 

বিদ্যালয়ে পড়বার সময় বিদ্যাসাগর নিজের বৃত্তির অর্থ দিয়ে 
সহপাঠীদের জন্য সুন্দর সুন্দর পোষাক কিনে দিতেন কিন্তু 
নিজে হাতে বোনা মোটা স্বতার পোষাক পরতেন । প্রথম 
জীবনে সহপাঠীদের প্রতি এই সহানুভূতি পরবস্তী জীবনে 
বৃহত্তর সমাজের মধ্যে বিস্তৃত হয়েছিল । জীবনের প্রারস্ত 
কাল থেকে ম্থরু করে শেষ পধ্যস্ত তিনি 'নিজের হাতে অসংখ্য 
রোগীর সেবা করেছিলেন । তিনি রাস্তা থেকে কলের 
রোগীকে তুলে নিয়ে গিয়ে তার সেবা করেছিলেন । এই সেবা 
কার্যে তার কোনও কুসংস্কার. বা জাতি' ধর্ম” সম্প্রদায় সম্বন্ধে 
কোনরকম ভেদজ্ঞান ছিল না। কারমাটারের (বিহারের 
সাওতাল পরগণার অস্তভুক্ত ) সাওতালরা ছিল তার বিশেষ 
প্রিয়। কারমাটারে বিদ্যাসাগরের একটা বাড়ী ছিল, সেখানে 
মাঝে মাঝে তিনি স্বাস্থ্যোদ্ধারের জন্য বিশ্রাম করতে যেতেন। 
তিনি ওখানকার সাওতালদের নানাভাবে সাহায্য করতেন, 
এমনকি তাদের জন্য একটা বিদ্যালয়ও স্থাপন করেছিলেন । 
বস্ততঃপক্ষে অনুন্নত আদিবাসীদের উন্নয়নের কাজে তিনি 
ছিলেন পথপ্রদর্শক । এই উন্নয়নের কাজই এখন স্বাধান 
জ্রারতের অন্যতম আদর্শ । একবার বিদ্যাসাগরের স্বাস্থ্য খুব 

খারাপ হয়ে পড়ে । তার এক বন্ধু তাকে কারমাটারে যাওয়ার 
পরামর্শ দেন। তা শুনে বিদ্যাসাগর, অত্যন্ত করুণভাবে 
কাদতে লাগলেন, বললেন সেখানে যাওয়ার মত যথেষ্ট অর্থ 
তার নেই। বন্ধুকে বুঝিয়ে বললেন যে, যেখানে অসংখ্য 
সাওতালর! উপবাসে দিন কাটায় সেখানে গিয়ে তিনি খাদ্য 
গ্রহণ করতে পারবেন না, অথচ তাদের সকলকে পেট ভরে 
খাওয়ানোর মত অর্থ তার নেই । 

সংগঠিতভাবে জনহিতকর কার্যের কথা আজ থেকে বহুদিন 
পৃরের্ব সেই যুগে তার মনে উদয় হয়েছিল । ১৮৬৬-৬৭ সালে 
বাংলাদেশে যখন ছৃভিক্ষ দেখা দিয়েছিল তখন গভর্ণমেন্টের 
সহযোগীতায় মেদিনীপুর ও হুগলী জেলায় বিনামূল্যে খাদ্য 
বিতরণ কেন্দ্র খোলার ব্যাপারে তিনিই ছিলেন প্রধান 
উদ্যোক্তা । সরকারী চেষ্টায় সন্তষ্ট না হয়ে তিনি বে-সরকারী 
প্রচেষ্টার নৃতন আদর্শ স্থাপন করলেন । তার নিজ গ্রামে এ 
রকম একটা খাদ্য বিতরণ কেন্দ্র খুললেন সম্পূর্ণ নিজের খরচে । 
এই ভাবে কত মানুষ যে অনাহারে মৃত্যুর হাত থেকে রক্ষা 
পেয়েছিল তা৷ ধারণা করা যায় না । তবে তা নিশ্চয়ই অসংখ্য 
ছিল। চণ্ডীচরণ বন্দ্যোপাধ্যায়ের বিবরণ থেকে জানা যায় 
যে, সেই কেন্দ্রটিতে চার পাঁচ মাস ধরে কাজ চলেছিল এবং 
প্রস্তত করত । আবার এক সময় বদ্ধমান জেলায় ম্যালেরিয়া 
রোগ ব্যাপকভাবে ছড়িয়ে পড়ে এবং শত শত লোক এই রোগে 
আক্রান্ত হয়ে মৃত্যুবরণ করতে থাকে । তখন বিদ্যাসাগর 
গভর্ণমেণ্টকে রোগ নিবারণের ব্যবস্থা করবার জন্য বিশেষভাবে 
অন্তুরোধ করেন এবং -নিজেও একটি দাতব্য চিকিৎসালয় 

খোলার ব্যবস্থা করেন। তিনি নিজে উপস্থিত থেকে জাতি 
ধন্্ম নিবিশেষে দরিদ্র রোগীদের চিকিৎসা ও পথ্য বিষয়ে দেখা- 
শোনা করতেন । শোনা যায় যে, ব্রাহ্ধণ হয়েও তিনি সানন্দে 
পীড়িত মুসলমান শ্রিশুকে বুকে তুলে আদর করেছিলেন । 
দরিদ্র রোগীদের সেবাকায্যে তার মধ্যে গান্ধীজির পুররবাভাস 
পাওয়া যায় । গান্ধীজিও। কুষ্টরোগীকে সেবা করতে ইতস্ততঃ 
করেন নি। 

বিদ্যাসাগর অন্য জাতি বা সমাজ থেকে বিচ্ছিন্ন হয়ে থাকবার 
পক্ষপাতী ছিলেন না। কিন্ত তার মধ্যে একটা জাতীয়তাবোধ 
ছিল,_যে জন্য তাকে স্বতন্ত্রতাবাদী বলে মনে হতে পারে । 
তার এই সঙ্গত জাতীয়তাবোধের প্রকাশ ছিল তার পোষাকে, 
একটি ধুতি, চাদর ও একজোড়া চটি । তার এই সাধারণ 
পোষাক শুধু যে তার নিজের দরিদ্র পরিবারে জন্মগ্রহণের 
প্রতীক ছিল তাই নয়, তার দেশের জনসাধারণের দারিপ্র্যেরও 
প্রতীক ছিল। তার এই পোষাককে তিনি ভারতবাসীর 
জাতীয় পোষাক বলে মনে করতেন এবং কোনও কারণেই এই 
বেশবাস ত্যাগ করতে রাজী ছিলেন না। তিনি এই বেশে 
এবং সামান্য একজোড়া চটি পায়ে দিয়ে অনেক উচ্চপদস্থ 
বিটিশ কর্মচারীর সঙ্গে দেখা করতে যেতেন__এমনকি 
লেফটেহ্যাণ্ট গভর্ণরের সঙ্গেও । এই ব্যাপারে বিদ্যাসাগরের 
সঙ্গে শুধু গান্ধীজীরই তুলনা করা চলে । বড়লাটের প্রাসাদে 
কটিবসত্র পরিধান করে ও সামান্য চপ্পল পায়ে দিয়ে যাওয়ার 
মত নৈতিক সাহস একমাত্র গান্ধীজীরই ছিল । 

একবার কি দু'বার লেফটেন্যান্ট গভর্ণর হ্যালিডের বিশেষ 
অন্তরোধে বিদ্যাসাগর আনুষ্ঠানিক পোষাক পড়ে লাট ভবনে 

গিয়েছিলেন, কিন্ত হালিডের কাছে তিনি এই বেশবাস সম্বন্ধে 
তার তীব্র অপছন্দের কথা ব্যক্ত করেন । হ্যালিডে বিদ্যাসাগরের 
এই প্রশংসনীয় নৈতিক প্রত্যয় দেখে তাকে তার ইচ্ছামত 
পোষাক পরে আসার অনুমতি দিয়েছিলেন । 

একবার বিদ্যাসাগর তার এক বন্ধুর সঙ্গে এশিয়াটিক 
সোসাইটির গ্রন্থাগার ও কলকাতার ইত্ডিয়ান মিউজিয়াম 
পরিদর্শন করতে যান । কিন্তু তার চটির জন্য সেখানে তাকে 
প্রবেশ করতে বাধা দেওয়া হয়। তিনি কর্তৃপক্ষের কাছে 
এই ব্যবহারের বিরুদ্ধে তীব্র প্রতিবাদ জানান এবং এ নিয়ে 
জনসাধারণের মধ্যে বেশ আলোডন স্থন্টি হয় । 

বিদ্যাসাগরের বিখ্যাত চটি নিয়ে আর একটা খুব মক্কার 
গল্প আছে। তিনি যখন সংস্কৃত কলেজের অধ্যক্ষ ছিলেন, 
তখন একবার কলেজের কার্যোপলক্ষ্যে প্রেসিডেন্সপী কলেজের 
বৃটিশ অধ্যক্ষ মিঃ কারের সঙ্গে সাক্ষাৎ করতে যান। তিনি 
যখন মিঃ কারের ঘরে প্রবেশ করলেন তখন তাকে 
ভদ্রভাবে স্বাগত করা দূরে থাক, মিঃ কার সামনের টেবিলের 
উপর পা ছড়িয়ে জাক করে বসে রইলেন। এই অহেতুক 
অপমানে অত্যন্ত ক্ষুব্ধ হয়ে বিদ্যাসাগর ফিরে এলেন । পরে 
কোনও দিন একটা জরুরী বিষয়ে আলোচনা করার জন্য 
মিঃ কারকে বিদ্যাসাগরের ঘরে আসতে হল । বিদ্যাসাগরকে 
মি: কার ইত্তিপৃর্ধে যতটুকু সৌজন্য দেখিয়েছিলেন এবারে 
বিদ্যাসাগর তার চেয়ে একটুও বেশী ভদ্রতা করলেন না__ 
তিনিও তার চটি শোভিত পদযুগল টেবিলের উপর প্রসারিত 
করে শক্ত হয়ে চেয়ারে বসে থাকলেন । একজন দেশী 
পণ্ডিতের এই স্পর্ধা দেখে কলকাতার প্রধান কলেজের ইংরেজ 


জীবস্ত কাহিনী 87 


অধ্যক্ষ অত্যন্ত ক্রুদ্ধ হলেন এবং শিক্ষা পরিষদের সচিব মিঃ 
মউয়াটের কাছে পণ্ডিতের বিরুদ্ধে নালিশ করলেন । মউয়াট 
বিদ্যাসাগরের স্বভাব খুব ভালভাবেই জানতেন তার অনুসন্ধানের 
উত্তরে বিদ্যাসাগর বললেন, “একজন অদ্ধ সভা নেটিভ হিস।বে 
মামি মনে করলাম যে, মিঃ কার আমার সঙ্গে যে রকম ব্যবহার 
করেছিলেন তাই হচ্ছে সভা ইয়ারোগীয় সৌজন্য । অতএব 
তিনি যখন আগার ঘরে এলেন তখন আমি কেবলমাত্র তাকে 
সেইরকম সৌজন্যাই দেখিয়েছি 1” এই ঘটনাটা বিদ্যাসাগরের 
জাতীয়তাবোধের এবং একজন উদ্ধত বিদেশীর অপমানের 
বিরুদ্ধে বিদ্রোহের পরিচায়ক | সে বিদ্রোহ অবশ্য তার নিজের 
চরিত্রের বৈশিষ্টা অনুযায়ী বিদ্রোহ । 

বিদ্যাসাগরের চটি তার গভীর জাতীয় চেতনা, অদম্য 
স্বাধীনতাবোধ, অবিচলিত নৈতিক সাহস' ও দৃঢ় বিশ্বাসের 
প্রতীক হয়ে উঠেছিল । 

বিদ্যাসাগরকে নিয়ে অনেক গল্প প্রচলিত আছে । এই লব 
গল্প থেকে তার চরিত্রের বিভিন্ন দিকের কথা জানা যায়। 
একবার এক ভদ্রলোক কারমাটার রেল ষ্টেশনে নেমে কূলী 
ডাকাডাকি করছিলেন। তার সঙ্গে একটা মাত্র ছোট ব্যাগ 
ছিল এবং তারই জন্য তিনি কুলীর প্রয়োজন বোধ করছিলেন । 
সামান্য একটা কাপড় পরা এক ব্যক্তি হঠাৎ তার সামনে 
উপস্থিত হল। ঠিক একটা কুলী যে ভাবে মাল তুলে নেয় 
সেইভাবে লোকটা ভদ্রলোকের ব্যাগ তুলে নিল এবং প্লাটফর্মের 
বাইরে পধ্যন্ত পৌছে দিল। সেখানে পান্ধী অপেক্ষা করছিল 
পান্ধীতে চড়ে ভদ্রলোক লোকটাকে তার মজুরী স্বরূপ ছুটি 
পয়সা দিতে গেলেন । তখন কুলীটি উত্তর দিল, “আমাকে 

পয়স। দেওয়ার প্রয়োজন নেই। একটা ছোট ব্যাগ কেমন 
করে নিয়ে যাবেন ভেবে আপনি চিস্তিত হয়ে উঠেছিলেন দেখে 
আমি আপনাকে একটু সাহায্য করলাম মাত্র। আমার নাম 
ঈশ্বরচন্দ্র বিদ্যাসাগর । একথা শুনে তদ্রলোকটির সে কি 
অবস্থা হ'ল তা সহজেই অন্থুমান করা যায়। 

বিদ্যাসাগরের গ্রন্থাগারটি তার খুব প্রিয় ছিল। সেখানে 
অনেক ভাল ভাল পুক্তকের সংগ্রহ ছিল। একদিন একজন 
ধনী অভিজাত ব্যক্তি একটি পাচশত টাকা মূল্যের শাল গায়ে 
করতে এলেন। কথাবার্তা বল্তে বল্‌তে ভদ্রলোকটি বিদ্যা- 
সাগরকে প্রশ্ন করলেন, “এত দাম দিয়ে এই বইগুলি বাধিয়ে 
রাখার প্রয়োজন কি ?” বিদ্যাসাগর তৎক্ষণাৎ উত্তর দিলেন, 
“গাচ সিকি দামের একটা কম্বল দিয়েও যখন শীত.নিবারণ করা 
যায় তখন আপনি এত দামী শাল গায়ে দিয়েছেন কেন?” 
বিদ্যাসাগর বিত্তের বা তথাকথিত আভিজাত্যের অহঙ্কার সহ্য 
করতে পারতেন না । 

অনেক সময় বিদ্যাসাগরের দানশীলতা বিচিত্র এবং অপ্রত্যা- 
শিত পথে প্রবাহিত হত। তার বেশীরভাগ দানই ছিল অনাডম্বর 
এবং প্রায় লোকচক্ষুর অগোচর | হয়ত রাস্তা দিয়ে হেটে যেতে 
যেতে তিনি পাশ্ববর্তী কোনও বাড়ী থেকে কান্নার শব শুনতে 
পেলেন, অমনি তিনি সে বাড়ীতে প্রবেশ করে ছুঃস্থ পরিবারকে 
কিছু অর্থ সাহাধ্য করে চলে এলেন । তিনি রাস্তা থেকে ভিক্ষুক 
ও অনাথদের তুলে নিয়ে এসে তাদের সাহায্য করতেন। 
একবার মধ্যরাত্রির পর বিদ্যাসাগর কলকাতার পথে হাটছিলেন। 
শ্বীতকালের ঠাণ্ডা রাত্রি, পথে কয়েকজন বারাঙ্গনা সেই 

অসময়েও রাস্তায় দাড়িয়ে লোকের জন্য অপেক্ষা করছিল 
রোজপারের আশায় । বিদ্যাসাগর তাদের কাছে গিয়ে বললেন, 
“মায়েরা, এই টাকা নাও, তোমাদের নিজের নিজের ঘরে ফিরে 
যাও, এই ঠাণ্ডায় আর এখানে অপেক্ষা করোনা |” 

অনেক পরিশ্রমসাধ্য কাজ ও নানা সমস্যার মধ্যেও বিদ্যা- 
সাগর কখনও তার স্বাভাবিক পরিহাসপ্রিয়তা হারাতেন না। 
তিনি গম্ভীর ও বিচক্ষণ ব্যক্তি হলেও সামাজিক ছিলেন এবং 
বঙ্ু-বান্ধবদের সঙ্গে হাসি-তামাশা করে কিছু সময় কাটাতে 
ভালবাসতেন । এক কথায় বলা যায় যে, তিনি ছিলেন খুব 
মিশুক প্রকৃতির লোক অর্থাৎ কোনও ক্লাব বা সজ্বের সভ্য 
হওয়ার সম্পূর্ণ উপযুক্ত । বাস্তবিক পক্ষে তিনি কয়েকজন বন্ধুর 
সঙ্গে মিলে একটি সঙ্ঘ স্থাপন করেছিলেন যার উদ্দেশ্য ছিল 
সদস্যদের সকলের বাড়ীতে পাল! করে ভোজ খাওয়া । একবার 
জবরদস্ত খাওয়া-দাওয়া হয় এবং অতি ভোজন করে একজন 
সদস্ত পীড়িত হয়ে পড়েন । অন্য সদস্যরা বললেন, এর হজম 
শক্তি এমন দুর্বল যে, এই ভোজন-সজ্ঘের সদস্য থাকার 
অন্থুপযুক্ত । কিন্তু বিদ্যাসাগর তাদের সঙ্গে একমত হলেন না। 
তিনি বললেন, ভদ্রলোক এত ভোজনপ্রিয় যে যদি প্রাণ যায় 
তবুও তিনি খেয়েই মরবেন অতএব তিনি এই সজ্বের সদস্য 
থাকার বিশেষ উপযুক্ত ৷ 

একজন সবজজকে নিয়ে একটা গল্প আছে। ভদ্রলোক 
বৃদ্ধ বয়সে দ্বিতীয়বার বিবাহ করেন । বিদ্যাসাগর বললেন, 
“ম্বর্গের দরজা আপনার জন্য এখন সম্পূর্ণভাবে খোলা হয়ে 
গেল।” সব-জজ অত্যন্ত বিস্মিত হয়ে এর কারণ জানতে 
চাইলেন। বিদ্যাসাগর বললেন, “স্বর্গের প্রবেশ পথে একজন 

দ্বাররক্ষক আছে, সে সকলকে প্রশ্র করে যে, প্রথিবীতে সে 
ভাল কাজ করেছে না মন্দ কাজ করেছে । যারা ভাল কাজ 
করেছে তারা সোজা স্বর্গে চলে যায় এবং যারা পাপ কাজ 
করেছে তারা যায় নরকে । একবার এক ব্যক্তিকে নিয়ে 
দ্বাররক্ষক বেশ মুক্ষিলে পড়ে গেল, কারণ সে বিশেষ ভাল 
কাজও করেনি আবার ঠিক খারাপ কাজও করেনি । আরও 
জিজ্ঞাসা করাতে জানা গেল যে, লোকটি বৃদ্ধ বয়সে দ্বিতীয়বার 
বিবাহ করেছে । তখন দ্বারী তৎক্ষণাৎ তাকে স্বর্গে প্রবেশ করবার 
জন্য আহ্বান জানিয়ে বলল, পুথিবীতে থাকতেই আপনার 
নরকবাসের অভিজ্ঞতা লাভ হয়ে গেছে । অতএব আপনি 
এখন ব্বর্গেই আস্মন”, সব-জজ তার প্রশ্নের উত্তর পেয়ে গেলেন । 

এখানে আর একটি গল্প বলা যেতে পারে। একদিন 
বিদ্যাসাগর তার বন্ধুদের সঙ্গে কথাবার্তা বলছিলেন । বন্ধুদের 
মধ্যে একজন বললেন যে, তিনি এক ব্যক্তিকে বিদ্যাসাগরের 
গালাগালি করতে শুনেছেন । বিদ্যাসাগর তৎক্ষণাৎ বলে 
উঠলেন, «কেন, আমি ত তার কোনও টপকার করি নি?” 
মানুষের অকৃতজ্ঞতা তার কাছে এমন স্পষ্ট ও নিলজ্জভাবে 
প্রকট হয়ে উঠেছিল যে, জীবনের শেষ ভাগে এই একনিষ্ঠ 
সমাজ সংস্কারক বোধহয় একটু ব্যর্তাজনিত হতাশা বোধ 
করতে স্বর করেছিলেন । 

বি্ভাসাগরকে নিয়ে অসংখ্য কাহিনী প্রচলিত আছে । 
তার অনেকগুলিই হয়তো জনশ্র্তির উপর প্রতিষ্টিত। কিস্ত, 
একথা ঠিক যে, কোনও সাধারণ মানুষকে নিয়ে এত গল্প 
প্রচলিত হতে পারে না । একজন অসাধারণ ব্যক্তিকে কেন্জ্র 
করেই এই ধরনের কাহিনী গড়ে ওঠে । 

বিদ্যাসাগরের মত বাক্তির বিচিত্র, জটিল ও অনেকাংশে ছুবেরবাধা 
চরিত্রের মঠিক পরিমাপ করা সহজ নয় | বিশদভাবে দেখলে 
মনে হয় তার চরিত্রে অনেক আপাতঃ বিনোধী গুণের সমাবেশ 
হয়েছিল। তার জন্ম ও লালনপালন হয় রক্ষণশীল পরিবারে, 
যেখানকার আবহাওরা ছল সনাতন। বহু দুগের পুরানো 
সংস্কারের প্রাধাহ্য ছিল তার পরিবারে ও পরিবেশে । অথচ 
তিনি নিজে সমস্তরকম গোঁডামী থেকে একেবারে মুক্ত ছিলেন । 
শুধু তাই নয়, তিনি ছিলেন কতকগুলি বিশেষ প্রগতিশীল 
আন্দোলনের প্রধান উীাগ্যোক্তা। বস্ত্রতঃপক্ষে উনবিংশ 
শতাবীতে যে নৃতন ভাবধারা ও প্রগতি দেখা দিয়েছিল সেই: 
তাবধারা এই ঝষিকল্প পণ্ডিত ব্যক্তির মধ্য দিয়ে প্রবাহিত 
হওয়ার উপযুক্ত পথ পেয়েছিল। তিনি ভারতবর্ষের প্রাচীন 
বিদ্যায় স্পগ্ডিত ছিলেন, অথচ শিক্ষার বাপারে তার চিন্তাধারা 
অত্যন্ত আধুনিক ছিল। বেশীর ভাগ মধাযুগীয় সমাক্ত যখন 
আধুনিক যন্ত্র সভ্যতার মুখোমুখি হয়, তখন সে সমাজের 
লোকেরা আধুনিক ভাবধারা থেকে নিজেদের আলাদা করে 
রাখতে চেষ্টা করে। কিন্তু বিদ্যাসাগর সে রকম ছিলেন না। 
তিনি নূতন আলোর গতি রুদ্ধ করতে চান নি। এক কথায় 
তিনি যুক্তিবাদী ছিলেন। অর্থাৎ যুক্তি দিয়ে যাচাই করে 
সম্পূর্ণ সন্তুষ্ট নাহলে তিনি কোনো জিনিষ গ্রহণ করতেন 
না। 

একবার যে কাজকে তিনি যুক্তিসঙ্গত বলে মনে করতেন, 
কঠিন বাধাবিত্ব এলেও তিনি সে কাজ থেকে বিরত হতেন না ।। 

তার ইচ্ছাশক্তি ছিল বলিষ্ঠ ও অনমনীয়। তার চরিত্র ছিল 
নিভীঁক ও স্বাধীন | 

প্রার অদ্ধশতাব্দীকাল ধরে বিদ্যাসাগর সমসাময়িক সমাজ 
জীবনে বিভিন্ন প্রচেষ্টার সঙ্গে গভীরভাবে জড়িত ছিলেন । 
এই সম্পর্কে তিনি বিভিন্ন ধরনের হাজার হাজার ব্যক্তির 
সংস্পর্শে আসেন। কিন্তু কোনও ক্ষেত্রেই তিনি ব্যক্তিগত 
স্ববিধালাভের জন্য বা ভয়ে নিজের নীতির সঙ্গে আপোষ করে 
চলেন নি। তিনি বরং একলা কাজ করবেন তবু মাঝপথে কাজ 
অসমাপ্ত রাখতে রাজী ছিলেন না | বিধবা বিবাহ আন্দোলনের 
সময় অনেক বন্ধুরই উৎসাহ কমে গেল, অনেকেই সহযোগীতা 
করবার প্রতিশ্রুতি দিয়ে কথা রাখলেন না। কিন্তু বিদ্যাসাগর 
এই আন্দোলনের সমস্ত ভার প্রায় একলাই বহন করলেন । 
তার এই আপোষহীন স্বভাবের জন্য হয়ত তার পারিবারিক 
অশান্তি দেখা দিয়েছিল । এ বিষয়ে আমরা পরবর্তী অধ্যায়ে 
আলোচনা করবো । 

তিনি শেষ বয়সে কি ভাবে তীর জন্মস্থান বীরসিংহ গ্রাম 
পরিত্যাগ করলেন সে কাহিনী এখানে উল্লেখযোগ্য । মুচিরাম 
বন্দ্বোপাধতুয় নামে এক ব্যক্তি একজন বিধবাকে বিবাহ করার 
জন্য বিদ্যাসাগরের কাছে আশীর্বাদ প্রার্থনা করেন । বিদ্যা- 
সাগর তখন বীরসিংহ গ্রামে অবস্থান করছিলেন । প্রথম 
দিকে তিনি এ বিবাহের পক্ষে ছিলেন, কিন্তু গ্রামের কয়েকজন 
দায়ীত্বশীল ব্যক্তির কাছ থেকে যুক্তিপূর্ণ কিছু খবর শোনার 
পর তিনি আর এ বিবাহ সমর্থন করলেন না। কিন্তু বিদ্যা- 
সাগরের ভাইদের মধ্যে কয়েক জন স্থানীয় লোকেদের সাহায্যে 
এই বিবাহ সম্পন্ন করান । বিদ্যাসাগরের পেতৃক বাসতবশর 


চরিত্রের বৈশিষ্ট্য 93 


কাছেই এই বিবাহ অনুষ্টিত হয়। এই ঘটনায় বিদ্যাসাগর 
এত ছঃখিত ও অপমানিত হন যে, তৎক্ষণাৎ গ্রাম পরিত্যাগ 
করে চলে যান এবং আর কখনও সেখানে ফিরে যান নি। 

বিদ্যাসাগর জীবনে বহু ইংরাজের সংস্পর্শে আসেন । তার 
মহৎ চরিত্রের জন্য তিনি তাদের শ্রদ্ধা ও প্রশংসা অজ্জন করেন। 
বাকল্যাণ্ড বলেছেন, “বিদ্যাসাগর যেমন নিভারঁক ও স্বাধীনচেতা 
ছিলেন তেমনই সকল শ্রেণীর লোকের সঙ্গে ব্যবহারে অমায়িক 
ও শিশুর মত সরল ছিলেন 1” ব্রিটিশ শাসকবর্গের ব্যবহারে 
তিনি কখনও নিজের স্বাধীনতা বিসঙ্জন দেন নি। পরাধীন 
দেশের একজন নাগরিকের পক্ষে এরকম চারিত্রিক স্বাধীনতা 
সত্যই বিরল ৷ 

বিদ্যাসাগর বিদ্বান, লেখক ও চিন্তাশীল ছিলেন, আবার 
তার কন্মশত্তিও ছিল অসীম । মানবসেবা ও নানাবিধ কর্মে 
তিনি নিজের জীবন উৎসর্গ করেছিলেন । ভারতবর্ষের সাধারণ 
লোকের মত তার শরীর ক্ষীণকায় হলেও তার মধ্যে ছিল 
পশ্চিমের পুরুষোচিত বলিষ্ঠতা ও অদম্য কল্মশিক্তি। তিনি 
প্রাণপাত করে অক্লানস্তভাবে কাজ করতেন। তার স্বাস্থ্য যে 
দিন দিন খারাপ হয়ে যাচ্ছিল সে দিকে নজর দেওয়ার কোনও 
সময তার ছিল না। বাংলাদেশের ভাবপ্রবণ ও কোমল 
আবহাওয়ায় কি করে এমন একটি পরাক্রমশালী ব্যক্তি 
জন্মগ্রহণ করেছিলেন সে কথা ভাবলে অবাক হয়ে যেতে 
হয ] 

অথচ এই দৃঢ় পুরুষোচিত মানুষটি ছিলেন শিশুর মত সরল 
আর বাঙালী মায়ের মত কোমল হৃদয় । এ কথা বিশ্বাস 
করা কঠিন যে, তার মত লোক মাঝে মাঝে কাদতেন। কিন্তু 

এ কথা সত্য । তার সমসাময়িক বহু লোকের বিশ্বস্ত বিবৃতি 
থেকে এ কথা জানা যায়। মানুষের দুঃখে তিনি এমন গভীর- 
ভাবে অভিভূত হতেন যে; শিশুর মত ক্রন্দন করতেন। তার 
বদান্তার কথা ইতিপুব্বেই উল্লেখ করা হয়েছে! আধুনিক 
সমাজবিজ্ঞানের ধারণা অনুসারে তার লোকহিতৈষণার সংজ্ঞা 
নির্দেশ করা যায় না; সেই লোকহিতৈষণা ছিল তার একাস্ত 
নিজস্ব ধরনের । সে যেন এক কোমল স্সেহপূণ হৃদয়ের 
স্বত:স্ফৃর্ত উৎসারণ ৷! অন্তরের অস্তস্থল পধ্যস্ত যুক্তিবাদী 
হওয়া সত্বেও এই ব্যাপারে তিনি ছিলেন অযৌক্তিক; 
বাছবিচারহীন। তার নিজের সম্বন্ধে কিছুমাত্র চিন্তা বা 
বিবেচনা না করে তিনি অপরকে সাহায্য করতেন ; এমন কি 
'গুহীতা জাল, অথবা সত্যই সাহায্য পাওয়ার উপযুক্ত কিনা, 
এ বিচারও তিনি করতেন না। অনেক ক্ষেত্রে তিনি অসাধু 
ব্যক্তির দ্বারা প্রতারিত হয়েছিলেন । কিন্তু তিনি মনে করতেন 
যে, একেবারে দান না করার চেয়ে বরং দান করে প্রতারিত 
হওয়া ভালো । 

তার চরিত্রের একটি প্রধান উল্লেখযোগ্য গুণ ছিল এই যে 
তিনি ধর্ম ও সমাজের বিধিনিষেধের জন্য তার চিন্তার 
স্বাধীনতা বর্জন করতেন না। জীবনের প্রথম দিকে তিনি 
উগ্র সংস্কারবাদী “ইয়ং বেঙ্গল" দলের বন্ধু ছিলেন। তাদের 
সঙ্গে অন্য কোনও ব্যাপারে মিল ছিল না। তবুও তিনি সেই 
সমাজ বিপ্রবীদের প্রগতিশীল মনোভাব সমর্থন করতেন । 
অবশ্য প্রগতির নামে তারা যে* নিজেদের আচার-আচরণে 
অত্যন্ত বাড়াবাড়ি করতেন সেটা বিদ্যাসাগর সমর্থন করতেন 
না। তত্ববোধিনী দলের এবং ত্রাহ্মদের সঙ্গে বিদ্যাসাগরের 

ঘনিষ্ঠতা স্মরণীয় । তার জীবনের উদ্দেশ্য তার মধ্যে কিছুটা 
স্বপ্ত ছিল। এই তত্ববোধিনী দলের প্রগতিবাদের সংস্পর্শে 
এসে তা জাগ্রত হয়ে উঠল । তার আদর্শের বাস্তব রূপায়ণে 
অনেক পরিমাণে এই দলের প্রভাব পড়েছিল। তার সমাজ 
সংস্কার আন্দোলনের সঙ্গে কয়েকজন ব্রাহ্ম নেতা ঘনিষ্ঠভাবে 
সহযোগিতা করেন । বাংলা দেশের একজন ধর্ম নেতা বিজয় 
কৃষ্ণ গোস্বামী বিদ্যাসাগরের নিকটে অভিযোগ করেন যে, তার 
(বিদ্যাসাগরের ) উৎকৃষ্ট শিশু পাঠ্য 'বোধোদয়” পুস্তকে 
অন্যান্য অনেক বিষয়ে প্রাথমিক জ্ঞান জন্মানোর জন্য 
প্রয়োজনীয় পাঠ থাকলেও ঈশ্বর সম্বন্ধে সে পুর্তকে কোনও 
পাঠ নেই। বিদ্যাসাগর এই ক্রটি লক্ষ্য করে বইটির পরবর্তী 
সংস্করণে ঈশ্বর সম্পর্কে একটি পাঠ সংযে।গ করলেন । কিন্তু 
তার প্রথম বাক্য ছিল, “ঈশ্বর নিরাকার চেতনা স্বরাপ |” 
সহজেই বোঝা যায় এটা ব্রাহ্ম সমাজের প্রার্থনা গৃহের 
প্রতিধ্বনি | 

বিদ্যাসাগর কি নাস্তিক ছিলেন? তা যদি না হয় তবে ঈশ্বর 
সম্পর্কে তার ধারণা কি ছিল? অবশ্য তার বিপক্ষের লোকেরা 
তাকে নার্তিক বলতে দ্বিধা করে নি। আশ্চর্যের বিষয় এই 
যে, বিদ্যাসাগর তার নিজের ধর্মমত ও ভগবান সম্বন্ধে ধারণা 
সম্পর্কে একেবারে নীরব ছিলেন। হাস্তচ্ছুলে তিনি বলতেন 
যে, ধর সম্বন্ধে তিনি কিছু বলেন না কারণ তার ভয় হয় 
যে, হয়ত তিনি ভুল বলবেন এবং মৃত্যুর পরে এজন্য ভগবান 
তাকে শান্তি দেবেন। তিনি বিশ্বাস করতেন যে, সকলের 
উপরে এক পরম সত্বা আছেন, কিন্ত তার কাছে পৌছবার 
জন্য কোনও বিশেষ পথই যে একমাত্র পথ এ কথা তিনি 

বিশ্বাস করতেন না। তিনি চিরাচরিত বিশ্বাস বা বিধান 
অনুসারে চলতেন না, বরং নিজের প্রত্যয়ে । এই কারণে 
তিনি অপরের ধর্ম বা ধন্মমত সম্বন্ধে অত্যন্ত উদার ছিলেন । 
বিদ্যাসাগরের ভাই শত্তুচন্্র বিদ্ারত্ব বলেছেন যে, লৌকিক 
দেবদেবী সম্বন্ধে বিদ্যাসাগরের বিশ্বাস ছিল না। কিন্ত তার 
নিজের পিতামাতাকে তিনি দেবতার মত শ্রদ্ধাভক্তি করতেন । 
তাদের পরিবারে সকলেই দীক্ষা গ্রহণ করেন । কিন্তু 
বিদ্ভাসাগরের এই ব্যাপারে কোনও আগ্রহ ছিল না । ব্রাহ্মণদের 
মধ্যে প্রচলিত কঠোর আচার-অনুষ্ঠান পালন করবারও বিশেষ 
কোন উৎসাহ ছিল না। 

বিদ্যাসাগর ও রামকৃষ্ণ পরমহংস ছিলেন সমসাময়িক ; 
পুনর্জাগরণের ছুটি শাখার প্রতিনিধিত্বরূপ । তাদের চরিত্রে 
পুনর্জাগরণের ছুটি দিক প্রতিফলিত হয়েছিল ! এই ছু'জনের 
চরিত্রের পার্থক্য লক্ষ্য করার মত । বিদ্যাসাগরের খ্যাতির কথা 
শুনে রামকৃষ্ণ বিদ্যাসাগরের সঙ্গে সাক্ষাৎ করার ইচ্ছা প্রকাশ 
করেন। সেইমত তিনি ১৮৮১ সালে একদিন বিদ্যাসাগরের 
বাছুড়বাগানের বাড়ীতে তার সঙ্গে দেখা করতে যান। পণ্ডিত 
সাধুর কাছে যাননি । এক্ষেত্রে সাধু মহাতআ্মাই গিয়েছিলেন 
পণ্ডিতের সঙ্গে দেখা করতে । রামকুঞ্ণ বিদ্ভাসাগরের অনেক 
প্রশংসা করলেন । বললেন, যে খাল, বিল, নদী নালা দেখে 
এবার তিনি এসেছেন “সাগর দর্শন ররতে ৷ বিদ্ভাসাগরও 
তাকে যথোচিত সম্মান দেখিয়েছিলেন । কিন্তু রামকৃষ্ণের 
প্রদশিত পথ সম্বন্ধে তার কোনও আগ্রহ ছিল না! তাই 
রামকৃষ্ণের অনুরোধ সত্বেও বিদ্যাসাগর কখনও তার সঙ্গে দেখ 
করতে যান নি। রামকুঞ্ঙ বিদ্যাসাগরের গুণগ্রাহী ছিলেন, 

কিন্তু তিনি তাকে একক্গন বিদ্বান ব্যক্তি ছাড়া আর বেশী কিছু 
মনে করতেন না। আধ্যাত্মিক উপলব্ধি সম্বন্ধে বিদ্যাসাগরের 
আগ্রহ ছিল না দেখে রামকুষ্চ বলেছিলেন, “বিগ্যাসাগরের 
বিছ্ভা আছে, দয়া আছে, কিন্ত অস্তদূণ্টি নেই ।” 

রামকৃষ্ধণের আধ্যাত্মিক সাধনা সম্বন্ধে বিদ্যাসাগর উৎস্থক 
ছিলেন না। তিনি ইহজ্গৎ ও তার সমস্থা নিয়ে এত ব্যাপৃত 
ছিলেন যে, অন্য জগতের কথা চিন্তা করার তার সময় ছিল না। 
অন্য অর্থে, তিনিও একজন সন্গ্যাসী ছিলেন । বলা যেতে পারে, 
তিনি ছিলেন কন্মযোগী । বস্ততঃপক্ষে, বিদ্যাাগর সম্কীর্ণ 
অর্থে ধাম্মিক ছিলেন না, তিনি ছিলেন দার্শনিক । তিনি 
কখনও ধর্ম নিয়ে বাদান্ববাদ করতেন না: সমাজ সংস্কার 
ও শিক্ষা বিষয়ের কাজকন্ম নিয়ে থাকতেন । তিনি তার 
নিজের দার্শনিক উপলব্ধি অনুসারে ঈশ্বরে বিশ্বাস করতেন এবং 
তার মধ্যে লোক দেখানোর কোনও চেষ্টা ছিল না। প্রধানত; 
তিনি ছিলেন মানবতাবাদী । তার কাছে সবচেয়ে বড ধর 
ছিল “মানৃষের সেবা 1” ধন্ম সম্বন্ধীয় আন্দোলনে তিনি বিশ্বাসী 
ছিলেন না, বরং তান মনে করতেন যে, এই সব আন্দোলন 
সামাজিক আন্দোলনকে ব্যাহত করে । 

বিদ্যাসাগর পুণজাগরণের প্রথম পর্বের প্রতিনিধি ছিলেন, যে 
পর্বকে বলা ঘায় যুক্তিবাদা উদারনীতিক পধ্যায়। পরমহংস 
ছিলেন পরবস্তাঁ অর্থাৎ ভাবপ্রবণ পর্য্যায়ের প্রতিনিধি, যার ভিত্তি 
ছিল ধন্মীয় পুনরুথান। অতএব তাদের চরিত্রের বৈপরীত্য 
সহজেই উপলন্ধি করা যায়। 

একটি যুগের অবসান 


বিদ্যাসাগরের জীবনের শ্রেষ্ঠ সময় ছিল ১৮৫১ থেকে ১৮৫৮ 
সাল পর্য্যস্ত_ অর্থাৎ যখন তিনি সংস্কৃত কলেজের অধাক্ষ 
ছিলেন । তার জীবনের এই সাত বছর ছিল মহিমাময় প্রচেষ্টা 
ও সাফল্যের গৌরবে পরিপূর্ণ । সরকারী চাকরী পরিত্যাগ 
করবার পর তিনি যে জনকল্যাণের ক্ষেত্র থেকে বিদায় গ্রহণ 
করেছিলেন তা মোটেই নয়। স্বভাবতঃ তিনি এত কর্ম 
প্রিয় ছিলেন যে কোনও সাফল্য অর্জন করার পর নিক্ষিয় 
হয়ে থাকতে পারতেন না, তা সে সাফল্য যত গৌরবময় হোক 
না কেন। স্ৃতরাং সরকারী চাকরী থেকে অবসর নেওয়ার 
পরেও তিনি বিভিন্ন সামাজিক ও শিক্ষাক্ষেত্রে উৎসাহের সঙ্গে 
কাজ করতে লাগলেন । পূ্বববত্ী একটি অধ্যায়ে এ বিষয়ে 
উল্লেখ করা হয়েছে । 

১৮৬৪ সালের জুলাই মাসে তিনি লগ্ডনের রয়্যাল এশিয়াটিক 
সোসাইটার সম্মানিত সভ্য নিযুক্ত হন। লাইপজিগ সহরের 
নাগরিকেরা তাকে মর্যাদা প্রদান করে । তার সমাজ সেবার 
স্বীকৃতি হিসাবে গভণমেপ্ট ১৮৮০ সালে তাকে সি. আই. ই. 
উপাধি দান করেন। কিন্তু তিনি নিজে এই উপাধি সম্বন্ধে 
বিশেষ উৎসাহী ছিলেন না এবং এই উপাধি গ্রহণ করবার 
জন্য উপস্থিতও হন নি। ১৮৮৩ সালে তিনি পাঞ্জাব 
বিশ্ববিদ্ভালয়ের সদস্য নিষুক্ত হন । 

১৮৭১ সালের এপ্রিল মাসে কাশীতে তার মায়ের মৃত্যুতে 
মাতৃভক্ত বিদ্যাসাগর জীবনের সবচেয়ে বড় আঘাত পান। 
পাচ বছর পরে তার পিতারও মৃত্যু ঘটে । তীর স্ত্রী উদরাময়ে 

ভুগছিলেন এবং বিদ্ভাসাগরের দেহাবসানের তিন বছর পূর্বে 
১৮৮৮ সালে তিনি মারা যান । 

বিচ্ভাসাগরের তিন ভাই ছিলেন দীনবন্ধু, শম্ত,চন্দ্র ও 
ঈশান। এদের সাহাযা করবার জন্য তিনি সক্বদাই সচেষ্ট 
ছিলেন । বিদ্যাসাগরের এক পুত্র ও চার কন্যা ছিল । তার 
জ্যেষ্ঠ জামাতা গোপালচন্দ্র স্ত্রী ও ছুটি শিশু সন্তান রেখে 
অকালে মারা যান । এতে বিগ্ভাসাগর আবার গভীর আঘাত 
পান । 

বি্ভাসাগর তার যৌথ পরিবারের সকলের কল্যাণের জন্য 
সব্বদাই ব্যগ্র ছিলেন এবং নিয়মিতভাবে তাদের অনেক 
অর্থসাহায্য করতেন । কিন্তু তা সত্বেও তার পরিবারিক 
জীবন স্থখের ছিল না। ভাবলে অবাক হতে হয় যে, বিদ্যা- 
সাগরের মত বিখ্যাত স্বামীর ঘটনাবহুল জীবনে তার স্ত্রী 
দীনময়ী দেবীর কোনও ভূমিকাই ছিল না| নিজে স্ত্রী শিক্ষার 
অতি আগ্রহশীল সমর্থক হওয়া সত্তেও বিদ্াসাগর তার স্ত্রীকে 
লেখাপড়া শেখান নি। আপাতঃদৃষ্টিতে মনে হয়, তার 
কারণ এই যে “তার পিতা ঠাকুরদাস স্ত্রী শিক্ষার বিরোধী 
ছিলেন ।” অতএব স্বামী স্ত্রীর মধ্যে মস্ত বড় একটা বুদ্ধিগত 
প্রভেদ রয়ে গিয়েছিল । একদিকে বিদ্ভাসাগর পিতামাতার 
অত্যন্ত অন্ুরক্ত ছিলেন, অন্তদিকে তার বেশীর ভাগ সময়ই 
কাটতো জনকল্যাণের কাজে | এই সব কারণে একজন আলোক- 
প্রাপ্ত, প্রগতিশীল স্বামীর জীবনে তার স্ত্রী যেস্থান অধিকার 
করবেন বলে আশা করা যায় দীনময়ী কোনও দিন তা করেন 
নি। একমাত্র পুত্রের সঙ্গেও বিদ্যাসাগরের যে সম্বন্ধ তাও 
খুব স্বখের ছিল না। তাকে তিনি উত্তরাধিকার থেকে বঞ্চিত 


100 ঈশ্বরচন্দ্র বিদ্যাসাগর 


করেছিলেন । তার ও তীর স্ত্রীর মধ্যে বিচ্ছেদের এও ছিল 
একটা কারণ। বিদ্যাসাগরের পুত্র নারায়ণ চন্দ্র পিতার মতই 
তেজস্বী ছিলেন । পরে অবশ্য তিনি অন্থৃতপ্ত হয়েছিলেন এবং 
পিতার সঙ্গে মিটমাট করতে চেয়েছিলেন | বিদ্যাসাগরের এক 
ভাই দীনবন্ধু তার সংস্কৃত প্রেসের উপর দাবী জানিয়েই ক্ষান্ত 
হননি, এমন কি আদালত পর্যস্ত যেতে চেয়েছিলেন । কিন্তু 
বিদ্যাসাগর সবার সম্বন্ধেই উদার মনোভাব পোষণ করতেন এবং 
কখনই তাদের অর্থ সাহায্য করতে বিরত হন নি। 

কিছুদিন যাবৎ বিদ্যাসাগরের স্বাস্থ্য ভাল যাচ্ছিল না। 
১৮৬৮ সালের ডিসেম্বর মাসে তিনি যে দুর্ঘটনায় পতিত হয়ে- 
ছিলেন তার ফলে তার যকৃতে কঠিন আঘাত লাগে এবং 
পাকস্থলী এমন গুরুতরভাবে ক্ষতিগ্রস্ত হয় যে, তা নিরাময়ের 
কোনও সম্ভাবনা ছিল না। স্বাস্থ্য পুনরুদ্ধারের জন্য তিনি 
বার বার স্থান পরিবর্তন করছিলেন, কিন্ত তাতে কোনও লাভ 
হচ্ছিল না। একাকীত্ব এবং সম্ভবতঃ মোহতভাঙ্গের বিষাদে তার 
মন আচ্ছন্ন হয়ে পড়ছিল । প্রিয় পরিজন থেকে বিছিন্ন হওয়া 
ছাড়াও যাদের তিনি বিশ্বাস করেছিলেন এমন অনেকে তাকে 
প্রতারিত করেছিল। তার জীবনের সবচেয়ে বড় কীত্তি 
বিধবা বিবাহ প্রবর্তন সম্বন্ধে প্রথমদিকে লোকের মধ্যে যে 
উৎসাহ ও উদ্দীপন দেখা গিয়েছিল, তা তার জীবনের শেষ- 
ভাগে হ্রাস পেয়ে যাচ্ছিল । তখন সমাজে অতীতের পুনরু- 
জ্জীবনের আর একটা অধ্যায় স্বর হয়। প্রগতিশীল মনোভাব 
হাস পেতে আরম্ভ করেছিল। তাই বিদ্যাসাগরের অবস্থা 
তখন বড় নিঃসঙ্গ হয়ে পড়েছিল । নূতন ভাবধারার সঙ্গে তার 
মনের সায় ছিল না। 

১৮৮৮ সালে স্ত্রীবর মৃত্যুতে তিনি মর্মীস্তিক আঘাত 
পান । 

ক্রমে তার পীড়া কঠিন রূপ ধারণ করল । পাকস্থলীর 
ক্যান্সার হয়েছে বলে সন্দেহ করা হচ্ছিল। কলকাতার 
ভারতীয় ও ইয়োরৌপীয় বড় বড় ডাক্তার তার চিকিৎসা 
করলেন ' কিন্তু জীবনের শেষ পরিণতিকে এডানো গেল না। 
হোমিওপ্যাথিক চিকিৎসাও বৃথা হল। অবশেষে ৯৮৯১ সালের 
২৯শে জুলাই তারিখে কিঞ্চিদিধিক সত্তর .বছর বয়সে তিনি 
শেষ নিঃশ্বাস ত্যাগ করেন । 

ভাবধারার ক্ষেত্রে বিদ্যাসাগর রামমোহনের উত্তরাধিকারী 
ছিলেন; রামমোহন যে কাজ স্থরু করে গিয়েছিলেন বিদ্যা 
সাগর সে কাজ এগিয়ে নিয়ে যান। কিন্তু তার প্রখ্যাত 
পূর্ববন্গরীর মত তিনি ধর্ম সম্বন্ধীয় কলহের সঙ্গে জড়িয়ে 
পড়েন নি, এবং হিন্দুধন্মের ঝেষ্টনীর বাইরে গিয়ে সমাজ 
সংস্কারের প্রচেষ্টা করেন নি। ধর্ম্মশাস্তরেরে সীমারেখার মধ্যে 
থেকেই তিনি প্রগতিশীল সংস্কারের দ্বারা সমাজে বিরাট 
পরিবর্তন আনবার চেষ্টা করেছিলেন । সমাজ যেটুকু পরিবর্তন 
গ্রহণ করতে পারে তার বেশী কিছু তিনি করতে যান নি। 
নিছক বান্তব বুদ্ধিন দ্বারা প্রণোদিত হয়ে তিনি তার 
সংস্কারমূলক প্রচেষ্টাকে হিন্দ্ধর্ম্মেন কাঠামোর মধোই সীমাবদ্ধ 
রাখেন । 

বিদ্যাসাগরের সমাজ সংস্কার বাংলার বাইরে সুৃরপ্রসারী 
প্রভাব বিস্তার করে। প্রধানত: বিদ্ভাসাগরের উ্ভমে 
কাউন্সিলে যখন বিধবা বিবাহ বিল উপস্থাপিত হয়েছিল, তখন 
তার সমর্থনে ও বিপক্ষে যে প্রতিক্রিয়া হয় তার উল্লেখ 

সেই একই পাশ্চাত্য শিক্ষা লোকের মনে দেশের অতীত 
এশ্বর্য্য সম্বন্ধে একটা গর্বের ভাব স্ষ্টি করল। পশ্চিমকে 
বঙ্জন এবং অতীত এঁতিহোর পুনরুজ্জীবন__এই ছুই নীতি 
অবলম্বন করে দেশে একটা নূতন মনোভাব স্থষ্টি হল। পুনরু- 
জ্ীবনবাদের গণ আবেদন ছিল ব্যাপক । এই মতবাদ 
লোকের মনে গভীর রেখাপাত করে । 

রাজনীতিতে এবং সদৃশ মতবাদ ছিল চরমপন্থীদের পথ 
যা ছিল উদারপন্থীদের বিপরীত নীতি । চরমপন্থী রাজনীতি 
অনেক পরিমাণে অতীতের পুনরুথান এবং পশ্চিমকে পরিত্যাগ, 
-__এই ছুই মতের উপর প্রতিষ্টিত ছিল। চরমপন্থী মনোভাব 
সমাজ সংস্কারকে গৌণ করে দিয়েছিল । চরমপন্থীদলের যুক্তি 
ছিল যে, রাজনৈতিক সংস্কারের প্রয়োজন সব্বাগ্রে এবং সমাজ 
নংস্কারকে সাময়িকভাবে অবশ্যই পিছনে রাখতে হবে । 

সমাজ সংস্কার সম্বন্ধীয় নানাবিধ তর্ক বিতর্কের মধ্যে বিদ্া- 
সাগরের স্থান ছিল বিশেষ উল্লেখযোগ্য । দৃষ্টিভঙ্গীর দিক 
থেকে তিনি সম্পূর্ণরূপে পাশ্চাত্য ভাবাপন্ন ছিলেন না। কিন্ত 
তিনি একেবারেই গোঁড়া ছিলেন না এবং অন্ধভাবে শাস্ত্রের 
অন্বশাসন সমর্থন করতে কখনই চাইতেন না। বস্তৃতপক্ষে 
তিনি শাস্ত্রীয় অন্ুশাসনকে যুক্তির আলোতে যাচাই করে 
নিতেন। সেই হিসাবে তিনি ছিলেন যুক্তিবাদী ও স্থুসম 
সংস্কারক । তিনি এককভাবে তার প্রচেষ্টা চালিয়ে যান। 
ভারতবর্ষে তখন উদারপন্থী রাজনীতির প্রথম যুগ । সামাজিক 
ক্ষেত্রে বিদ্াসাগর ছিলেন উদারপন্থী । তার বিশ্বাস ছিল যে, 
সমাজ সংস্কারকে দৃঢ় করতে হলে আইন করার প্রয়োজন,__ 
শুধু সামাজিক আন্দোলনই যথেষ্ট নয় । তাই সমাজ সংস্কারের 

জন্য বিদেশী শাসকদের সাহায্য গ্রহণ করতে তার বিন্দুমাত্র 
দ্বিধা ছিল না। নিজেদের সামাজিক ব্যাপারে বিদেশী 
শাসকদের হস্তক্ষেপ পরবত্তী কালে কিছু লোকের পছন্দ হয়নি । 
তাদের সঙ্গে বিদ্াসাগর একমত ছিলেন না। তিনি বিদেশী 
প্রভাব সম্পূর্ণভাবে . বর্জন করার পক্ষপাতী ছিলেন না। 
লক্ষ্য করার বিষয় যে, স্বয়ং রাণাডেও সামাজিক ব্যাপারে 
রাষ্্রীয় হস্তক্ষেপের প্রয়োজন সম্পূর্ণ অস্বীকার করেন 
নি। বিদ্যাসাগরের কাজের ভিত্তি ছিল ব্যক্তিগত যুক্তিবাদ । 
সব সাংস্কৃতিক পুনজাগরণের প্রধান লক্ষণই এই | সে ষুগে 
দেশের মধ্যে সংস্কারের মনোভাব জেগে উঠেছিল । দেশের 
শিক্ষিত, আলোকপ্রাপ্ত ব্যক্তিদের মধো সংস্কারের ইচ্ছা বিশেষ 
তাবে দেখ! দিয়েছিল । বিদ্যাসাগর ছিলেন অসামান্য বাক্তি | 
তার মধ্যে এই ইচ্ছা মহান রূপে প্রস্ফুটিত হয়েছিল । দেশের 
তথা সমাজের সকলের মনে বিবেকবোধকে এমনভাবে তিনি 
জাগ্রত করেছিলেন যে, সাময়িকভাবে তার কাজে বাধা পেলেও 
শেষ পর্য্যন্ত তার সাধনা সফল হয়েছিল । কারণ রাজনৈতিক 
আন্দোলনের সঙ্গে সঙ্গে নানারকম সমাজ সংস্কারের আন্দোলনও 
স্বর হয়েছিল। গান্ধীজী নিজে একজন প্রধান সমাজ 
সংস্কারক ছিলেন। তিনি বাল্যবিবাহের প্রবল বিরোধী 
ছিলেন। তার মত ছিল কুড়ি বছরের কম বয়সী বিধবাদের 
আবার বিবাহ হওয়া উচিৎ । 

সি. এইচ হাইমসাত বলেছেন, “বিধবা বিবাহ আন্দোলন 
ভারতের সমাজ সংস্কারের ইতিহাসে অসাধারণ স্থান অধিকার 
করে আছে ।” বিদ্যাসাগরের পুর্বে বীরসিংহ গ্রাম ছিল 
অখ্যাত। আজ স্বাধীন ভারতের নারীজাতির এই বীরসিংহ 

গ্রামের একজন সরল, নিরাড়ম্বর, বিদ্বান ব্রাহ্মণের কথা 
কৃতজ্ঞতার সঙ্গে স্মরণ করার বিশেষ কারণ আছে। ভারতের 
নারী জাতির সব্বশ্রেষ্ঠ সুহৃদদের মধ্যে তার নাম স্বর্ণাক্ষরে লেখা 
থাকবে । 

